Evropski poslanci o odzivu ECB na turbulence na finančnih trgih
Gospodarske in denarne zadeve
2007-09-13 - 17:21
Jean-Claude Trichet v Evropskem parlamentu
Potrebujemo več preglednosti in ponovno moramo pridobiti zaupanje potrošnikov v finančne trge, je poudaril predsednik Evropske centralne banke Jean-Claude Trichet na torkovi razpravi v Evropskem parlamentu. Nekatere evropske poslance, ki so se razprave udeležili, smo povprašali za njihovo mnenje ali jih je nastop predsednika ECB pomiril.
Ali zaupate Evropski centralni banki in njenemu odzivu na trenutne turbulence na finančnih trgih?
Udo Bullmann (PSE, Nemčija ): "Trichet se dobro zaveda trenutnih težav. Pričakujemo, da se bo ECB v prihodnjih monetarnih odločitvah glede na konjunkturo in razmere na trgu dela odzivala z enako intenzivnostjo, kot to počne glede trenutne krize."
Ieke van den Burg (PSE, Nizozemska): "Kar je ECB naredila ex post, je pozitivno. Problem je, da ECB ne more delovati ex ante. Trenutna kriza je pokazala, da razdrobljeni sistemi bonitetnega nadzora in centralnih bank ne nadzorujejo ustrezno trenutnih finančnih trgov. Nujno potrebujemo močni evropski nadzorni organ z ustreznimi pooblastili, ki bo nadzoroval tveganja nereguliranih in reguliranih finančnih dejavnosti bank in drugih finančnih institucij."
Gunnar Hökmark (EPP-ED, Švedska): "Ja, zaupam v EBC. Njena neodvisnost in izkazana sposobnost odločnega ukrepanja mi vlivata zaupanje."
Karsten Friedrich Hoppenstedt (EPP-ED, Nemčija): "ECB se je odzvala na dober in fleksibilen način. Nestabilnost bi bila še obsežnejša, če ECB ne bi vztrajala pri svoji neodvisnosti, ki je povezana s cenovno stabilnostjo."
Lapo Pistelli (ALDE- Italija): "Obravnava je ponovno potrdila potrebo po boljšem nadzoru. Kot običajno, je tudi tokrat Evropa zapoznelo ukrepala. Vendar je težko najti ustrezna sredstva za preprečitev podobnih kriz v prihodnosti."
"Wolf Klinz (ALDE, Nemčija): "ECB se je odzvala na primeren in odgovoren način. Poskrbela je za ustrezno likvidnost in s tem dokazala, da je sposobna hitrega ukrepanja. Vendar pa ECB ni rešila resničnega problema. Ukrepi za izboljšanje preglednosti na trgih derivatov in pri delu bonitetnih agencij ter nadzoru finančnih trgov lahko delujejo le srednjeročno."
Guntars Krasts (UEN, Latvija): "ECB se je nemudoma odzvala. Pred le nekaj tedni je bila njena glavna skrb pritisk inflacije. Po vseh teh nedavnih dogodkih pa je glavna skrb g. Tricheta, kako priti iz te krize z najmanjšo škodo za rast na evro območju. Njegove izjave so me napolnile z zaupanjem, da bo ECB pravilno ukrepala, da bo preprečila resnično krizo in obdržala trdno oblast nad monetarno politiko."
20070913STO10347 Tiskovna služba o Trichetovem obisku v EP Trichet v Evropskem parlamentu: "Zaupanje si moramo znova pridobiti"
SL
1
PHOTO
20070913PHT10353.jpg
-//EP//TEXT IM-PRESS 20070910IPR10214 0 NOT XML V0//SL
-//EP//TEXT IM-PRESS 20070906STO10164 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
