VPRAŠANJE ZA USTNI ODGOVOR Z RAZPRAVO O-0003/08
v skladu s členom 108 Poslovnika
predložila
Lívia Járóka
, v imenu skupine PPE-DE
za Komisijo
Zadeva: Za akcijski načrt Evropske skupnosti o Romih
Ali namerava Komisija izmeriti krizna območja v Evropski uniji (na mnogih živijo predvsem Romi) in izdelati podroben akcijski načrt, akcijski načrt Skupnosti o Romih, v okviru katerega bi bili sprejeti učinkoviti in takojšnji ukrepi za odpravo revščine in socialne izključenosti?
Glede na to, da so države članice v zadnjih dvajsetih letih na tem področju storile zelo malo, evropski trg dela in evropska družba nasploh pa bi imela velike koristi od vključitve Romov, ali namerava Komisija na podlagi tega zemljevida kriznih območij prevzeti vlogo pobudnika, financerja, nadzornika in izvajalca?
Ker je integrirani pristop edini sprejemljivi način za zagotavljanje vključevanja različnih skupin, ne pa ločenih ali samostojnih organov, ali nameravajo komisarji, ki so posredno ali neposredno odgovorni za desegregacijo in integracijo romskih skupnosti, uskladiti svoje dejavnosti in leta 2008 sodelovati pri izdelavi akcijskega načrta Skupnosti?
