KONČNO
A6-0155/2007
20.4.2007
***I
POROČILO
o predlogu Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
(KOM(2006)0382 – C6‑0244/2006 – 2006/0133(COD))
Odbor za industrijo, raziskave in energetiko
Poročevalec:
Paul Rübig
Pripravljavec mnenja (*):
Joseph Muscat , Odbor za notranji trg in varstvo potrošnikov
(*) Okrepljeno sodelovanje med odbori – člen 47 Poslovnika
PE 384.334v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................28
MNENJE ODBORA ZA EKONOMSKE IN MONETARNE ZADEVE ..................................32
MNENJE Odbora za notranji trg in zaščito potrošnikov (*) .....................46
MNENJE Odbora za kulturo in izobraževanje ..................................................78
POSTOPEK..............................................................................................................................89
(*) Okrepljeno sodelovanje med odbori – člen 47 Poslovnika
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
( KOM(2006)0382 – C6‑0244/2006 – 2006/0133(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0382 )
Še ni objavljeno v UL. ,
– ob upoštevanju mnenja Evropskega ekonomsko-socialnega odbora,
– ob upoštevanju člena 251(2) in člena 95 Pogodbe ES, na podlagi katerih je Komisija Parlamentu podala predlog ( C6‑0244/2006 ),
– ob upoštevanju člena 51 svojega Poslovnika,
– ob upoštevanju poročila Odbora za industrijo, raziskave in energetiko in mnenj Odbora za ekonomske in monetarne zadeve, Odbora za notranji trg in zaščito potrošnikov ter Odbora za kulturo in izobraževanje ( A6‑0155/2007 ),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 1
(1) Nacionalni regulatorni organi se spopadajo s problemom visokih cen, ki jih plačujejo uporabniki mobilnih telefonskih omrežij za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah.
(1) Nacionalni regulatorni organi se spopadajo s problemom visokih cen, ki jih plačujejo uporabniki mobilnih telefonskih omrežij, kot so študenti, poslovni potniki in turisti, za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah. Kljub temu, da so nekateri operaterji nedavno uvedli cene gostovanja, ki uporabnikom omogočajo ugodnejše pogoje, ostajajo dokazi, da cene še vedno ne odražajo pravilno stroškov.
Predlog spremembe
2
UVODNA IZJAVA 1 A (novo)
(1a) Notranji trg omogoča večjo mobilnost, zlasti zaposlenim, delodajalcem, študentom, učiteljem in pripravnikom, ki sodelujejo v evropskih programih, kot so Program vseživljenjskega učenja, program Mladina in program Evropa za državljane. "Cena mobilnosti" torej ne sme biti previsoka in potnikom nedosegljiva.
Obrazložitev
Stroški gostovanja ne smejo biti previsoki in nedosegljivi za potnike, ki mobilne telefone uporabljajo v tujini.
Predlog spremembe
3
UVODNA IZJAVA 1 B (novo)
(1b) Oblikovanje evropskega socialnega, izobraževalnega in kulturnega prostora, ki temelji na mobilnosti posameznikov, mora poenostaviti komunikacijo med ljudmi za izgradnjo prave "Evrope za državljane".
Obrazložitev
Komunikacija je eden glavnih vidikov evropskega modela. Za lažjo komunikacijo med državljani je bistveno, da znamo uporabljati nove tehnologije.
Predlog spremembe
4
UVODNA IZJAVA 4
(4) Priporočilo kot upoštevni trg, ki je lahko predmet ex ante regulacije, opredeljuje veleprodajni nacionalni trg za mednarodno gostovanje v javnih mobilnih omrežjih. Vendar se je pri analizi veleprodajnih nacionalnih trgov za mednarodno gostovanje, ki so jo opravili nacionalni regulatorni organi (tako individualno kot v okviru Evropske skupine regulatornih organov) , pokazalo, da se zaradi težav pri opredeljevanju podjetij s pomembno tržno močjo, zaradi posebnih okoliščin mednarodnega gostovanja, vključno z njegovo čezmejno naravo, nacionalni regulatorni organ ne more učinkovito spopasti z visokimi veleprodajnimi cenami mednarodnega gostovanja.
(4) Priporočilo kot upoštevni trg, ki je lahko predmet ex ante regulacije, opredeljuje veleprodajne nacionalne trge za mednarodno gostovanje v javnih mobilnih omrežjih. Vendar se je pri analizi veleprodajnih nacionalnih trgov za gostovanje v Skupnosti , ki so jo opravili nacionalni regulatorni organi (tako individualno kot v okviru Evropske skupine regulatornih organov) pokazalo, da se zaradi težav pri opredeljevanju podjetij s pomembno tržno močjo, zaradi posebnih okoliščin gostovanja v Skupnosti , vključno z njegovo čezmejno naravo, nacionalni regulatorni organ ne more učinkovito spopasti z visokimi veleprodajnimi cenami gostovanja v Skupnosti . Zato je treba preučiti, ali je potreben regulatorni organ Skupnosti.
Predlog spremembe
5
UVODNA IZJAVA 9
(9) Čeprav je regulativni okvir za elektronske komunikacije iz leta 2002 na podlagi takrat znanih dejavnikov zagotovil odstranitev vseh ovir za trgovanje na področju, ki ga usklajuje, to ne more preprečiti sprejetja usklajenih predpisov glede na druge dejavnike, s katerimi bo mogoče poiskati najučinkovitejši način za zagotavljanje visoke ravni zaščite potrošnikov in pri tem izboljšati pogoje za delovanje notranjega trga .
(9) Regulativni okvir za elektronske komunikacije iz leta 2002 je imel na podlagi takrat znanih dejavnikov za cilj odstraniti vse ovire za trgovanje med državami članicami na področju, ki ga usklajuje, med drugim kar zadeva ukrepe, ki vplivajo na cene za uporabnike v drugih državah članicah. Vendar to ne sme preprečiti sprejetja usklajenih predpisov tam, kjer se glede na izkušnje takšno sprejetje izkaže kot potrebno za izboljšanje delovanja notranjega trga in hkratno zagotovitev učinkovitejšega načina za doseganje visoke ravni zaščite potrošnikov.
Obrazložitev
Da bi poudarili učinek predloga na delovanje notranjega trga in na zaščito potrošnikov.
Predlog spremembe
6
UVODNA IZJAVA 10
(10) Zato je treba spremeniti regulativni okvir za elektronske komunikacije iz leta 2002, tako da bodo mogoča odstopanja od sicer veljavnih predpisov, in sicer, da je treba cene za ponujanje storitev določati s trgovinskimi sporazumi brez vpliva pomembne tržne moči, s čimer se uvedejo dopolnilne regulativne obveznosti, ki odražajo posebne lastnosti storitev mednarodnega gostovanja.
(10) Regulativni okvir za elektronske komunikacije iz leta 2002 je tako treba dopolniti s posebnimi pravili za storitve gostovanja v Skupnosti. Ta posebna pravila morajo vključevati dopolnilne regulativne obveznosti, ki odražajo posebne lastnosti storitev gostovanja v Skupnosti.
Obrazložitev
Glej obrazložitev uvodne izjave 9.
Predlog spremembe
7
UVODNA IZJAVA 12
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve mednarodnega gostovanja znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga mednarodnega gostovanja.
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve gostovanja v Skupnosti znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga gostovanja v Skupnosti . Nevarnosti, da bodo manjšim, neodvisnim in novim operaterjem ponujeni takšni pogoji za zagotavljanje storitev gostovanja, ki bodo ovirali njihovo konkurenčnost, je treba posvetiti posebno pozornost, da bo tako v primeru ugotovitve kakršne koli zlorabe mogoče hitro in ustrezno ukrepati. Komisija mora analizirati vpliv te uredbe na konkurenčni položaj manjših, neodvisnih in novih operaterjev.
Predlog spremembe
8
UVODNA IZJAVA 13
(13) Iz tega izhajajoče obveznosti morajo začeti učinkovati čimprej , pri čemer je treba zadevnim operaterjem zagotoviti razumljivo obdobje za prilagoditev cen in ponudbe storitev, tako da bo zagotovljena skladnost in se bodo uporabljale neposredno v vseh državah članicah.
(13) Iz tega izhajajoče obveznosti morajo začeti učinkovati takoj po začetku veljavnosti te uredbe , pri čemer je treba zadevnim operaterjem zagotoviti enomesečno obdobje za prilagoditev cen in ponudbe storitev, tako da bo zagotovljena skladnost in se bodo uporabljale neposredno v vseh državah članicah.
Predlog spremembe
9
UVODNA IZJAVA 14
(14) Uporabiti je treba skupni mehanizem, ki se bo imenoval pristop evropskega domačega trga in bo zagotavljal, da uporabniki javnih mobilnih telefonskih omrežij na poti znotraj Skupnosti ne bodo plačevali preveč za glasovne storitve mednarodnega gostovanja, ko bodo klicali ali prejemali glasovne klice, kar bo omogočilo visoko raven zaščite potrošnikov in obenem varovalo konkurenco med mobilnimi operaterji. Čezmejna narava zadevnih storitev narekuje uvedbo skupnega mehanizma, tako da bodo imeli mobilni operaterji opraviti s samo enim skladnim regulativnim okvirom, ki bo temeljil na objektivno oblikovanih merilih.
(14) Uporabiti je treba skupni mehanizem, ki se bo imenoval pristop evropskega domačega trga in bo zagotavljal, da uporabniki javnih mobilnih telefonskih omrežij na poti znotraj Skupnosti ne bodo plačevali preveč za glasovne in podatkovne storitve gostovanja v Skupnosti , ko bodo klicali ali prejemali glasovne klice ali uporabljali podatkovne storitve , kar bo omogočilo visoko raven zaščite potrošnikov in obenem varovalo konkurenco med mobilnimi operaterji. Čezmejna narava zadevnih storitev narekuje uvedbo skupnega mehanizma, tako da bodo imeli mobilni operaterji opraviti s samo enim skladnim regulativnim okvirom, ki bo temeljil na objektivno oblikovanih merilih. Da bi zagotovili učinkovito konkurenco na maloprodajni ravni in da bi vsem mobilnim operaterjem v Skupnosti omogočili, da učinkovito konkurirajo, morajo biti slednji dolžni na zahtevo zagotavljati veleprodajne storitve gostovanja v Skupnosti vsem drugim operaterjem s sedežem v Skupnosti.
Obrazložitev
Da bi lahko učinkovito konkurirali, bi morali biti mobilni operaterji dolžni zagotavljati veleprodajne storitve gostovanja v Skupnosti vsem drugim operaterjem. S tem bi zagotovili, da se vsem operaterjem omogoči dostop do veleprodajnih storitev gostovanja.
Predlog spremembe
10
UVODNA IZJAVA 15
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen za opravljanje klicev mednarodnega gostovanja določitev enotne zgornje mejne cene na minuto na maloprodajni in veleprodajni ravni za celotno Skupnost.
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen dohodnih in odhodnih glasovnih klicev gostovanja v Skupnosti določitev enotne zgornje mejne cene na minuto na veleprodajni ravni za celotno Skupnost. Na maloprodajni ravni je primerno uvesti evropsko tarifo, ki so jo operaterji dolžni ponuditi uporabnikom gostovanja. To mora postati osnova za primerjavo ostalih maloprodajnih ponudb, s čimer se potrošnikom zagotovijo poštene cene. Zgornjo mejo za evropsko tarifo je treba določiti na ravni, ki bo zagotavljala dovolj pribitka operaterjem ter spodbujala konkurenčne ponudbe gostovanja po nizkih cenah. Zaradi hitrih tehnoloških sprememb in vse večje vloge storitev kratkih sporočil (SMS) in multimedijskih sporočil (MMS) bi morali nacionalni regulativni organi in Komisija pri podatkovnih storitvah nadzorovati veleprodajne in maloprodajne cene podatkovnih storitev, tudi cene SMS in MMS sporočil, ter jih, če ne bi prišlo do znižanja cen, vključiti v prihodnjo revizijo pravnega okvira.
Predlog spremembe
11
UVODNA IZJAVA 16
(16) Ta skupni mehanizem bi moral zagotavljati, da maloprodajne cene za mednarodno gostovanje bolj stvarno odražajo osnovne stroške za zagotavljanje storitve, kot je bilo doslej, ko so operaterji lahko svobodno tekmovali z oblikovanjem različnih ponudb in prilagajanjem svojih cenovnih struktur tržnim razmeram in željam strank.
(16) Ta skupni mehanizem bi moral zagotavljati, da maloprodajne cene za gostovanje v Skupnosti bolj stvarno odražajo osnovne stroške za zagotavljanje storitve, kot je bilo doslej, pri čemer evropska tarifa, ki se jo ponudi vsem uporabnikom gostovanja, odraža primeren pribitek glede na veleprodajne stroške zagotavljanja storitve gostovanja, operaterjem pa se omogoči, da svobodno tekmujejo z oblikovanjem različnih ponudb in prilagajanjem svojih cenovnih struktur tržnim razmeram in željam strank.
Predlog spremembe
12
UVODNA IZJAVA 18
(18) Zgornje mejne cene morajo upoštevati različne elemente , vključene v opravljanje klica mednarodnega gostovanja (vključno z režijskimi stroški, signaliziranjem, izvorom, tranzitom in zaključevanjem klica) in razlike v osnovnih stroških zagotavljanja storitev mednarodnega gostovanja za klice v usmerišče v obiskani državi na eni strani in za klice v matično državo uporabnika gostovanja ali v tretjo državo znotraj Skupnosti na drugi strani .
(18) Zgornje mejne cene morajo upoštevati ustrezne elemente odhodnih in dohodnih klicev gostovanja v Skupnosti (vključno z režijskimi stroški, signaliziranjem, izvorom, tranzitom in zaključevanjem klica). Ker se zdijo razlike med stroški zagotavljanja storitev gostovanja v Skupnosti za odhodne in dohodne klice znotraj obiskane države z uporabnikovo matično državo oziroma s tretjo državo zanemarljive, je treba za izračun zgornje mejne veleprodajne cene uporabljati en sam množitelj.
Predlog spremembe
13
UVODNA IZJAVA 20
(20) Zgornja mejna cena , ki se uporablja na ravni veleprodaje, bi uporabnikom gostovanja morala zagotavljati, da za regulirani gostujoči klic ne bodo plačali preveč, in domačim operaterjem hkrati puščala dovolj velik pribitek, da bodo svojim strankam lahko ponujali raznolike proizvode.
(20) Evropska tarifa , ki se uporablja na ravni veleprodaje, bi uporabnikom gostovanja morala zagotavljati, da za regulirani gostujoči odhodni ali dohodni klic ne bodo plačali preveč, in domačim operaterjem hkrati puščala dovolj velik pribitek, da bodo svojim strankam lahko ponujali raznolike proizvode.
Predlog spremembe
14
UVODNA IZJAVA 21
(21) Ponudniki mednarodnih storitev gostovanja za klice, izvedene med gostovanjem v tujini, ki jih pokriva ta uredba, morajo imeti na voljo obdobje, v katerem lahko prostovoljno prilagodijo svoje maloprodajne cene, da bi bile v skladu z najvišjimi mejnimi cenami, ki jih določa ta uredba. Za ta namen je primerno omogočiti obdobje šestih mesecev, ki bo udeležencem na trgu omogočilo potrebne prilagoditve.
črtano
Predlog spremembe
15
UVODNA IZJAVA 23
(23) Ta uredba na posega v posebne ponudbe uporabnikom, ki so ugodnejše od najvišjih cen na minuto , navedenih v tej uredbi.
(23) Ta uredba ne sme posegati v posebne ponudbe uporabnikom, ki so ugodnejše od evropske tarife , predvidene v tej uredbi , ampak mora pravzaprav spodbujati oblikovanje posebnih ponudb uporabnikom gostovanja po cenah, nižjih od evropske tarife . Ta uredba ne zahteva ponovne uvedbe cen gostovanja v primerih, kjer so bile v celoti odpravljene (na primer na obstoječem trgu Republike Irske in Severne Irske, ki obsega celoten otok), pa tudi ne, da se ohranijo obstoječe cene gostovanja.
Predlog spremembe
16
UVODNA IZJAVA 23 A (novo)
(23a) Tehnike usmerjanja prometa sicer lahko prispevajo k temu, da bodo uporabniki vedno plačali najnižjo razpoložljivo ceno gostovanja, lahko pa tudi omejijo njihovo izbiro. Uporabnik mora vedno imeti možnost, da ročno izbere želeno obiskano omrežje.
Predlog spremembe
17
UVODNA IZJAVA 24
(24) Zahteve določanja cen v tej uredbi se morajo uporabljati ne glede na to, ali imajo uporabniki gostovanja predplačniško ali naročniško pogodbo z domačim ponudnikom, kar zagotavlja, da bodo imeli od njenih določb koristi vsi uporabniki glasovne mobilne telefonije.
(24) Zahteve določanja cen v tej uredbi se morajo uporabljati ne glede na to, ali imajo uporabniki gostovanja predplačniško ali naročniško pogodbo z domačim ponudnikom, in ne glede na to, ali je domači ponudnik preprodajalec glasovnih mobilnih storitev ali ne, kar zagotavlja, da bodo imeli od njenih določb koristi vsi uporabniki glasovne mobilne telefonije.
Obrazložitev
Pojasnilo, da uredba velja tudi za tako imenovane operaterje virtualnih mobilnih omrežij.
Predlog spremembe
18
UVODNA IZJAVA 26
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o cenah gostovanja, ki veljajo zanje v zadevni obiskani državi članici , na njihovo zahtevo in brezplačno . Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah .
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja na uporaben način brezplačno zagotoviti informacije o cenah gostovanja, ki veljajo zanje v obiskani državi članici. Informacije morajo vključevati cene na minuto ali na enoto prenesenih podatkov (vključno z DDV) za odhodne in dohodne klice ter za pošiljanje in sprejemanje SMS, MMS in drugih podatkovnih storitev, ki so na voljo, v vsakem omrežju v obiskani državi članici. Zaradi preglednosti morajo domači ponudniki vsem uporabnikom zagotoviti vse informacije o veljavnih cenah gostovanja , zlasti o evropski tarifi in vseobsegajoči tarifi, že ob sklenitvi naročniškega razmerja, nato pa svoje gostujoče uporabnike obveščati o cenah gostovanja , kar mora potekati redno in – brez nepotrebnega odlašanja – ob vsakokratni spremembi teh cen. Ravno tako so domači ponudniki zaradi preglednosti dolžni svojim uporabnikom gostovanja na zahtevo kot brezplačno storitev ponuditi uporabniku prilagojen izračun najboljših razpoložljivih cen na podlagi profila klicev tega uporabnika.
Predlog spremembe
19
UVODNA IZJAVA 26 A (novo)
(26a) Da bi ohranili čezmejno mobilnost oseb, ki se gibljejo iz turističnih in ne iz poslovnih razlogov, morajo operaterji izvorne države, na zahtevo uporabnika, obvestiti uporabnika o najugodnejši ceni v obiskani državi članici ali vsaj določiti posebno ceno gostovanja za turistično rabo.
Predlog spremembe
20
UVODNA IZJAVA 27
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežjih med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Zagotavljati morajo, da imajo mobilni uporabniki na voljo zadnje informacije o uporabi te uredbe.
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežij med gostovanjem znotraj Skupnosti, zlasti glede posebnih stroškov, povezanih z odhodnimi in dohodnimi klici med gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Zagotavljati morajo, da imajo mobilni uporabniki na voljo zadnje informacije o uporabi te uredbe, rezultate tega spremljanja pa morajo objaviti vsakih šest mesecev po začetku veljavnosti te uredbe. Zagotoviti je treba ločene podatke o uporabnikih ‑ podjetjih, naročnikih in predplačnikih.
Predlog spremembe
21
UVODNA IZJAVA 27 A (novo)
(27a) Ker imajo poleg glasovne telefonije vedno večji obseg nove mobilne podatkovne storitve, mora ta uredba zagotoviti nadzor nad razvojem trga tudi za te storitve. Zato bi morala Komisija za zaščito interesov potrošnika in obenem za preprečitev nepotrebnih posegov v tržne mehanizme izvajati intenzivnejši nadzor trga Skupnosti za mobilne podatkovne storitve na podlagi pravil za cene gostovanja za glasovne klice, kjer je to potrebno pa na podlagi podatkov, ki jih posredujejo nacionalni regulatorni organi, znižati neupravičeno visoke cene.
Obrazložitev
Zaradi hitrega tehnološkega razvoja se vse bolj krepi vloga trga mednarodnih podatkovnih storitev. Prenos govora z internetnim protokolom (VoiP) je močno spremenil fiksno telefonijo in odprl pot cenejšemu prenosu govora. Širjenje in prisotnost omrežij tretje generacije (3G) ter drugih s tem povezanih tehnologij pomembno vpliva na trg mobilnih storitev. Za zaščito interesov uporabnikov ter za zagotovitev konkurence bi bilo treba intenzivneje spremljati tržne procese in v primeru njihovega nezadovoljivega delovanja ponuditi možnost sorazmernega posredovanja.
Predlog spremembe
22
UVODNA IZJAVA 27 B (novo)
(27b) Zaradi varstva konkurence v EU morajo nacionalni regulatorni organi poskrbeti za izvajanje obveznosti prenosa v obiskanih omrežjih.
Obrazložitev
Majhnim operaterjem je treba zagotoviti, da imajo kadar koli dostop do obiskanih omrežij.
Predlog spremembe
23
UVODNA IZJAVA 29 A (novo)
.
(29a) Komisiji je treba podeliti pooblastila zlasti za sprejemanje predlogov sprememb k prilogam te uredbe, da se jih prilagodi tehničnim ali tržnim spremembam. Ker so to ukrepi splošnega značaja in so namenjeni spremembam nebistvenih elementov te uredbe, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.
Predlog spremembe
24
UVODNA IZJAVA 30
(30) Ker ciljev predlaganega ukrepa, vzpostavitve skupnega mehanizma, ki bo uporabnikom mobilnih telefonskih omrežij zagotavljal, da na poti znotraj Skupnosti ne bodo plačevali preveč za storitve mednarodnega gostovanja pri opravljanju glasovnih klicev ali za prejemanje glasovnih klicev, kar bo omogočilo visoko raven zaščite potrošnikov in obenem varovalo konkurenco med mobilnimi operaterji, države članice ne morejo doseči varno, usklajeno in pravočasno, in jih je potemtakem mogoče bolje uresničiti na ravni Skupnosti, lahko v skladu z načelom subsidiarnosti iz člena 5 Pogodbe sprejme ukrepe Skupnost. V skladu z načelom sorazmernosti, določenim v istem členu, ta uredba zajema zgolj to, kar je potrebno za dosego navedenih ciljev.
(30) Ker ciljev predlaganega ukrepa, vzpostavitve skupnega mehanizma, ki bo uporabnikom mobilnih telefonskih omrežij zagotavljal, da na poti znotraj Skupnosti ne bodo plačevali preveč za storitve gostovanja v Skupnosti pri opravljanju glasovnih klicev ali za prejemanje glasovnih klicev, kar bo omogočilo visoko raven zaščite potrošnikov in obenem varovalo konkurenco med mobilnimi operaterji, države članice ne morejo doseči varno, usklajeno in pravočasno, in jih je potemtakem mogoče bolje uresničiti na ravni Skupnosti, lahko v skladu z načelom subsidiarnosti iz člena 5 Pogodbe sprejme ukrepe Skupnost.
Obrazložitev
Ker je to samoumevno, je treba izjavo v skladu z oblikovanjem boljše zakonodaje črtati.
Predlog spremembe
25
ČLEN 1, ODSTAVKA 1 IN 1 A (novo)
1. Ta uredba uvaja skupni mehanizem, imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve mednarodnega gostovanja, ko kličejo ali prejemajo klice, s čimer se dosega visoka raven zaščite potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunava domači ponudnik na ravni maloprodaje.
1. Ta uredba uvaja skupni mehanizem, imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve gostovanja v Skupnosti , ko kličejo ali prejemajo klice, s čimer se dosega visoka raven zaščite potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunavajo domači ponudniki na ravni maloprodaje.
1a. Uredba določa tudi pravila za povečanje preglednosti cen in boljše zagotavljanje informacij o cenah uporabnikom storitev gostovanja v Skupnosti, vključno s podatkovnimi storitvami med gostovanjem v Skupnosti.
Predlog spremembe
26
ČLEN 2, ODSTAVEK 2
2. Poleg opredelitev iz odstavka 1 se uporabljajo naslednje opredelitve:
2. Poleg opredelitev iz odstavka 1 se uporabljajo naslednje opredelitve:
(-a) "evropska tarifa" pomeni vsaka cena pod zgornjo ceno na minuto, ki jo domači ponudniki lahko zaračunajo za zagotavljanje reguliranih gostujočih klicev;
(a) „domači ponudnik“ pomeni podjetje, ki uporabniku gostovanja ponuja prizemne storitve javne mobilne telefonije na maloprodajni ravni ;
(a) „domači ponudnik“ pomeni podjetje, ki uporabniku gostovanja ponuja prizemne storitve javne mobilne telefonije;
(b) „domače omrežje“ pomeni prizemno omrežje javne mobilne telefonije, ki je v državi članici in ga uporablja domači ponudnik za zagotavljanje storitev prizemne javne mobilne telefonije uporabniku gostovanja;
(b) „domače omrežje“ pomeni prizemno omrežje javne mobilne telefonije, ki je v državi članici in ga, kot preprodajalec ali ne, uporablja domači ponudnik za zagotavljanje storitev prizemne javne mobilne telefonije uporabniku gostovanja;
(c) „ mednarodno gostovanje“ pomeni, da uporabnik gostovanja uporablja svoj mobilni telefon ali drugo napravo za klicanje in/ali sprejemanje klicev, ko je zunaj države članice, v kateri je njegovo domače omrežje, in sicer na podlagi dogovora med operaterjem domačega omrežja in operaterjem obiskanega omrežja;
(c) „gostovanje v Skupnosti “ pomeni, da uporabnik gostovanja uporablja svoj mobilni telefon ali drugo napravo za klicanje in/ali sprejemanje klicev v Skupnosti , ko je zunaj države članice, v kateri je njegovo domače omrežje, in sicer na podlagi dogovora med operaterjem domačega omrežja in operaterjem obiskanega omrežja;
(d) „regulirani gostujoči klic“ pomeni glasovni klic mobilne telefonije, ki ga opravi uporabnik gostovanja, ki izvira v obiskanem omrežju in se zaključuje v javnem telefonskem omrežju znotraj Skupnosti;
(d) „regulirani gostujoči klic“ pomeni odhodni ali dohodni glasovni klic mobilne telefonije, ki ga opravi uporabnik gostovanja, ki izvira ali je sprejet v obiskanem omrežju in se zaključuje v javnem telefonskem omrežju znotraj Skupnosti;
(e) „uporabnik gostovanja“ pomeni uporabnika pri ponudniku prizemnih storitev mobilne telefonije prek prizemnega javnega omrežja mobilne telefonije v Skupnosti, ki na podlagi dogovora med operaterjem domačega omrežja in operaterjem obiskanega omrežja uporablja mobilni telefon ali drugo napravo za klicanje ali sprejemanje klicev v obiskanem omrežju;
(e) „uporabnik gostovanja“ pomeni uporabnika pri ponudniku prizemnih storitev mobilne telefonije prek prizemnega javnega omrežja mobilne telefonije v Skupnosti, ki na podlagi dogovora med operaterjem domačega omrežja in operaterjem obiskanega omrežja uporablja mobilni telefon ali drugo napravo za klicanje ali sprejemanje klicev v obiskanem omrežju;
(f) „obiskano omrežje“ pomeni prizemno omrežje javne mobilne telefonije v državi članici, ki ni država domačega omrežja in ki uporabniku gostovanja omogoča, da prek dogovora z operaterjem domačega omrežja kliče ali sprejema klice.
(f) „obiskano omrežje“ pomeni prizemno omrežje javne mobilne telefonije v državi članici, ki ni država domačega omrežja in ki uporabniku gostovanja omogoča, da prek dogovora z operaterjem domačega omrežja kliče ali sprejema klice.
(fa) „podatkovna storitev med gostovanjem v Skupnosti” pomeni storitev javne mobilne telefonije, drugačna od mobilne glasovne telefonije, ki se ponuja v prizemnem javnem omrežju mobilne telefonije, ki se nahaja v državi članici, in ki jo uporabniki gostovanja lahko uporabljajo na podlagi dogovora med operaterjem domačega omrežja in operaterjem obiskanega omrežja.
Predlog spremembe
27
ČLEN 3
Veleprodajne cene za opravljanje reguliranih gostujočih klicev
Veleprodajne cene za regulirane gostujoče klice
Skupna veleprodajna cena, ki jo operater obiskanega omrežja za zagotavljanje reguliranega gostujočega klica, med drugim vključno z izvorom, tranzitom in zaključevanjem , lahko zaračuna operaterju domačega omrežja uporabnika gostovanja, ne presega zneska na minuto, ki je določen v Prilogi I.
Skupna veleprodajna cena, ki jo operater obiskanega omrežja za zagotavljanje reguliranega gostujočega klica, med drugim vključno s stroški izvora, tranzita in zaključevanja klica , lahko zaračuna kateremu koli operaterju domačega omrežja uporabnika gostovanja, ne presega zneska na minuto, ki je določen v Prilogi I.
1a. Za zagotavljanje storitev gostovanja v Skupnosti ima vsak domači ponudnik dostop do prizemnega omrežja javne mobilne telefonije v državah članicah, ki niso država domačega omrežja, in ga uporablja.
Predlog spremembe
28
ČLEN 4
Maloprodajne cene za opravljanje reguliranih gostujočih klicev
Maloprodajne cene za regulirane gostujoče klice
-1. Domači ponudniki vsem strankam na jasen in pregleden način ponudijo evropsko tarifo iz odstavka 1. Evropska tarifa nima nobene z njo povezane naročnine ali drugih fiksnih elementov cene in se lahko kombinira s katero koli maloprodajno tarifo.
Ob upoštevanju člena 5 skupna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za zagotavljanje reguliranega gostujočega klica, ne sme presegati 130% veljavne zgornje veleprodajne cene za ta klic, ki je bila določena v skladu s Prilogo I. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, kot so cene vzpostavitve klica ali plačila za storitve „opt-in“.
Ob upoštevanju člena 5 zgornja maloprodajna cena evropske tarife , brez DDV, ki jo domači ponudnik lahko zaračuna svojemu uporabniku gostovanja na minuto ne sme presegati 175% [0,40 EUR] veljavne zgornje veleprodajne cene za ta klic, ki je bila določena v skladu s Prilogo I, za odhodni reguliran gostujoči klic ali 60 % [0,15 EUR] veljavne zgornje veleprodajne cene za ta klic, ki je bila določena v skladu s Prilogo I, za dohodni regulirani klic. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, vključno – vendar ne samo – s cenami vzpostavitve klica ali plačila za storitve „opt-in“.
1a. Poleg evropske tarife iz odstavka 1 mora vsak domači ponudnik ponujati vseobsegajočo mesečno pavšalno tarifo za pošteno uporabo, za katero ne veljajo mejne cene. Ta pavšalna tarifa mora vključevati gostovanje v Skupnosti za glasovne in podatkovne storitve (vključno s storitvami kratkih sporočil (SMS) in multimedijskih sporočil (MMS)) znotraj Skupnosti.
Predlog spremembe
29
ČLEN 4 A (novo)
Člen 4a
Izbira tarife
1. Vsem obstoječim in novim uporabnikom gostovanja se samodejno dodeli evropska tarifa, določena v odstavku 4.
2. Uporabnikom gostovanja se prehod na evropsko tarifo ali z nje omogoči v 30 dneh po tem, ko so to zahtevali. Vsak takšen prehod je brezplačen oz. brez kazni in ne postavlja pogojev ali omejitev, ki se nanašajo na obstoječe elemente naročniškega razmerja.
Predlog spremembe
30
ČLEN 5
Uvedba uporabe najvišjih maloprodajnih mejnih cen za regulirane gostujoče klice
Uvedba uporabe členov 3, 4 in 7
Obveznosti iz člena 4 začnejo veljati šest mesecev po začetku veljavnosti te uredbe.
V skladu s členom 10(5) obveznosti iz členov 3 in 7 začnejo veljati takoj po začetku veljavnosti te uredbe.
1a. V skladu s členom 10(5) obveznosti iz člena 4 začnejo veljati en mesec po začetku veljavnosti te uredbe.
Predlog spremembe
31
ČLEN 6 A (novo)
Člen 6a
Usmerjanje prometa
Tehnike usmerjanja prometa se ne uporabljajo za to, da se uporabnikom gostovanja prepreči ročna izbira obiskanega omrežja. Takšna izbira ostane možna dokler uporabnik gostovanja mobilne naprave ne ugasne ali ne zapusti obiskanega omrežja.
Predlog spremembe
32
ČLEN 7, ODSTAVKI 1 DO 5 IN 5 A (novo)
Preglednost maloprodajnih cen
Preglednost maloprodajnih cen
1. Vsak domači ponudnik na zahtevo svojega uporabnika gostovanja zagotovi njegovim potrebam prilagojene informacije o maloprodajni ceni , ki veljajo za vzpostavljanje in sprejemanje klicev tega uporabnika v obiskani državi članici.
1. Razen če uporabnik gostovanja domačega ponudnika obvesti, da tega ne potrebuje, vsak domači ponudnik svojim uporabnikom gostovanja samodejno, brez nepotrebnega odlašanja in brezplačno s sporočilom SMS ob vstopu v drugo državo članico zagotovi njihovim potrebam prilagojene osnovne informacije o maloprodajnih cenah na minuto (vključno z DDV) , ki veljajo za vzpostavljanje in sprejemanje klicev teh uporabnikov v obiskani državi članici. Uporabnik, ki sporoči, da samodejnih sporočil SMS ne potrebuje, ima pravico, da od domačega ponudnika kadar koli in brezplačno zahteva ponovno zagotavljanje te storitve.
2. Uporabnik lahko te informacije zahteva s klicem z mobilnega telefona ali tako, da pošlje SMS (storitev kratkih sporočil), v obeh primerih na številko, ki jo za ta namen določi domači ponudnik , uporabnik pa tudi lahko sam izbere, ali bo zahtevano informacijo prejel med navedenim klicem ali pa prek sporočila SMS (v slednjem primeru brez nepotrebnega odlašanja) .
2. Poleg navedenega v odstavku 1 ima uporabnik pravico zahtevati podrobnejše njegovim potrebam prilagojene informacije o cenah s klicem z mobilnega telefona na brezplačno telefonsko številko, ki jo za ta namen določi domači ponudnik.
3. Zgoraj navedena informacijska storitev se zagotovi brezplačno, brezplačno pa je tako pošiljanje zahteve kakor tudi sprejetje zahtevane informacije.
Črtano
4. V tem členu navedene informacije, prilagojene potrebam uporabnika, so stroški, ki v skladu s tarifami veljajo za zadevnega gostujočega uporabnika za vzpostavljanje in sprejemanje klicev v katerem koli obiskanem omrežju v državi članici, v kateri uporabnik gostuje.
4. V odstavku 2 navedene podrobnejše informacije, prilagojene potrebam uporabnika, so stroški gostovanja na minuto ali na bit (vključno z DDV) , ki v skladu s tarifami veljajo za zadevnega gostujočega uporabnika za vzpostavljanje in sprejemanje klicev ter za pošiljanje in sprejemanje SMS, MMS in drugih razpoložljivih podatkovnih storitev med gostovanjem v vseh omrežjih v državi članici, v kateri uporabnik gostuje.
4a. Vsi ponudniki gostujočim uporabnikom zagotovijo, da se na ekranu njihove mobilne naprave pojavi opozorilna ikona ali sporočilo, ki označuje, da gre za odhodni ali dohodni gostujoči klic.
5. Domači ponudniki novim uporabnikom ob sklenitvi naročniškega razmerja zagotovijo vse informacije o veljavnih cenah gostovanja. Domači ponudniki redno zagotavljajo tudi informacije o spremembi veljavnih cen gostovanja svojim strankam, poleg tega pa jih posebej obvestijo tudi o pomembnejših spremembah .
5. Domači ponudniki vsem uporabnikom ob sklenitvi naročniškega razmerja zagotovijo vse informacije o veljavnih cenah gostovanja , zlasti o evropski tarifi . Brez nepotrebnega odlašanja zagotavljajo tudi informacije o spremembi veljavnih cen gostovanja svojim strankam vsakokrat, ko pride do sprememb teh cen .
5a. Domači ponudniki sprejmejo potrebne ukrepe, da se zagotovi, da so vsi njihovi uporabniki seznanjeni z razpoložljivostjo evropske tarife in vseobsegajoče mesečne pavšalne tarife iz člena 4. Vsem obstoječim uporabnikom na jasen in nepristranski način nemudoma sporočijo pogoje, povezane z evropsko tarifo in vseobsegajočo mesečno pavšalno tarifo. Na to pozneje v razumnih intervalih opozarjajo vse uporabnike, ki so se odločili za drugo tarifo.
Predlog spremembe
33
ČLEN 7, ODSTAVEK 5 B (novo)
5b. Če operater ob sklicevanju na to uredbo zviša domače cene, predloži notranji obračun stroškov.
Obrazložitev
Če se podjetje pri zvišanju cen domače govorne telefonije sklicuje na to uredbo, je potrebna popolna preglednost obračuna stroškov.
Predlog spremembe
34
ČLEN 7, ODSTAVEK 5 C (novo)
5c. Nacionalni regulatorji omogočijo vzpostavitev simulatorja cen, s katerim je mogoče oceniti pričakovane stroške gostovanja pri različnih operaterjih. Taki simulatorji so povezani na evropski ravni.
Obrazložitev
Zaradi kar največje preglednosti morajo imeti potrošniki možnost, da vnaprej ocenijo svoje stroške gostovanja ter s pomočjo simulatorja ugotovijo, kateri operater jim lahko ponudi najboljšo ceno. Simulator mora vzpostaviti nacionalni regulator, da se zaščiti nepristranskost informacij. Taki simulatorji morajo biti pravočasno povezani med seboj, da se zagotovi večja preglednost na trgu celotne Unije. Tak simulator je tehnično uresničljiv po zgledu tistega na spletni strani združenja GSM.
Predlog spremembe
35
ČLEN 8, ODSTAVKI 1, 5 IN 6 TER 8 A (novo)
1. Nacionalni regulatorni organi spremljajo in nadzirajo skladnost s to uredbo na svojem ozemlju.
1. Nacionalni regulatorni organi spremljajo , nadzirajo in zagotovijo skladnost s to uredbo na svojem ozemlju.
5. Nacionalni regulatorni organi poskrbijo, da so zadnje informacije, ki se nanašajo na uporabo te uredbe, javno dostopne, in sicer tako, da jih lahko zainteresirane strani pridobijo brez težav.
5. Nacionalni regulatorni organi poskrbijo, da so zadnje informacije, ki se nanašajo na uporabo te uredbe, zlasti na člena 3 in 4, javno dostopne, in sicer tako, da jih lahko zainteresirane strani pridobijo brez težav.
6. Nacionalni regulatorni organi spremljajo spreminjanje veleprodajnih in maloprodajnih cen omogočanja govornih in podatkovnih storitev za gostujoče uporabnike, vključno s cenami za storitev kratkih sporočil (SMS) in storitev multimedijskih sporočil (MMS) , zlasti v najbolj oddaljenih območjih Skupnosti, in Komisiji na njeno zahtevo sporočijo rezultate tega spremljanja.
6. Nacionalni regulatorni organi spremljajo spreminjanje veleprodajnih in maloprodajnih cen omogočanja govornih in podatkovnih storitev za gostujoče uporabnike, vključno s cenami za SMS in MMS , zlasti v najbolj oddaljenih območjih Skupnosti . Poleg tega spremljajo poseben položaj neprostovoljnega gostovanja državljanov, ki živijo in delajo v čezmejnih regijah med sosednjimi državami članicami, ter podjetij, ki tam poslujejo, in Komisiji vsakih šest mesecev po začetku veljavnosti te uredbe sporočijo rezultate tega spremljanja. Zagotovijo se ločene informacije o uporabnikih ‑ podjetjih, naročnikih in predplačnikih.
8a. Nacionalni regulatorni organi preko sredstev javnega obveščanja, kot so televizija, radio, revije, časopisi in kinematografi, v Skupnosti podprejo promocijsko kampanjo za izboljšanje ravni ozaveščenosti o pogojih, ki se nanašajo na evropsko tarifo iz člena 4. Kampanja se mora začeti takoj po začetku veljavnosti te uredbe.
Predlog spremembe
36
ČLEN 8, ODSTAVEK 6 A (novo)
6a. Komisija na podlagi poročil nacionalnih regulatornih organov Evropskemu parlamentu in Svetu v 12 mesecih po začetku veljavnosti te uredbe priskrbi analizo veleprodajnih in maloprodajnih cen gostovanja v Skupnosti za podatkovne storitve v Skupnosti. Če se maloprodajne cene podatkovnih storitev gostovanja v Skupnosti po začetku veljavnosti te uredbe zdijo neupravičeno visoke, Komisija predstavi predlog za regulacijo teh cen na podlagi regulacije cen gostovanja za govorno telefonijo.
Obrazložitev
Zaradi hitrega tehnološkega razvoja se vse bolj krepi vloga trga mednarodnih podatkovnih storitev. Prenos govora z internetnim protokolom (VoiP) je močno spremenil fiksno telefonijo in odprl pot cenejšemu prenosu govora. Širjenje in prisotnost omrežij tretje generacije (3G) ter drugih s tem povezanih tehnologij pomembno vpliva na trg mobilnih storitev. Za zaščito interesov uporabnikov ter za zagotovitev konkurence bi bilo treba intenzivneje spremljati tržne procese in v primeru njihovega nezadovoljivega delovanja ponuditi možnost sorazmernega posredovanja.
Predlog spremembe
37
ČLEN 8, ODSTAVEK 6 B (novo)
6b. Nacionalni regulatorni organi zagotovijo, da nižjih cen gostovanja, ki izhajajo iz obveznosti, določenih v tej uredbi, ne bodo nadomestile višje cene klicev mobilne telefonije v isti državi članici.
Obrazložitev
Nacionalni regulatorni organi so najbolj pristojni za spremljanje izvajanja te uredbe.
Predlog spremembe
38
ČLEN 10, ODSTAVEK 3
3. Komisija v Uradnem listu Evropske unije redno objavlja povprečno ceno zaključevanja klicev v mobilnih omrežjih, določeno v skladu z odstavki 1, 2 in 4.
3. Komisija v Uradnem listu Evropske unije in na spletnem portalu Komisije „ Tvoja Evropa" redno objavlja povprečno ceno zaključevanja klicev v mobilnih omrežjih, določeno v skladu z odstavki 1, 2 in 4.
Predlog spremembe
39
ČLEN 10, ODSTAVEK 6
6. Spremembe, ki so potrebne za prilagoditev Priloge II tehničnemu in tržnemu razvoju, sprejme Komisija v skladu s postopkom iz člena 13(3) .
6. Spremembe, ki so potrebne za prilagoditev Priloge II tehničnemu in tržnemu razvoju, sprejme Komisija v skladu z regulativnim postopkom z nadzorom iz člena 13(2a) .
Predlog spremembe
40
ČLEN 12
Postopek pregleda
Postopek pregleda
Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. Komisija v svojem poročilu navede razloge za potrebo po nadaljnji regulaciji ali pa za možnost njene odprave, odvisno od razmer na trgu in glede konkuriranje. Komisija lahko v ta namen od držav članic in nacionalnih regulatornih organov zahteva informacije , ki se zagotovijo brez nepotrebnih zamud .
Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. Komisija oceni, ali so bili doseženi cilji te uredbe in po potrebi poda ustrezne predloge.
Komisija v svojem poročilu navede razloge za potrebo po nadaljnji regulaciji in vprašanje o tem, ali glede na razmere na trgu in glede na konkuriranje in varstvo potrošnikov, obstaja potreba po podaljšanju trajanja te uredbe čez obdobje, določeno v odstavku 1b, ob upoštevanju potrebe po vzpostavitvi pravega, učinkovitega in konkurenčnega notranjega trga telekomunikacij, namenjenega odpravi čezmejnih stroškov, ter spremembe cen storitev mobilnih komunikacij na nacionalni ravni, zlasti pa vprašanje, ali maloprodajne cene za klice med gostovanjem v EU presegajo cene klicev v domačem omrežju. Komisija v svoje poročilo vključi pregled sprememb veleprodajnih in maloprodajnih cen zagotavljanja glasovnih in podatkovnih storitev za gostujoče uporabnike, vključno s SMS, MMS in drugimi podatkovnimi storitvami med gostovanjem v Skupnosti, pri čemer je pozorna zlasti na učinke regionalnih neravnovesij in neravnovesij med operaterji. Poročilo po potrebi vključuje priporočila glede potrebe po regulaciji teh storitev.
1a. Komisija lahko za namene svojega poročila uporabi informacije , ki jih zagotavlja uporaba člena 8(2) .
1b. Ta uredba preneha veljati tri leta po datumu začetka njene veljavnosti, razen če Komisija pred potekom njene veljavnosti Evropskemu parlamentu in Svetu predloži predlog za podaljšanje njene veljavnosti.
Predlog spremembe
41
ČLEN 12, ODSTAVEK 1 C (novo)
1c. Komisija preuči učinke te uredbe na konkurenčni položaj manjših, neodvisnih in novih operaterjev. Komisija mora zlasti analizirati, ali so majhni, neodvisni ali novi operaterji podvrženi diskriminatornemu oblikovanju cen in ali je treba za manjše, neodvisne ali nove operaterje urediti dostop pod nediskriminatornimi pogoji. Komisija svoje poročilo predloži Evropskemu parlamentu in Svetu najpozneje dvanajst mesecev po datumu začetka veljavnosti te uredbe. Poročilo po potrebi vključuje predlog za posredovanje. Vsak tak predlog se lahko predloži tudi ločeno, kadar koli je to utemeljeno z razvojem trga ali pomanjkanjem tega razvoja.
Obrazložitev
To bi zagotovilo večjo jasnost analize Komisije, ki preučuje vpliv te uredbe na manjše, neodvisne ali nove operaterje.
Predlog spremembe
42
ČLEN 12, ODSTAVEK 1 D (novo)
1d. Komisija objavi letno poročilo o razvoju dogodkov v Skupnosti na področju, ki je zajeto v tej uredbi.
Obrazložitev
Za zagotovitev širšega letnega pregleda.
Predlog spremembe
43
ČLEN 13, ODSTAVEK 2 A (novo)
2a. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.
Predlog spremembe
44
PRILOGA I
Veleprodajne cene za opravljanje reguliranih gostujočih klicev iz člena 3
Veleprodajne cene za regulirane gostujoče klice iz členov 3 in 4
Skupna veleprodajna cena, ki jo operater obiskanega omrežja lahko zaračuna operaterju domačega omrežja uporabnika gostovanja za zagotavljanje reguliranega gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi :
Skupna veleprodajna cena, ki jo en operater obiskanega omrežja lahko zaračuna kateremu koli operaterju domačega omrežja uporabnika gostovanja za zagotavljanje reguliranega gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi z dve za vse klice v javno telefonsko omrežje, bodisi v državi članici, kjer je obiskano omrežje, bodisi v drugi državi članici, kot je tista, kjer je obiskano omrežje.
a) z dve pri reguliranem gostujočem klicu na številko v javnem telefonskem omrežju v državi članici, kjer je obiskano omrežje, ali
b) s tri pri reguliranem gostujočem klicu na številko v javnem telefonskem omrežju v drugi državi članici, kot je tista, kjer je obiskano omrežje.
Mejne cene v tej prilogi vključujejo vse stalne elemente, kot je cena vzpostavitve klica.
Predlog spremembe
45
PRILOGA I, ODSTAVEK 1 A (novo)
1a. Za klice v in iz omrežij operaterjev z licencami, ki pokrivajo izključno le najbolj oddaljene regije Skupnosti, se zaračunajo dodatni stroški, povezani z oddaljenostjo najbolj oddaljenih regij in s prenosom klicev med kontinentalno Evropo in temi regijami.
Obrazložitev
Zaradi geografske raznolikosti povzroča prenos klicev v zelo oddaljenih področjih operaterjem mnogo višje stroške, kot jih imajo operaterji v drugih evropskih regijah. Predvidene najvišje cene bi prisilile druge evropske operaterje k sprejemanju uporabnikov operaterjev, ki delujejo v najbolj oddaljenih regijah, ne da bi mogli pokrivati njihove stroške, kar bi jih lahko vzpodbudilo k zapiranju svojih področij za uporabnike operaterjev iz najbolj oddaljenih regij.
OBRAZLOŽITEV
Uvod
Zmožnost, da evropski državljani svoje mobilne naprave uporabljajo med potovanjem izven svoje države je ključni element, ko govorimo o notranjem trgu mobilnih komunikacij v Evropi. Trenutne razmere na trgu gostovanja kažejo na očitno tržno nepopolnost, ki evropske državljane ovira pri uporabi njihovih mobilnih naprav, ko gredo iz ene države članice v drugo.
Izražamo jasno podporo splošni usmeritvi predloga Komisije za uredbo o gostovanju v javnih mobilnih omrežjih znotraj Skupnosti. Vseeno vidimo možnosti za izboljšave glede povečanja preglednosti cen za potrošnika z namenom, da se potrošniku omogoči ozaveščena izbira , ter glede vzpostavitve enakih konkurenčnih pogojev za operaterje mobilnih omrežij z namenom povečati konkurenco na notranjem trgu gostovanja .
Evropski parlament upošteva pomisleke Komisije glede regulacije cen mednarodnih mobilnih podatkovnih storitev na podlagi trenutnih informacij o tem segmentu trga, zlasti brez prave presoje vplivov. Vendar Evropski parlament poudarja, da je treba ta segment trga podrobno oceniti in spremljati, saj se zdi, da obstajajo trdni dokazi o tržni nepopolnosti.
I. Tržna nepopolnost
1. Zelo visoke cene
Raven cen storitev mobilne komunikacije, ki so potrošnikom ponujene med gostovanjem, variira od visoke do pogosto pretirane. Čeprav so zlasti cene na maloprodajni ravni neupravičeno visoke , obstajajo dokazi, da so tudi cene na veleprodajni ravni, ki jih zaračunavajo operaterji tujih gostiteljskih omrežij, zlasti mali operaterji, precej višje od stroškov, ki jih imajo operaterji tujih gostiteljskih omrežij, in s tem ovirajo pošteno konkurenco.
2. Pomanjkanje preglednosti
Evropskim državljanom je treba zagotoviti brezhibno komunikacijo. Glede na to, da ima mobilni telefon osem od desetih državljanov EU in da gostota priključkov v nekaterih državah članicah presega 100 % raven (v Italiji 123,2 %, na Portugalskem 117,1 %, v Združenem kraljestvu 116,3 %)
Konec četrtega četrtletja leta 2005.
Vir: Credit Suisse, analiza prof. Gerpotta. , je ta potreba očitna. Za to so nujno potrebni pregledni mehanizmi za določanje cen. Na ravni poslovanja med podjetji mora preglednost zagotavljati delovanje notranjega trga. Glavni cilj na ravni poslovanja med podjetjem in uporabnikom je, da se potrošniku zagotovi popolne in primerljive informacije o trenutnih cenah in se mu s tem omogoči ozaveščena izbira.
II. Slabosti nedelujočega notranjega trga telekomunikacij
1. Nedoseganje ciljev lizbonske strategije
Glavni cilj lizbonske agende je, da Evropa do 2010 postane najbolj konkurenčno in na znanju temelječe gospodarstvo na svetu. Evropski svet je marca 2005 Komisijo, Svet in države članice pozval, naj ponovno oživijo lizbonsko strategijo z osredotočanjem na rast in zaposlovanje v Evropi. Pravično delujoč trg dela bi lahko spodbujal rast in dal nov zagon za konkurenčno evropsko gospodarstvo. Da bi evropskemu trgu zagotovili konkurenčnost na svetovni ravni, je potreben dinamičen notranji trg brez notranjih ovir. Visoke cene, ki jih ni moč utemeljiti, uporabnikom preprečujejo uporabo mobilnih telefonov in tako predstavljajo ovire na notranjem trgu storitev.
2. Na znanju temelječ notranji trg ni vzpostavljen
Trg mobilnih komunikacij, ki je del širšega trga za storitve informacijske družbe, ne vključuje le govorne telefonije, temveč tudi zagotavljanje novejših mobilnih komunikacijskih storitev. Zlasti VOIP, omrežja 3G, GPS, Wi-Fi, mobilni internet in mobilna TV kot tudi novi mobilni telefoni, ki podpirajo mobilni prenos večjih količin podatkov, predstavljajo obetaven napredek, ki ga ne bi smelo ovirati premajhno povpraševanje zaradi odvračajočih cen.
3. Samoregulacija ne deluje
Samoregulacija pomeni, da bi se operaterji ali združenja med seboj pogajali in dogovorili o smernicah na evropski ravni. Operaterji bi morali zagotoviti občutna znižanja cen na veleprodajni in maloprodajni ravni. Kaže, da do sedaj takih predlogov še ni bilo.
4. Nedelovanje v številkah
Raziskave so pokazale, da
· ima skoraj štiri petine Evropejcev mobilni telefon;
· se uporabniki mobilnih telefonov večinoma zanašajo na storitve mednarodnega gostovanja, saj večina (devet desetin) uporabnikov namesto nakupa nove SIM kartice izbere to možnost, ko potuje v tujino;
· velika večina uporabnikov omeji mobilne komunikacije, ko potuje v tujino;
· so previsoki stroški komuniciranja zdaleč najpomembnejši razlog (kar pri 81 % odgovorov), zaradi katerega Evropejci svoje telefone uporabljajo manj pogosto, kadar potujejo v tujino;
· je pri cenah preglednost še vedno zelo pomanjkljiva, saj kar dve petini Evropejcev ne ve točno, koliko stanejo njihovi klici;
· velika večina Evropejcev (70 % odgovorov) želi, da Evropska unija poskrbi za regulacijo cen klicev in tekstovnih sporočil, tako da stroški gostovanja ne bodo nerazumno presegli lokalnih cen.
B Predlagane izboljšave
Končni cilj te uredbe je vzpostavitev dobro delujočega notranjega trga telekomunikacij v EU. Treba je premagati geografske ovire, ki ovirajo dinamično konkurenco. Prav tako je treba povečati preglednost za potrošnika in sektor, saj lahko deloma pripomore k doseganju splošnega cilja.
5. Regulacija veleprodaje
Regulacija cen na veleprodajni ravni je ključno gonilo za dosego zgoraj navedenih ciljev. Regulacija cen bi morala za zagotovitev konkurence vzpostaviti enake konkurenčne pogoje za velike in majhne, stare in nove (dostop do trga), severne in južne (turizem) ter vzhodne in zahodne (raven dohodka) operaterje. Za zagotovitev poštene konkurence bodo vsi operaterji podvrženi obveznosti prenosa za storitve gostovanja na veleprodajni ravni.
Podlaga za regulacijo veleprodaje mora biti pregledna, nenaklonjena manipulaciji, enako veljati v vseh državah članicah in ne bi smela predstavljati prevelikega administrativnega bremena za regulativne organe.
Regulacija na veleprodajni ravni bi morala temeljiti na cenah zaključevanja klicev v mobilnih omrežjih (MTR – mobile termination rate), izračunanih kot povprečje v vseh 27 državah članicah . Absolutna zamejitev veleprodajnih cen se izračuna tako, da se povprečno ceno zaključevanja klicev v mobilnih omrežjih pomnoži z enim samim množiteljem . Noben operater mobilnega omrežja ne sme od nobenega drugega operaterja zaračunavati cen nad to mejo.
Regulacija cen na veleprodajni ravni bi morala začeti veljati brez odlašanja.
6. Klavzula o časovni omejitvi veljavnosti
Če bi sektor vzpostavil borzo , ki bi pokrivala celoten evropski trg gostovanja (dohodne in odhodne klice), operaterji, ki bi na tej borzi trgovali z njihovim celotnim deležem časovnih enot (minut) gostovanja, na veleprodajni ravni ne bi bili več podvrženi regulaciji.
7. Regulacija maloprodaje
Regulacija cen na maloprodajni ravni bi morala predvsem zagotavljati, da znižanja cen, ki jih operaterji odobrijo na veleprodajni ravni, dosežejo potrošnika, obenem pa operaterjem puščajo dovolj možnosti za inovacije novih storitev in tarifnih paketov.
Absolutna zamejitev maloprodajnih cen bo veljala le za regulirano maloprodajno tarifo ("evropsko tarifo") , ki jo mora obvezno ponujati vsak operater. Ta tarifa bi morala biti sestavljena iz vseobsegajoče cene za klic ali za časovno enoto, Evropski parlament in Evropski svet pa bi jo po potrebi lahko prilagajala. Operaterji so dolžni zagotoviti vse informacije o pogojih te tarife in potrošniku omogočiti, da se zlahka odloči za "evropsko tarifo".
Za povečanje konkurence na trgu mobilnega prenosa podatkov in za omogočanje primerljivosti cen storitev gostovanja po vsej Evropi bodo operaterji dolžni ponujati tudi mednarodno vseobsegajočo mesečno pavšalno tarifo . Ta pavšalna tarifa mora vključevati osnovno tarifo, ceno nacionalnih klicev in klicev mednarodnega gostovanja, ceno mobilnega prenosa podatkov (SMS, MMS, mobilna televizija itd.) in ceno vseh storitev, ki bodo potrošniku kasneje ponujene. Za pavšalno tarifo regulacija cen ne velja.
Če bodo operaterji izpolnjevali obe zahtevi ("evropsko tarifo" in vseobsegajočo pavšalno tarifo), vsi njihovi ostali obstoječi ali novi tarifni modeli mednarodnega gostovanja ne bodo podvrženi regulaciji , s čimer bodo operaterji imeli proste roke pri prilagoditvi svojih paketov storitev željam potrošnikov.
Regulacija cen na maloprodajni ravni bi morala začeti veljati takoj in bo prenehala veljati ob premostitvi vseh geografskih ovir za cene in ob vzpostavitvi dobro delujočega notranjega trga.
8. Preglednost
Aktivni sistem "push" je bolj priljubljen kot obveščanje o cenah na zahtevo (sistem "pull"). Da bi se izognili pošiljanju nezaželene sporočil, je treba informacije omejiti na navedbo cen, potrošniki pa morajo imeti možnost preklopitve na sistem "pull", če to želijo.
Potrošniki morajo biti v realnem času obveščeni o stroških, s katerimi se srečujejo v času gostovanja.
Zagotoviti je treba proporcionalnost stroškov informiranja potrošnikov.
Da bodo znižane cene, odobrene na veleprodajni ravni, lahko dosegle potrošnika, je treba povečati preglednost zaračunanih cen med operaterji. Ker Evropski regulativni organ ne obstaja, so k zagotavljanju preglednosti pozvani nacionalni regulativni organi.
9. Nadaljnji koraki
Evropski parlament poziva Komisijo, naj pozorno spremlja razvoj cen mednarodnega mobilnega prenosa podatkov in oceni, ali je na tem področju potrebna nadaljnja regulacija. Poročevalec opozarja, da inovacijam novih tehnologij in storitev na tem področju zaradi prekomernih cen preti velika nevarnost.
C. Cilji, ki jih je treba doseči
V zvezi s tem mora biti s predlagano uredbo dosežen uravnotežen pristop , ki bo upošteval interese uporabnikov in interese sektorja mobilnih telekomunikacij . Tako bi moralo priti do znatnega znižanja cen gostovanja ob ohranitvi enakih konkurenčnih pogojev za mobilne operaterje.
22.3.2007
MNENJE ODBORA ZA EKONOMSKE IN MONETARNE ZADEVE
za Odbor za industrijo, raziskave in energetiko
o predlogu Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
( KOM(2006)0382 – C6‑0244/2006 – 2006/0133(COD) )
Pripravljavec mnenja:
Andrea Losco
KRATKA OBRAZLOŽITEV
1. Ozadje
Trenutno se približno 147 milijonov državljanov Evropske unije (37 milijonov turistov in 110 milijonov poslovnih uporabnikov)
Presoja vpliva Komisije v SEK (2006) 925, str. 19. srečuje z izredno visokimi cenami mednarodnega gostovanja v mobilni telefoniji, ki pomeni možnost klicanja ali sprejemanja klicev prek mobilnega telefona v tujini.
Mednarodno gostovanje omogoča ustrezen sporazum med operaterjem, s katerim je uporabnik sklenil pogodbo, in tujim operaterjem, do omrežja katerega ima uporabnik dostop.
Zveze potrošnikov, nacionalni regulativni organi in večina odgovornih političnih oseb soglasno ugotavljajo, da se cene storitev mednarodnega gostovanja v nasprotju s cenami nacionalne mobilne komunikacije niso znižale na osnovi dinamičnega učinka konkurence med operaterji telefonskih storitev. Ravno nasprotno, cene mednarodnega gostovanja so ostale neupravičeno visoke, komaj pregledne in so si pri vseh operaterjih znotraj ene države članice neverjetno podobne.
Ker ponudniki telefonskih storitev kljub opozorilom, ki že nekaj let prihajajo z nacionalnih in evropske ravni in ga je pred nedavnim v svoji resoluciji iz decembra 2005 izrekel tudi Parlament, ne kažejo nikakršne pripravljenosti, da bi znižali cene mednarodnega gostovanja, je Komisija v juliju preteklega leta predložila pričujoči predlog uredbe.
2. Poglavitne točke iz predloga Komisije
A. Ureditev veleprodajnih cen
V predlogu so določene zgornje meje za veleprodajne cene. Mejna veleprodajna cena, ki velja za lokalne klice v obiskani državi, je dvakrat višja od povprečne cene zaključevanja klicev v mobilnih omrežjih v Skupnosti. Mejna veleprodajna cena mednarodnih klicev uporabnikov v matično državo ali drugo državo članico Skupnosti pa je trikrat višja od povprečne cene, ki v Skupnosti velja za zaključevanje klicev v mobilnih omrežjih.
B. Ureditev maloprodajnih cen
Zgornja meja za maloprodajne cene storitev mobilnega gostovanja znaša 130 % zgornje veleprodajne cene. Za sprejete klice bo ta mejna vrednost veljala od začetka veljavnosti nove uredbe. Zgornje meje za maloprodajne cene odhodnih klicev pa bodo začele samodejno veljati po šestih mesecih.
C. Preglednost maloprodajnih cen
Predlog spodbuja tudi k preglednosti cen, saj od ponudnikov storitev mobilne telefonije zahteva, da naročnikom, ki bi to želeli, prek storitve kratkih sporočil (SMS) ali ustno, zagotavljajo brezplačne informacije o cenah mednarodnega gostovanja, prikrojene njihovim potrebam.
3. Predlogi
Pripravljavec mnenja ne taji, da je nekoliko osupel nad nenavadnim predlogom uredbe. Trdno je namreč prepričan, da bi moralo biti znižanje cene nekega proizvoda, ki je sicer zelo zaželeno, plod zdrave konkurence med tržnimi silami, ne pa rezultat dirigističnega posega, s katerim naj bi neposredno uredili cene.
Ob upoštevanju teh pridržkov ugotavlja, da običajna pravila konkurence pri tej posebni storitvi mobilne telefonije niso prišla do veljave.
Glede na posebnosti trga mednarodnih gostovanj in čezmejno naravo takšnih storitev, glede na neprimernost trenutnega zakonodajnega okvira in nezmožnost nacionalnih regulativnih organov za učinkovito posredovanje ter glede na dejstvo, da se veleprodajni ponudniki v tem posebnem primeru ne nahajajo v državah članicah, v katerih potrošniki uporabljajo njihove storitve, se pripravljavec mnenja strinja s Komisijo, da je sprejetje izjemnih ukrepov nujno potrebno.
Zato je bilo v okviru, ki ga je določila Komisija, vloženih nekaj posebnih predlogov sprememb, povezanih z naslednjimi točkami:
A. Maloprodajne cene
Pripravljavec mnenja meni, da je 130-odstotna stopnja, ki jo je predlagala Komisija, odločno prenizka. Ker naj bi pokrivala maloprodajne stroške in dobičke, bi lahko pretirano omejila zaželeno spodbujanje konkurence in raznolikosti storitev. Cene se bodo verjetno dvignile in poenotile na predlagani zgornji meji, kar bi lahko slabo vplivalo na majhne operaterje, ki ne pripadajo velikim evropskim skupinam ali partnerstvom, saj bi se zmanjšalo spodbujanje konkurence, ali bolj na splošno fleksibilnost cen. Zato se za maloprodajne cene predlaga 150-odstotna zgornja meja predlagane veleprodajne vrednosti.
B. Preglednost
Preglednost maloprodajnih cen je treba spodbujati z zahtevo, da ponudniki storitev mobilne telefonije naročnikom sami od sebe zagotavljajo podatke o cenah mednarodnega gostovanja, takoj ko ti prestopijo mejo.
C. Prihodnji pravni okvir za storitve kratkih sporočil (SMS) in multimedijskih sporočil (MMS)
Na koncu se predlaga vključitev storitev kratkih in multimedijskih sporočil v prihodnjo revizijo pravnega okvira za elektronske komunikacije, saj so cene teh storitev, ki trenutno niso zajete v predlogu, res pretirano visoke.
PREDLOGI SPREMEMB
Odbor za ekonomske in monetarne zadeve poziva Odbor za industrijo, raziskave in energetiko kot pristojni odbor, da v svoje poročilo vključi naslednje spremembe:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
UVODNA IZJAVA 14
(14) Uporabiti je treba skupni mehanizem, ki se bo imenoval pristop evropskega domačega trga in bo zagotavljal, da uporabniki javnih mobilnih telefonskih omrežij na poti znotraj Skupnosti ne bodo plačevali preveč za glasovne storitve mednarodnega gostovanja, ko bodo klicali ali prejemali glasovne klice, kar bo omogočilo visoko raven zaščite potrošnikov in obenem varovalo konkurenco med mobilnimi operaterji. Čezmejna narava zadevnih storitev narekuje uvedbo skupnega mehanizma, tako da bodo imeli mobilni operaterji opraviti s samo enim skladnim regulativnim okvirom, ki bo temeljil na objektivno oblikovanih merilih.
(14) Uporabiti je treba skupni mehanizem, ki se bo imenoval pristop evropskega domačega trga in bo zagotavljal, da uporabniki javnih mobilnih telefonskih omrežij na poti znotraj Skupnosti ne bodo plačevali preveč za glasovne in podatkovne storitve mednarodnega gostovanja, ko bodo klicali ali prejemali glasovne klice ali uporabljali podatkovne storitve , kar bo omogočilo visoko raven zaščite potrošnikov in obenem varovalo konkurenco med mobilnimi operaterji. Čezmejna narava zadevnih storitev narekuje uvedbo skupnega mehanizma, tako da bodo imeli mobilni operaterji opraviti s samo enim skladnim regulativnim okvirom, ki bo temeljil na objektivno oblikovanih merilih. Da bi zagotovili učinkovito konkurenco na maloprodajni ravni in da bi vsem mobilnim operaterjem v Skupnosti omogočili, da učinkovito konkurirajo, morajo slednji na zahtevo zagotavljati veleprodajno storitev mednarodnega gostovanja vsem operaterjem s sedežem v Skupnosti.
Obrazložitev
Da bi lahko učinkovito konkurirali, bi morali mobilni operaterji zagotavljati veleprodajno storitev mednarodnega gostovanja vsem drugim operaterjem. S tem bi zagotovili, da se vsem operaterjem omogoči dostop do veleprodajnih storitev gostovanja.
Predlog spremembe
2
UVODNA IZJAVA 15
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen za opravljanje klicev mednarodnega gostovanja določitev enotne zgornje mejne cene na minuto na maloprodajni in veleprodajni ravni za celotno Skupnost.
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen za opravljanje glasovnih klicev mednarodnega gostovanja določitev enotne zgornje mejne cene na minuto na maloprodajni in veleprodajni ravni za celotno Skupnost. Zaradi hitrih tehnoloških sprememb in vse večje vloge storitev kratkih (SMS) in multimedijskih sporočil (MMS) bi morali nacionalni regulativni organi in Komisija pri podatkovnih storitvah nadzorovati veleprodajne in maloprodajne cene za prenos podatkov, tudi cene SMS in MMS sporočil, ter jih vključiti v prihodnjo revizijo pravnega okvira, če ne bi prišlo do znižanja cen.
Predlog spremembe
3
UVODNA IZJAVA 26
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o cenah gostovanja, ki veljajo zanje v zadevni obiskani državi članici , na njihovo zahtevo in brezplačno. Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah.
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o dogovorih o usmerjanju prometa med domačim ponudnikom in ponudnikom v obiskanem omrežju in o cenah gostovanja, ki veljajo zanje v zadevni obiskani državi članici brezplačno. Te informacije bi morale vključevati stroške klicanja in sprejemanja klicev v ustrezni državi članici. Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah.
Predlog spremembe
4
UVODNA IZJAVA 27
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežjih med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Zagotavljati morajo, da imajo mobilni uporabniki na voljo zadnje informacije o uporabi te uredbe.
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežjih med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Nacionalni regulatorni organi morajo Komisiji poročati o rezultatih tega spremljanja vsakih šest mesecev od začetka veljavnosti te uredbe. Zagotavljati morajo tudi , da imajo mobilni uporabniki na voljo zadnje informacije o uporabi te uredbe.
Predlog spremembe
5
UVODNA IZJAVA 31
(31) Ta uredba se mora pregledati najpozneje dve leti po začetku veljavnosti, s čimer bi zagotovili, da bi bila še vedno potrebna in bi ustrezala aktualnim prevladujočim razmeram na trgu elektronskih komunikacij .
(31) Namen te uredbe je odpraviti stanje pomanjkljivega delovanja trga z uvedbo ukrepov za takojšnjo obnovitev učinkovite konkurence, ki prinaša potrošnikom koristi . Uredba nima trajne veljavnosti in zato se mora pregledati najpozneje dve leti po začetku veljavnosti, s čimer bi zagotovili, da bi bilo regulativno ukrepanje za ureditev veleprodajnih in maloprodajnih cen še vedno potrebno in bi ustrezalo aktualnim prevladujočim razmeram na trgu elektronskih komunikacij, obenem pa preučili, ali je treba uredbo razveljaviti ali jo začasno nadomestiti z manj omejevalnim ukrepom .
Predlog spremembe
6
UVODNA IZJAVA 31 A (novo)
(31a) Za Bolgarijo in Romunijo je treba začetek uporabe te uredbe prestaviti na kasnejši datum, v pričakovanju izida specifične presoje vpliva, ki ga mora v zvezi z omenjenima članicama izvesti Komisija. V vsakem primeru bi morala biti vsaka določitev zgornje meje veleprodajnih in maloprodajnih cen gostovanja za Bolgarijo in Romunijo uvedena s postopnim nižanjem ravni cen.
Obrazložitev
Bolgarski in romunski trg sta relativno nezrela in nujno potrebujeta naložbe v izboljšanje omrežij. Pred začetkom izvajanja uredbe o gostovanju je bistveno opraviti specifično analizo vpliva za omenjeni državi članici.
Predlog spremembe
7
ČLEN 1, ODSTAVEK -1 (novo)
-1. Ta uredba določa pravila za povečanje preglednosti cen in boljše zagotavljanje informacij o tarifah uporabnikom storitev mednarodnega gostovanja.
Obrazložitev
K namenom uredbe bi morala šteti tudi določitev pravil za povečanje preglednosti cen in izboljšano zagotavljanje informacij uporabnikom o storitvah mednarodnega gostovanja.
Predlog spremembe
8
ČLEN 2, ODSTAVEK 2, TOČKI (E A) IN (E B) (novo)
(ea) „novi uporabniki gostovanja“ so uporabniki gostovanja, omenjeni v točki (e), ki so po začetku veljavnosti obveznosti iz člena 4 (i) prvič podpisali pogodbo z domačim ponudnikom, (ii) podpisali pogodbo z novim domačim ponudnikom ali (iii) kupili predplačniško (SIM) kartico;
(eb) „obstoječi uporabniki gostovanja“ so uporabniki gostovanja, omenjeni v točki (e), ki ne sodijo v obseg opredelitve iz točke (ea), ali novi uporabniki gostovanja, ki so se odpovedali tarifi za varstvo člena 4.
Obrazložitev
Predlog spremembe uvaja opredelitvi „novi uporabnik gostovanja“ in „obstoječi uporabnik gostovanja“, skladno z vloženimi predlogi sprememb.
Predlog spremembe
9
ČLEN 3, NASLOV
Veleprodajne cene za opravljanje reguliranih gostujočih klicev
Veleprodajne cene za regulirane gostujoče klice
Obrazložitev
Različni zamejitvi za lokalne in ostale klice bosta povzročili veliko zmede. Zato bi bila primernejša enotna višja zamejitev cen, enaka ceni zaključevanja klicev v mobilnih omrežjih, objavljeni v skladu s členom 10(3), in pomnožena s faktorjem 3.
Predlog spremembe
10
ČLEN 4
Maloprodajne cene za opravljanje reguliranih gostujočih klicev
Veleprodajne cene za regulirane gostujoče klice
Ob upoštevanju člena 5 skupna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za zagotavljanje reguliranega gostujočega klica, ne sme presegati 130% veljavne zgornje veleprodajne cene za ta klic, ki je bila določena v skladu s Prilogo I. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, kot so cene vzpostavitve klica ali plačila za storitve „opt-in“.
Ob upoštevanju člena 5 povprečna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za vzpostavljanje in sprejemanje reguliranega gostujočega klica, ne sme presegati 150 % veljavne zgornje veleprodajne cene za ta klic, ki je bila določena v skladu s Prilogo I. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, kot so cene vzpostavitve klica ali plačila za storitve „opt-in“.
Obrazložitev
Predlagane zgornje meje za maloprodajne cene klicev so prenizke in ne dopuščajo ustvarjalne konkurence med različnimi tipi operaterjev in storitev. Zato je treba določiti enotno in povprečno zamejitev maloprodajnih cen v povezavi z zamejitvami najvišjih cen za posamezne klice, da se omogoči večja prožnost za operaterje in torej boljše storitve za potrošnike.
Predlog spremembe
11
ČLEN 4 A (novo)
Člen 4a
Tarifa za varstvo potrošnikov
1. Domači ponudniki so dolžni vsem gostujočim uporabnikom jasno in pregledno zagotoviti tarifo za varstvo potrošnikov v skladu z odstavkom 2.
2. Maloprodajna cena na minuto (brez DDV), ki jo domači ponudnik lahko zaračuna svojim gostujočim uporabnikom za gostujoče klice, ne sme preseči 0,50 EUR za odhodne in 0,25 EUR za dohodne klice.
3. Obstoječim gostujočim uporabnikom se omogoči, da preidejo na tarifo za varstvo potrošnikov. Prehod je brezplačen in zanj ne smejo veljati pogoji in omejitve, ki se nanašajo na obstoječe elemente naročniškega razmerja.
4. Tarifa za varstvo potrošnikov se samodejno ponudi novim gostujočim uporabnikom, ki sklenejo naročniško razmerje, razen če sami izberejo drugo tarifo. V primeru, da se uporabnik prostovoljno odloči za drugo tarifo, se mu omogoči, da se v obdobju največ šestih mesecev vrne na tarifo za varstvo potrošnikov, pri čemer ohrani ostale elemente naročniškega razmerja.
5. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, kot so cene vzpostavitve klica ali plačila za storitve „opt-in“.
Predlog spremembe
12
ČLEN 6
Člen 6
črtano
Maloprodajne cene sprejemanja klicev med gostovanjem v Skupnosti
Skupna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za sprejem klica govorne telefonije med gostovanjem na obiskanem omrežju, ne presega 130 % povprečne cene zaključevanja klicev na minuto, objavljene v skladu s členom 10(3). Mejna cena v navedenem členu vključuje vse nespremenljive faktorje, povezane z izvedbo reguliranih gostujočih klicev, na primer enkratne priključnine ali plačila za storitve „opt-in“.
Predlog spremembe
13
ČLEN 7, ODSTAVEK 1
1. Vsak domači ponudnik na zahtevo svojega uporabnika gostovanja zagotovi njegovim potrebam prilagojene informacije o maloprodajni ceni , ki veljajo za vzpostavljanje in sprejemanje klicev tega uporabnika v obiskani državi članici.
1. Vsak domači ponudnik svojim uporabnikom gostovanja samodejno zagotovi njihovim potrebam prilagojene informacije o maloprodajnih cenah in o obstoju posebnih dogovorov o usmerjanju prometa z drugimi ponudniki storitev mobilne telefonije , ki veljajo za vzpostavljanje in sprejemanje klicev teh uporabnikov v obiskani državi članici.
Obrazložitev
Za povečanje preglednosti in konkurenčnosti, bi bilo treba uporabnike obveščati o maloprodajnih cenah in obstoju dogovorov o usmerjanju prometa med domačim ponudnikom in ponudniki v obiskanih omrežjih, da lahko izbirajo na podlagi popolnih informacij.
Predlog spremembe
14
ČLEN 7, ODSTAVEK 2
2. Uporabnik lahko te informacije zahteva s klicem z mobilnega telefona ali tako, da pošlje SMS (storitev kratkih sporočil) , v obeh primerih na številko, ki jo za ta namen določi domači ponudnik, uporabnik pa tudi lahko sam izbere, ali bo zahtevano informacijo prejel med navedenim klicem ali pa prek sporočila SMS (v slednjem primeru brez nepotrebnega odlašanja).
2. Uporabnik gostovanja prejme informacije iz odstavka 1 s klicem z mobilnega telefona ali tako, da pošlje SMS (storitev kratkih sporočil) . Vsi ponudniki storitev mobilne telefonije, ki delujejo v obiskani državi in imajo dogovor o usmerjanju z domačim ponudnikom, te informacije zagotovijo v eni uri od vstopa naročnika v obiskano državo članico.
Predlog spremembe
15
ČLEN 7, ODSTAVEK 3 A (novo)
3a. Uporabnik lahko kadarkoli zahteva prenehanje zgoraj navedene brezplačne storitve.
Obrazložitev
Da bi se izognili pošiljanju neželenih sporočil, zlasti za čezmejne uporabnike, bi moralo biti omogočeno, da uporabnik kadarkoli izbere prostovoljno obveščanje o cenah na zahtevo.
Predlog spremembe
16
ČLEN 8, ODSTAVEK 1 A
1a. Nacionalni regulatorni organi poskrbijo, da so informacije, ki se nanašajo na uporabo te uredbe, zlasti iz členov 3, 4 in 4a, javno dostopne, in sicer tako, da jih lahko zainteresirane strani pridobijo brez težav.
Obrazložitev
V prvem odstavku tega člena je določeno, da bi morali biti rezultati postopka spremljanja in nadziranja pregledni in javni, s čemer se zainteresiranim stranem in uporabnikom omogoči, da so dobro obveščeni.
Predlog spremembe
17
ČLEN 8, ODSTAVEK 6
6. Nacionalni regulatorni organi spremljajo spreminjanje veleprodajnih in maloprodajnih cen omogočanja govornih in podatkovnih storitev za gostujoče uporabnike , vključno s cenami za storitev kratkih sporočil (SMS) in storitev multimedijskih sporočil (MMS), zlasti v najbolj oddaljenih območjih Skupnosti, in Komisiji na njeno zahtevo sporočijo rezultate tega spremljanja.
6. Nacionalni regulatorni organi spremljajo spreminjanje veleprodajnih in maloprodajnih cen omogočanja govornih storitev za gostujoče uporabnike, zlasti v najbolj oddaljenih območjih Skupnosti, in Komisiji vsakih šest mesecev od dneva začetka veljavnosti te uredbe sporočijo rezultate tega spremljanja.
Obrazložitev
Da bi zagotovili hitro sprejetje te uredbe, v njej ne bi smelo biti neposredno vključeno gostovanje za prenos podatkov. Vendar je še vedno pomembno, da nacionalni regulatorji in Komisija spremljajo cene gostovanja na tem področju, ocenjujejo rezultate in po potrebi predložijo ustrezno uredbo. Primerno mesto za to je v členu 12 „Postopek pregleda“ – glej druge predloge sprememb.
Predlog spremembe
18
ČLEN 10, ODSTAVEK 5
5. Podjetja, za katera se uporabljajo zahteve te uredbe, zagotovijo, da vse spremembe njihovih cen, ki se zahtevajo za zagotovitev skladnosti s členi 3 , 4 in 6 , začnejo veljati dva meseca po vsaki objavi v skladu z zgornjimi odstavki tega člena.
5. Podjetja, za katera se uporabljajo zahteve te uredbe, zagotovijo, da vse spremembe njihovih cen, ki se zahtevajo za zagotovitev skladnosti s členoma 3 in 4 začnejo veljati dva meseca po vsaki objavi v skladu z zgornjimi odstavki tega člena.
Obrazložitev
Predlagane zgornje meje za maloprodajne cene klicev so prenizke in ne dopuščajo ustvarjalne konkurence med različnimi tipi operaterjev in storitev. Zato je treba določiti enotno in povprečno zamejitev maloprodajnih cen v povezavi z zamejitvami najvišjih cen za posamezne klice, da se omogoči večja prožnost za operaterje in torej boljše storitve za potrošnike.
Predlog spremembe
19
ČLEN 11 A (novo)
Člen 11a
Podatkovne storitve
1. Nacionalni regulativni organi spremljajo spreminjanje veleprodajnih in maloprodajnih cen prenosa podatkov, MMS in SMS sporočil za uporabnike gostovanj ter zbirajo podatke o povprečnih veleprodajnih mednarodnih cenah gostovanja, ki jih zaračunavajo mobilni operaterji v Skupnosti, ter Komisiji 12 mesecev po začetku veljavnosti te uredbe in pozneje na zahtevo sporočijo rezultate tega spremljanja.
2. Komisija na podlagi podatkov iz odstavka 2 Evropskemu parlamentu in Svetu v 18 mesecih po začetku veljavnosti te uredbe poroča na osnovi analize veleprodajnih cen podatkovnih storitev mednarodnega gostovanja v Skupnosti. Če po začetku veljavnosti te uredbe ne pride do znižanja veleprodajnih cen podatkovnih storitev v okviru mednarodnega gostovanja na raven storitev glasovnega gostovanja, Komisija oceni, ali je potrebna ureditev za znižanje veleprodajnih cen za omogočanje podatkovnih storitev mednarodnega gostovanja uporabnikom gostovanja, in po potrebi predlaga ustrezno uredbo.
Obrazložitev
Da bi zagotovili hitro sprejetje te uredbe, v njej ne bi smelo biti neposredno vključeno gostovanje za prenos podatkov. Vendar je še vedno pomembno, da nacionalni regulatorji in Komisija spremljajo cene gostovanja na tem področju, ocenjujejo rezultate in po potrebi predložijo ustrezno uredbo.
Predlog spremembe
20
ČLEN 12
Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. Komisija v svojem poročilu navede razloge za potrebo po nadaljnji regulaciji ali pa za možnost njene odprave, odvisno od razmer na trgu in glede konkuriranje. Komisija lahko v ta namen od držav članic in nacionalnih regulatornih organov zahteva informacije, ki se zagotovijo brez nepotrebnih zamud.
Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. Komisija v svojem poročilu navede razloge za potrebo po nadaljnji regulaciji ali njeni začasni nadomestitvi z manj omejevalnim ukrepom, odvisno od razmer na trgu in glede konkuriranja, zlasti gospodarskih posledic za male in neodvisne operaterje in njihovo konkurenčnost, pa tudi odvisno od poročila Komisije iz člena 11a o cenah podatkovnih storitev okviru gostovanja.
Predlog spremembe
21
ČLEN 16 A (novo)
Člen 16a
Odstopanja
Določbe te uredbe se ne uporabljajo za Bolgarijo in Romunijo.
Komisija spremlja vsako spreminjanje veleprodajnih in maloprodajnih cen gostovanja za govorne storitve domačih operaterjev v Bolgariji in Romuniji ter pripravi presojo vpliva najpozneje dve leti po začetku veljavnosti te uredbe.
Obrazložitev
Bolgarski in romunski trg sta relativno nezrela in nujno potrebujeta naložbe v izboljšanje omrežij. Pred začetkom izvajanja uredbe o gostovanju je bistveno opraviti specifično analizo vpliva za omenjeni državi članici.
Predlog spremembe
22
PRILOGA I
Skupna veleprodajna cena, ki jo operater obiskanega omrežja lahko zaračuna operaterju domačega omrežja uporabnika gostovanja za zagotavljanje reguliranega gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi:
Skupna veleprodajna cena, ki jo operater obiskanega omrežja lahko zaračuna operaterju domačega omrežja uporabnika gostovanja za zagotavljanje reguliranega gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi s faktorjem dve in pol.
a) z dve pri reguliranem gostujočem klicu na številko v javnem telefonskem omrežju v državi članici, kjer je obiskano omrežje, ali
b) s tri pri reguliranem gostujočem klicu na številko v javnem telefonskem omrežju v drugi državi članici, kot je tista, kjer je obiskano omrežje.
Mejne cene v tej prilogi vključujejo vse stalne elemente, kot je cena vzpostavitve klica.
Obrazložitev
Predlagane zgornje meje veleprodajnih cen so prenizke in bi imele resne negativne učinke na operaterje, zlasti v turističnih državah. Poleg tega bodo ločene zamejitve cen lokalnih in drugih klicev povzročile veliko zmedo. Zato bi bila primernejša enotna višja zamejitev cen, enaka ceni zaključevanja klicev v mobilnih omrežjih, objavljeni v skladu s členom 10(3), in pomnožena s faktorjem 3.
POSTOPEK
Naslov
Gostovanje v javnih mobilnih omrežjih
Referenčni dokumenti
KOM(2006)0382 - C6-0244/2006 - 2006/0133(COD)
Pristojni odbor
ITRE
Mnenje pripravil Datum razglasitve na zasedanju
ECON
5.9.2006
Okrepljeno sodelovanje – datum razglasitve na zasedanju
5.9.2006
Pripravljavec/-ka mnenja Datum imenovanja
Andrea Losco
25.9.2006
Obravnava v odboru
30.1.2007
20.3.2007
Datum sprejetja
21.3.2007
Izid končnega glasovanja
+:
–:
0:
24
15
1
Poslanci, navzoči pri končnem glasovanju
Pervenche Berès, Sharon Bowles, Udo Bullmann, Manuel António dos Santos, José Manuel García-Margallo y Marfil, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Sophia in ‘t Veld, Othmar Karas, Piia-Noora Kauppi, Wolf Klinz, Guntars Krasts, Kurt Joachim Lauk, Andrea Losco, Astrid Lulling, Hans-Peter Martin, Gay Mitchell, Cristobal Montoro Romero, Lapo Pistelli, John Purvis, Alexander Radwan, Bernhard Rapkay, Heide Rühle, Eoin Ryan, Antolín Sánchez Presedo, Cristian Stănescu, Margarita Starkevičiūtė, Ieke van den Burg, Sahra Wagenknecht
Namestniki, navzoči pri končnem glasovanju
Katerina Batzeli, Valdis Dombrovskis, Harald Ettl, Werner Langen, Janusz Onyszkiewicz, Gianni Pittella, Andreas Schwab, Lars Wohlin
28.3.2007
MNENJE Odbora za notranji trg in zaščito potrošnikov (*)
za Odbor za industrijo, raziskave in energetiko
Predlog uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
( KOM(2006)0382 – C6‑ C6-0244/2006 – 2006/0133(COD) )
Pripravljavec mnenja: Joseph Muscat
(*) Okrepljeno sodelovanje med odbori - člen 47 Poslovnika
KRATKA OBRAZLOŽITEV
Uvod
Podpiramo glavne usmeritve v predlogu Komisije in mislimo, da so dobra osnova, na kateri se bo gradila proaktivna zakonodaja.
Predlog bi bilo mogoče še izboljšati v smislu boljše zaščite pravic potrošnikov in večje usklajenosti z interesi industrije.
To je priložnost za Evropski parlament, da pokaže, da lahko doseže pošten dogovor za operaterje in, kar je najpomembnejše, potrošnike.
Utemeljitev
V sektorju mednarodnega gostovanja gre za očitne tržne nepravilnosti, ki jih je treba obravnavati.
Potrošniki, zlasti najbolj občutljivi, imajo pravico do varstva. Vendar pa znajo tudi sami razumno ravnati in se zato lahko sami odločijo. Naša vloga ni, da zanje sprejmemo odločitev, temveč da jim nudimo celovite informacije, preprečujemo zlorabe in jim omogočimo, da se odločijo na osnovi celovitih informacij.
Operaterji, ki so veliko vlagali v telekomunikacije v Evropi in jih tudi izboljšali, so upravičeni do poštenega in legitimnega dobička.
Na trgu bi moralo biti več konkurence z majhnimi in velikimi operaterji, kar bi za uporabnike pomenilo storitve na visoki ravni po poštenih cenah.
Dolgoročna vizija je učinkovit evropski notranji trg komunikacij.
Načela
Preglednost
Jasna, pregledna in trajnostna rešitev brez skritih presenečenj za potrošnike.
Preprostost
Razumljiva in preprosta uredba.
Prožnost
Potrošniki morajo dobiti celovite informacije, da se lahko odločijo med različnimi ponudbami operaterjev.
Posebna vprašanja
Preglednost
Predlagamo informacijski sistem 'push' za posredovanje podatkov, s katerim bo uporabnik, potem ko se bo prijavil na omrežje, samodejno prejel kratko sporočilo (SMS) s skrajšano informacijo.
Celovite informacije bi morale biti na voljo brezplačno preko sistema kratkih sporočil "pull"in preko glasovnega klica.
Uporabniki bi morali imeti kadarkoli možnost, da se odločijo proti prejemanju informacij sistema "push".
Za osebe z zmanjšanimi sposobnostmi (okvarami vida) veljajo posebne določbe.
Veleprodaja
Predlagamo eno zamejitev veleprodajnih cen, kar poenostavi sistem in glede česar obstaja širše soglasje v Parlamentu s Komisijo in Svetom.
Maloprodaja
Ureditev maloprodaje je potrebna, da se zagotovi, da se bodo prihranki odrazili pri potrošnikih.
Ureditev ne bi smela privesti do ene same ponudbe na celotnem trgu. Tako podpiramo ustrezno revizijo zamejitev, da bi upoštevali zadevne režijske stroške in dopustili konkurenčnost, ne da bi bili pri tem ogroženi interesi uporabnikov.
Prožnost
Želimo več konkurence ob poštenih cenah. Potrošniki bi morali imeti možnost izbire med različnimi paketi in biti obenem zaščiteni pred nepoštenimi cenami. Zato predlagamo sistem, po katerem bo za vse nove uporabnike avtomatično veljala tarifa za varstvo potrošnikov. Celovite informacije bodo uporabnikom omogočile, da obdržijo to tarifo ali izberejo kakšno drugo možnost.
Preprostost
Uredba bi morala določati najvišjo ceno in potrošniki ne bodo plačali višje, razen če bodo na osnovi informacij zavestno izbrali drugo možnost. Najvišja cena bo enotna za vso Evropsko unijo. To bo jasen in oprijemljiv dosežek Evropskega parlamenta v korist uporabnikov.
Cene v posameznih državah
Glede na to, da kot zakonodajalci kažemo vso potrebno prožnost, mora biti jasno, da spreminjanje nacionalnih tarif s strani operaterjev, da bi nadoknadili izgubljeni dohodek gostovanja, ne bo sprejemljivo in bo predmet natančnega pregleda.
Manjši, neodvisni operaterji
Zdi se, da ni ekonomskega argumenta v podporo emocionalnemu in občutljivemu vprašanju nekaterih manjših, neodvisnih operaterjev, ki želijo nediskriminatorno klavzulo, po kateri bi operater manjšemu operaterju zaračunal isto veleprodajno tarifo kot velikemu operaterju (morda v istem omrežju). Morda pa je res, da bi se s takšno določbo veleprodajne cene stabilizirale na višji ravni in bi v nekaterih primerih lahko zmanjšale pogajalsko moč manjših operaterjev.
Ta problem že obstaja in ga ni povzročila predlagana uredba. Pa tudi reševati se ga ne da najbolje preko te uredbe.
Čeprav morda obstaja nekaj vprašanj, s katerimi naj bi se ukvarjali organi, pristojni za konkurenco, pa bi bil ta postopek, ker bi bil prepočasen, neučinkovit.
Glede na to, da so po našem mnenju manjši, neodvisni operaterji bistveni za konkurenco, prosimo Komisijo, da problem prouči in v 12 mesecih predstavi predlog.
Kratka sporočila (SMS), multimedijska sporočila (MMS) in podatki
Analiza Komisije se omejuje na glasovno telefonijo. Ne obstaja pa analiza razmer na trgih kratkih sporočil (SMS), multimedijskih sporočil (MMS) in podatkov, čeprav celo med njimi samimi obstajajo razlike.
Če uredba ne bi vsebovala analize, bi bila s tem kršena načela boljše ureditve, bila bi bolj oporečna, pri zakonodaji pa bi nastala vsaj enoletna zamuda.
PREDLOGI SPREMEMB
Odbor za notranji trg in varstvo potrošnikov poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
UL C ... / Še neobjavljeno v UL.
Predlogi sprememb Parlamenta
Predlog spremembe
1
UVODNA IZJAVA 1
(1) Nacionalni regulatorni organi se spopadajo s problemom visokih cen, ki jih plačujejo uporabniki mobilnih telefonskih omrežij za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah.
(1) Mnogi operaterji so nedavno uvedli tarifne sheme, ki zmanjšujejo cene gostovanja a uporabnike. Nacionalni regulatorni organi in tudi potrošniške organizacije in Evropski parlament se kljub temu še naprej spopadajo s problemom visokih cen, ki jih plačujejo uporabniki mobilnih telefonskih omrežij za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah.
Obrazložitev
Odraz sedanjega stanja.
Predlog spremembe
2
UVODNA IZJAVA 9
Čeprav je regulativni okvir za elektronske komunikacije iz leta 2002 na podlagi takrat znanih dejavnikov zagotovil odstranitev vseh ovir za trgovanje na področju, ki ga usklajuje, to ne more preprečiti sprejetja usklajenih predpisov glede na druge dejavnike, s katerimi bo mogoče poiskati naj učinkovitejši način za zagotavljanje visoke ravni zaščite potrošnikov in pri tem izboljšati pogoje za delovanje notranjega trga .
(9) Regulativni okvir za elektronske komunikacije iz leta 2002 je imel na podlagi takrat znanih dejavnikov za cilj odstraniti vse zapreke za trgovanje med državami članicami na področju, ki ga usklajuje, med drugim, kar zadeva ukrepe, ki vplivajo na cene za uporabnike v drugih državah članicah. Vendar to ne sme preprečiti sprejetja usklajenih predpisov tam, kjer se glede na izkušnje takšno sprejetje izkaže za potrebno, da bi izboljšali pogoje za delovanje notranjega trga in hkrati ponudili učinkovitejši način zagotavljanja visoke ravni zaščite potrošnikov.
Obrazložitev
Da bi poudarili učinek predloga na delovanje notranjega trga in na zaščito potrošnikov.
Predlog spremembe
3
UVODNA IZJAVA 10
(10) Zato je treba spremeniti regulativni okvir za elektronske komunikacije iz leta 2002, tako da bodo mogoča odstopanja od sicer veljavnih predpisov, in sicer, da je treba cene za ponujanje storitev določati s trgovinskimi sporazumi brez vpliva pomembne tržne moči, s čimer se uvedejo dopolnilne regulativne obveznosti, ki odražajo posebne lastnosti storitev mednarodnega gostovanja.
(10) Regulativni okvir za elektronske komunikacije iz leta 2002 je tako treba dopolniti s posebnimi pravili za storitve mednarodnega gostovanja. Ta posebna pravila morajo vključevati dopolnilne regulativne obveznosti, ki odražajo posebne lastnosti storitev mednarodnega gostovanja
Obrazložitev
Glej obrazložitev uvodne izjave 9.
Predlog spremembe
4
UVODNA IZJAVA 11
(11) Maloprodajni in veleprodajni trgi gostovanj imajo posebne značilnosti, ki upravičujejo posebne ukrepe, ki presegajo mehanizme, ki so sicer na voljo znotraj regulativnega okvira 2002.
črtano
Predlog spremembe
5
UVODNA IZJAVA 12
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve mednarodnega gostovanja znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga mednarodnega gostovanja.
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve mednarodnega gostovanja znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga mednarodnega gostovanja. Posebno pozornost je treba nameniti tveganju, da bodo manjšim, neodvisnim ali novim operaterjem ponujeni takšni pogoji zagotavljanja storitev mednarodnega gostovanja, ki bodo onemogočili njihovo konkurenčnost, in zagotoviti hitre in ustrezne ukrepe za primere takšne zlorabe. Komisija preuči učinke, ki jih ima ta uredba na konkurenčni položaj manjših, neodvisnih ali novih operaterjev.
Obrazložitev
Namen je poudariti, da je treba skrbno spremljati negativne učinke na konkurenco.
Predlog spremembe
6
UVODNA IZJAVA 13
(13) Iz tega izhajajoče obveznosti morajo začeti učinkovati čimprej, pri čemer je treba zadevnim operaterjem zagotoviti razumljivo obdobje za prilagoditev cen in ponudbe storitev, tako da bo zagotovljena skladnost in se bodo uporabljale neposredno v vseh državah članicah.
(13) Iz tega izhajajoče obveznosti morajo začeti učinkovati čimprej in se uporabljati neposredno v vseh državah članicah.
Obrazložitev
Skladno s predlogom spremembe člena 5 v predlogu Komisije, če ureditev maloprodajnih cenah začne veljati po treh mesecih in ne po šestih, kot predlaga Komisija.
Predlog spremembe
7
UVODNA IZJAVA 15
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen za opravljanje klicev mednarodnega gostovanja določitev enotne zgornje mejne cene na minuto na maloprodajni in veleprodajni ravni za celotno Skupnost.
(15) Glede na zgoraj navedeno je torej najbolj učinkovit in sorazmeren mehanizem za ureditev višine cen za opravljanje klicev mednarodnega gostovanja določitev enotne zgornje mejne cene na minuto na veleprodajni ravni za celotno Skupnost. Na maloprodajni ravni je primerno določiti tarifo za varstvo potrošnikov, ki so jo operaterji dolžni ponuditi uporabnikom gostovanja. To bo osnova za primerjavo ostalih maloprodajnih ponudb, s čimer se potrošnikom zagotovijo poštene cene. Tarifo za varstvo potrošnikov je treba določiti na ravni, ki bo zagotavljala dovolj pribitka operaterjem ter spodbujala konkurenčne ponudbe gostovanja po nizkih cenah.
Predlog spremembe
8
UVODNA IZJAVA 16
(16) Ta skupni mehanizem bi moral zagotavljati, da maloprodajne cene za mednarodno gostovanje bolj stvarno odražajo osnovne stroške za zagotavljanje storitve, kot je bilo doslej, ko so operaterji lahko svobodno tekmovali z oblikovanjem različnih ponudb in prilagajanjem svojih cenovnih struktur tržnim razmeram in željam strank.
(16) Ta skupni mehanizem bi moral zagotavljati, da maloprodajne cene za mednarodno gostovanje bolj stvarno odražajo osnovne stroške za zagotavljanje storitve, kot je bilo doslej, in sicer z uvedbo določene tarife za varstvo potrošnikov, ponujene vsem uporabnikom gostovanja, kjer se kaže razumen pribitek na veleprodajne stroške zagotavljanja storitev gostovanja, operaterji pa bi l ahko svobodno tekmovali z oblikovanjem različnih ponudb in prilagajanjem svojih cenovnih struktur tržnim razmeram in željam strank.
Predlog spremembe
9
UVODNA IZJAVA 18
(18) Zgornje mejne cene morajo upoštevati različne elemente, vključene v opravljanje klica mednarodnega gostovanja (vključno z režijskimi stroški, signaliziranjem, izvorom, tranzitom in zaključevanjem klica) in razlike v osnovnih stroških zagotavljanja storitev mednarodnega gostovanja za klice v usmerišče v obiskani državi na eni strani in za klice v matično državo uporabnika gostovanja ali v tretjo državo znotraj Skupnosti na drugi strani.
(18) Vsaka ureditev trga bi morala upoštevati vse ustrezne elemente opravljanja klica mednarodnega gostovanja (vključno z režijskimi stroški, signaliziranjem, izvorom, tranzitom in zaključevanjem klica) in razlike v osnovnih stroških zagotavljanja storitev mednarodnega gostovanja za klice v usmerišče v obiskani državi na eni strani in za klice v matično državo uporabnika gostovanja ali v tretjo državo znotraj Skupnosti na drugi strani. Zaradi poenostavitve je veleprodajna mejna cena izražena kot enotna združena zgornja mejna cena.
Predlog spremembe
10
UVODNA IZJAVA 19
(19) Zgornja mejne cene za zagotavljanje klicev mednarodnega gostovanja na veleprodajni ravni mora temeljiti na povprečni ceni zaključevanja klicev v mobilnih omrežjih na minuto za operaterje s pomembno tržno močjo, saj so takšne cene zaključevanja že podvržene regulativnemu nadzoru v skladu z regulativnim okvirom za elektronske komunikacije iz leta 2002, in se morajo potemtakem določati s sklicevanjem na načelo stroškovne naravnanosti Glede na značilnosti trga za zaključevanje klicev v posameznih javnih mobilnih omrežjih in čezmejno naravo mednarodnega gostovanja zagotavljajo tudi trden temelj za ureditev, ki odraža stroškovno strukturo mobilnih omrežij po vsej Skupnosti. Povprečna cena mobilnega zaključevanja je zanesljiv primerjalni standard za komponente osnovnih stroškov na veleprodajni ravni in zgornja meja veleprodajne cene, ki temelji na ustreznem večkratniku takšne povprečne cene zaključevanja klicev v mobilnih omrežjih, bo morala tako zagotavljati, da je mogoče povrniti dejanske stroške z zagotavljanjem reguliranih storitev gostovanja.
(19) Zgornja cena za zagotavljanje klicev mednarodnega gostovanja na veleprodajni ravni mora temeljiti na povprečni ceni zaključevanja klicev v mobilnih omrežjih na minuto , izračunani kot povprečje višje in nižje tarife, za operaterje s pomembno tržno močjo, saj so takšne cene zaključevanja že pod regulativnim nadzorom v skladu z regulativnim okvirom za elektronske komunikacije iz leta 2002, in se morajo potemtakem določati s sklicevanjem na načelo stroškovne naravnanosti. Glede na značilnosti trga za zaključevanje klicev v posameznih javnih mobilnih omrežjih in čezmejno naravo mednarodnega gostovanja zagotavljajo tudi trden temelj za ureditev, ki odraža stroškovno strukturo mobilnih omrežij po vsej Skupnosti. Povprečna cena mobilnega zaključevanja je zanesljiv primerjalni standard za komponente osnovnih stroškov na veleprodajni ravni in zgornja meja veleprodajne cene, ki temelji na ustreznem večkratniku takšne povprečne cene zaključevanja klicev v mobilnih omrežjih, bo morala tako zagotavljati, da je mogoče povrniti dejanske stroške z zagotavljanjem reguliranih storitev gostovanja.
Predlog spremembe
11
UVODNA IZJAVA 20
(20) Zgornja mejna cena , ki se uporablja na ravni veleprodaje , bi uporabnikom gostovanja morala zagotavljati, da za regulirani gostujoči klic ne bodo plačali preveč, in domačim operaterjem hkrati puščala dovolj velik pribitek, da bodo svojim strankam lahko ponujali raznolike proizvode.
(20) Tarifa za varstvo potrošnikov , ki se uporablja na ravni maloprodaje , bi uporabnikom gostovanja z uvedbo tarife, ki natančneje odraža strošek zagotavljanja storitve morala zagotavljati, da za odhodni ali dohodni gostujoči klic ne bodo plačali preveč, in domačim operaterjem hkrati puščati dovolj velik pribitek, da bodo svojim strankam lahko ponujali raznolike proizvode.
Predlog spremembe
12
UVODNA IZJAVA 21
(21) Ponudniki mednarodnih storitev gostovanja za klice, izvedene med gostovanjem v tujini, ki jih pokriva ta uredba, morajo imeti na voljo obdobje, v katerem lahko prostovoljno prilagodijo svoje maloprodajne cene, da bi bile v skladu z najvišjimi mejnimi cenami, ki jih določa ta uredba. Za ta namen je primerno omogočiti obdobje šestih mesecev, ki bo udeležencem na trgu omogočilo potrebne prilagoditve.
črtano
Obrazložitev
Glej obrazložitev uvodne izjave 13 .
Predlog spremembe
13
UVODNA IZJAVA 21
(21) Ponudniki mednarodnih storitev gostovanja za klice, izvedene med gostovanjem v tujini, ki jih pokriva ta uredba, morajo imeti na voljo obdobje, v katerem lahko prostovoljno prilagodijo svoje maloprodajne cene, da bi bile v skladu z najvišjimi mejnimi cenami , ki jih določa ta uredba. Za ta namen je primerno omogočiti obdobje šestih mesecev, ki bo udeležencem na trgu omogočilo potrebne prilagoditve.
(21) Ponudniki mednarodnih storitev gostovanja za klice, izvedene med gostovanjem v tujini, ki jih pokriva ta uredba, morajo imeti na voljo obdobje, v katerem lahko prostovoljno prilagodijo svoje maloprodajne cene, da bi bile v skladu s tarifo za varstvo potrošnikov , ki jo določa ta uredba. Za ta namen je primerno omogočiti obdobje treh mesecev, ki bo udeležencem na trgu omogočilo potrebne prilagoditve.
Predlog spremembe
14
UVODNA IZJAVA 22
(22) Podobno je treba najvišjo mejno ceno uporabljati tudi za cene sprejemanja klicev govorne telefonije, ki bi jih morali uporabniki plačevati med gostovanjem v tujini znotraj Skupnosti, in tako zagotoviti, da bi te cene bolje odražale stroške zagotavljanja takšnih storitev in da bi bili uporabniki bolj gotovi glede stroškov sprejemanja klicev v tujini.
črtano
Predlog spremembe
15
UVODNA IZJAVA 23
(23) Ta uredba na posega v posebne ponudbe uporabnikom, ki so ugodnejše od najvišjih cen na minuto , navedenih v tej uredbi.
(23) Ta uredba na posega v posebne ponudbe uporabnikom, ki so ugodnejše od tarife za varstvo potrošnikov , navedene v tej uredbi , ter pravzaprav spodbuja posebne ponudbe uporabnikom gostovanj po cenah, nižjih od tarife za varstvo potrošnikov . Biti mora jasno, da ta uredba ne zahteva ponovne uvedbe cen gostovanja v primerih, kjer so bile morda v celoti odpravljene (na primer na obstoječem trgu med Republiko Irsko in Severno Irsko, ki obsega celoten otok), pa tudi ne, da se ohranijo obstoječe cene gostovanja.
Predlog spremembe
16
UVODNA IZJAVA 23 A (novo)
(23a) Tehnike usmerjanja prometa sicer lahko prispevajo k temu, da bodo uporabniki gostovanja vedno plačali najnižjo razpoložljivo ceno gostovanja, lahko pa tudi omejijo njihovo izbiro. Uporabnik gostovanja naj ima vedno možnost, da ročno izbere želeno obiskano omrežje.
Obrazložitev
Obrazložitev novega člena 6a.
Predlog spremembe
17
UVODNA IZJAVA 24
(24) Zahteve določanja cen v tej uredbi se morajo uporabljati ne glede na to, ali imajo uporabniki gostovanja predplačniško ali naročniško pogodbo z domačim ponudnikom, kar zagotavlja, da bodo imeli od njenih določb koristi vsi uporabniki glasovne mobilne telefonije.
(24) Zahteve določanja cen v tej uredbi se morajo uporabljati ne glede na to, ali imajo uporabniki gostovanja predplačniško ali naročniško pogodbo z domačim ponudnikom, in ne glede na to, ali je domači ponudnik preprodajalec glasovnih mobilnih storitev ali ne, kar zagotavlja, da bodo imeli od njenih določb koristi vsi uporabniki glasovne mobilne telefonije.
Obrazložitev
Pojasnilo, da uredba velja tudi za tako imenovane operaterje mobilnega virtualnega omrežja.
Predlog spremembe
18
UVODNA IZJAVA 26
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o cenah gostovanja, ki veljajo zanje v zadevni obiskani državi članici, na njihovo zahtevo in brezplačno. Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah.
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o cenah gostovanja, ki veljajo zanje v zadevni obiskani državi članici , na njihovo zahtevo in brezplačno. Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah. Ravno tako zaradi preglednosti je vsak domači ponudnik dolžan uporabniku gostovanja na zahtevo kot brezplačno storitev ponuditi uporabniku prilagojen izračun najboljše razpoložljive izbire tarife zanj na podlagi njegovega profila klicev.
Obrazložitev
Da bi povečali preglednost in konkurenco v tem sektorju, naj imajo potrošniki možnost z lahkoto dobiti informacije o zanje najugodnejši tarifi, prilagojeni njihovemu profilu klicev.
Predlog spremembe
19
UVODNA IZJAVA 27
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežjih med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Zagotavljati morajo, da imajo mobilni uporabniki na voljo zadnje informacije o uporabi te uredbe.
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežij med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Spremljati morajo gibanje maloprodajnih cen za glasovne in podatkovne storitve ter zagotoviti, da se znižanja cen mednarodnega gostovanja po tej uredbi ne bodo nadomestila pri cenah klicev mobilne telefonije v sami državi članici. Zagotavljati morajo, da imajo mobilni uporabniki na voljo zadnje informacije o uporabi te uredbe. Rezultate tega spremljanja naj objavljajo vsakih šest mesecev. Zagotovijo naj se ločeni podatki o uporabnikih ‑ podjetjih, naročnikih in predplačnikih.
Predlog spremembe
20
UVODNA IZJAVA 29
(29) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil 1 .
(29) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil 1 .
___________
UL L 184, 17.7.1999, str. 23.
___________
UL L 184, 17.7.1999, str. 23. Sklep, kakor je bil nazadnje spremenjen s Sklepom 2006/512/ES (UL L 200, 22.7.2006, str. 11).
Obrazložitev
Predlog sprememb tehnične narave zaradi novega postopka komitologije.
Predlog spremembe
21
UVODNA IZJAVA 29 A (novo)
(29a) Komisija naj bo še posebej pooblaščena, da sprejme predloge sprememb k prilogam te uredbe, da bi jih prilagodili tehničnim ali tržnim spremembam. Ker so to ukrepi splošnega značaja in so namenjeni spremembam nebistvenih elementov te uredbe, naj bodo sprejeti v skladu z regulativnim postopkom s pregledom iz člena 5a Sklepa 1999/468/ES.
Obrazložitev
Glej obrazložitev uvodne izjave 19.
Predlog spremembe
22
UVODNA IZJAVA 30
(30) Ker ciljev predlaganega ukrepa, vzpostavitve skupnega mehanizma, ki bo uporabnikom mobilnih telefonskih omrežij zagotavljal, da na poti znotraj Skupnosti ne bodo plačevali preveč za storitve mednarodnega gostovanja pri opravljanju glasovnih klicev ali za prejemanje glasovnih klicev, kar bo omogočilo visoko raven zaščite potrošnikov in obenem varovalo konkurenco med mobilnimi operaterji, države članice ne morejo doseči varno, usklajeno in pravočasno, in jih je potemtakem mogoče bolje uresničiti na ravni Skupnosti, lahko v skladu z načelom subsidiarnosti iz člena 5 Pogodbe sprejme ukrepe Skupnost. V skladu z načelom sorazmernosti, določenim v istem členu, ta uredba zajema zgolj to, kar je potrebno za dosego navedenih ciljev.
(30) Ker ciljev predlaganega ukrepa, vzpostavitve skupnega mehanizma, ki bo uporabnikom mobilnih telefonskih omrežij zagotavljal, da na poti znotraj Skupnosti ne bodo plačevali preveč za storitve mednarodnega gostovanja pri opravljanju glasovnih klicev ali za prejemanje glasovnih klicev, z zagotavljanjem najvišje vnaprej določene cene, ki natančneje odraža stroške zagotavljanja storitve, kar bo omogočilo visoko raven zaščite potrošnikov in obenem varovalo konkurenco med mobilnimi operaterji, države članice ne morejo doseči varno, usklajeno in pravočasno, in jih je potemtakem mogoče bolje uresničiti na ravni Skupnosti, lahko v skladu z načelom subsidiarnosti iz člena 5 Pogodbe sprejme ukrepe Skupnost. V skladu z načelom sorazmernosti, določenim v istem členu, ta uredba zajema zgolj to, kar je potrebno za dosego navedenih ciljev.
Obrazložitev
Glej obrazložitev uvodne izjave 14.
Predlog spremembe
23
ČLEN 1, ODSTAVEK 1
1. Ta uredba uvaja skupni mehanizem, imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve mednarodnega gostovanja, ko kličejo ali prejemajo klice, s čimer se dosega visoka raven zaščite potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunava domači ponudnik na ravni maloprodaje.
1. Ta uredba z zagotavljanjem tarife za varstvo potrošnikov na maloprodajni ravni uvaja skupni mehanizem , imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve mednarodnega gostovanja, ko kličejo ali prejemajo klice, s čimer se dosega visoka raven zaščite potrošnikov in varuje konkurenca med mobilnimi operaterji. Določa tudi pravila za izboljšanje določbe o informacijah o tarifah za uporabnike storitev gostovanja, vključno s podatkovnimi storitvami, s čimer se dosega visoka raven zaščite potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunava domači ponudnik na ravni maloprodaje.
Predlog spremembe
24
ČLEN 1 A (novo)
Člen 1a
Ta uredba uvaja pravila za večjo preglednost cen in boljše informacije za potrošnike o cenah storitev gostovanja.
Predlog spremembe
25
ČLEN 2, ODSTAVEK 2, TOČKA (A)
(a) „domači ponudnik“ pomeni podjetje, ki uporabniku gostovanja ponuja prizemne storitve javne mobilne telefonije na maloprodajni ravni ;
(a) „domači ponudnik“ pomeni podjetje, ki uporabniku gostovanja ponuja prizemne storitve javne mobilne telefonije;
Obrazložitev
Namen tega predloga spremembe je skupaj z nadaljnjimi predlogi za spremembe člena 2 poenostaviti in pojasniti opredelitve, ki jih predlaga Komisija.
Predlog spremembe
26
ČLEN 2, ODSTAVEK 2, TOČKA (B)
(b) „domače omrežje“ pomeni prizemno omrežje javne mobilne telefonije, ki je v državi članici in ga uporablja domači ponudnik za zagotavljanje storitev prizemne javne mobilne telefonije uporabniku gostovanja;
(b) „domače omrežje“ pomeni prizemno omrežje javne mobilne telefonije, ki je v državi članici in ga, kot preprodajalec ali ne, uporablja domači ponudnik za zagotavljanje storitev prizemne javne mobilne telefonije uporabniku gostovanja;
Obrazložitev
Za pojasnitev, da so vključeni tudi operaterji mobilnih virtualnih omrežij, kot je namen predloga Komisije.
Predlog spremembe
27
ČLEN 2, ODSTAVEK 2, TOČKA (C)
(c) „mednarodno gostovanje“ pomeni, da uporabnik gostovanja uporablja svoj mobilni telefon ali drugo napravo za klicanje in/ali sprejemanje klicev, ko je zunaj države članice, v kateri je njegovo domače omrežje, in sicer na podlagi dogovora med operaterjem domačega omrežja in operaterjem obiskanega omrežja;
(c) „mednarodno gostovanje“ pomeni, da uporabnik gostovanja uporablja svojo mobilno napravo za klicanje in/ali sprejemanje glasovnih klicev, ko je zunaj države članice, v kateri je njegovo domače omrežje, in sicer na podlagi dogovora med operaterjem domačega omrežja in operaterjem obiskanega omrežja;
Obrazložitev
Glej obrazložitev pri členu 2(2a).
Predlog spremembe
28
ČLEN 2, ODSTAVEK 2, TOČKA (D)
(d) „regulirani gostujoči klic“ pomeni glasovni klic mobilne telefonije, ki ga opravi uporabnik gostovanja, ki izvira v obiskanem omrežju in se zaključuje v javnem telefonskem omrežju znotraj Skupnosti;
črtano
Obrazložitev
Glej obrazložitev pri členu 2(2a).
Predlog spremembe
29
ČLEN 2, ODSTAVEK 2, TOČKA (E)
(e) „uporabnik gostovanja“ pomeni uporabnika pri ponudniku prizemnih storitev mobilne telefonije prek prizemnega javnega omrežja mobilne telefonije v Skupnosti , ki na podlagi dogovora med operaterjem domačega omrežja in operaterjem obiskanega omrežja uporablja mobilni telefon ali drugo napravo za klicanje ali sprejemanje klicev v obiskanem omrežju;
(e) „uporabnik gostovanja“ pomeni uporabnika pri domačem ponudniku, ne glede na to, če ima uporabnik prednaročniško ali naročniško pogodbo, ki na podlagi dogovora med operaterjem domačega omrežja in operaterjem obiskanega omrežja uporablja mobilno napravo za klicanje ali sprejemanje glasovnih klicev v obiskanem omrežju;
Obrazložitev
Glej obrazložitev pri členu 2(2a).
Predlog spremembe
30
ČLEN 2, ODSTAVEK 2, TOČKA (E A) (novo)
(ea) "nov uporabnik gostovanja" pomeni uporabnika gostovanja, ki ni obstoječi uporabnik gostovanja pri ustreznem domačem ponudniku, ko so začele veljati obveznosti iz člena 4.
Obrazložitev
Opredelitev "novih" in "obstoječih" uporabnikov gostovanja je pomembna za razpravo o tem, ali gre pri predlagani tarifi za varstvo potrošnikov za "opt-in" ali za "opt-out" tarifo oziroma za mešanico obeh. Tarifa za varstvo potrošnikov bi morala biti vnaprej določena tarifa za nove uporabnike, ki se izrecno ne odločijo za drugo tarifo, medtem ko bi morali obstoječi uporabniki v nasprotju s tem imeti možnost, da se zanjo odločijo. Za spodbujanje jasnosti in pravne gotovosti se zdita opredelitvi "novih" in "obstoječih" uporabnikov zaželeni.
Predlog spremembe
31
ČLEN 2, ODSTAVEK 2, TOČKA (E B) (novo)
(eb) "obstoječi uporabnik gostovanja" pomeni uporabnika gostovanja, ki je že uporabnik gostovanja pri ustreznem domačem ponudniku, ko so začele veljati obveznosti iz člena 4.
Obrazložitev
Glej obrazložitev pri členu 2(2ea) (novo).
Predlog spremembe
32
ČLEN 2, ODSTAVEK 2, TOČKA (F)
(f) „obiskano omrežje“ pomeni prizemno omrežje javne mobilne telefonije v državi članici, ki ni država domačega omrežja in ki uporabniku gostovanja omogoča, da prek dogovora z operaterjem domačega omrežja kliče ali sprejema klice.
(f) „obiskano omrežje“ pomeni prizemno omrežje javne mobilne telefonije v državi članici, ki ni država domačega omrežja in ki uporabniku gostovanja omogoča, da prek dogovora z operaterjem domačega omrežja kliče ali sprejema glasovne klice.
Obrazložitev
Glej obrazložitev pri členu 2(2a).
Predlog spremembe
33
ČLEN 3, NASLOV
Veleprodajne cene za opravljanje reguliranih gostujočih klicev
Veleprodajne cene za opravljanje gostujočih klicev
Predlog spremembe
34
ČLEN 3
Skupna veleprodajna cena, ki jo operater obiskanega omrežja za zagotavljanje reguliranega gostujočega klica , med drugim vključno z izvorom, tranzitom in zaključevanjem, lahko zaračuna operaterju domačega omrežja uporabnika gostovanja, ne presega zneska na minuto, ki je določen v Prilogi I.
Povprečna veleprodajna cena, ki jo operater obiskanega omrežja za zagotavljanje gostujočega glasovnega klica lahko zaračuna operaterju katerega koli domačega omrežja, ne presega 0,25 EUR na minuto v katerem koli obdobju, ki se začne 1. septembra in konča 31. avgusta, razen pri operaterjih z licenco za najbolj oddaljena območja Skupnosti, kjer mora biti usklajena s posebnimi zamejitvami, določenimi v prilogi. Povprečna veleprodajna cena se izračuna glede na obdobje dvanajstih mesecev.
Povprečna veleprodajna cena se izračuna z deljenjem skupnega veleprodajnega dohodka gostovanja, prejetega glede na ustrezne klice, ki so bili opravljeni v ustreznem obdobju, z ustreznim številom minut gostovanja na veleprodajni ravni.
Obrazložitev
Povprečna zamejitev veleprodajnih cen operaterjem omogoča prožnost pri določanju različnih tarif za odražanje razlik pri stroških uporabe njihovega omrežja, npr. v času višje in nižje tarife ali prek različnih poti. Ta prožnost spodbuja operaterje k čim bolj učinkoviti uporabi svojih omrežij, s čimer bi dajali trgu prave signale glede cen ter tako pospešili razvoj konkurence. Uporaba zamejitve zgornjih cen bo po vsej verjetnosti privedla do enotnih veleprodajnih cen, določenih na najvišji dovoljeni ravni. Določitev dejanske številke za veleprodajno zamejitev namesto formule za njen izračun je preprostejša ter pripomore k preglednosti in pravni varnosti. Treba je določiti obdobje, v katerem bo izračunano povprečje, in metodo za njegov izračun. Navedeni datumi predpostavljajo, da uredba nosi datum 1. julij 2007, kar pomeni, da bi ureditev veleprodaje začela veljati 2 meseca po objavi uredbe. Povprečje je treba upoštevati pri transakcijah med katerima koli operaterjema, da bo zagotovili, da ima vsak operater koristi od zaščite reguliranih veleprodajnih cen.
Najbolj oddaljena območja je treba zaradi njihovih specifičnih stroškov obravnavati posebej.
Predlog spremembe
35
ČLEN 3 A (novo)
Člen 3a
Prizemno omrežje javne mobilne telefonije v državi članici omogoča vsem drugim prizemnim omrežjem javne mobilne telefonije v Skupnosti veleprodajne storitve gostovanja za glasovne klice, storitve kratkih sporočil in prenos podatkov.
Obrazložitev
The Commission’s regulation would ensure that wholesale roaming charges are set at reasonable levels. However, there is no requirement on operators to offer wholesale roaming services to other operators. Some operators may decide in future not to offer roaming services to their rivals in other countries, taking the view that the competitive harm done to rivals is worth more than the (regulated) profit foregone. In many cases, operators have no option but to buy wholesale roaming services from their direct competitors. Without an obligation to supply, some operators, especially smaller operators, may find they are unable to get wholesale roaming services at all. As the Commission recognizes at recitals 4 and 6, national regulatory authorities have been unable to address effectively the wholesale market failures in international roaming. This Regulation must contain powers to ensure that wholesale roaming services are available.
Predlog spremembe
36
ČLEN 4, NASLOV
Maloprodajne cene za opravljanje reguliranih gostujočih klicev
Tarifa za varstvo potrošnikov
Predlog spremembe
37
ČLEN 4
Ob upoštevanju člena 5 skupna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za zagotavljanje reguliranega gostujočega klica, ne sme presegati 130 % veljavne zgornje veleprodajne cene za ta klic, ki je bila določena v skladu s Prilogo I. Mejne cene v tem členu vključujejo vse fiksne elemente, povezane z zagotavljanjem reguliranih gostujočih klicev, kot so cene vzpostavitve klica ali plačila za storitve „opt-in“.
Ob upoštevanju členov 2, 4a in 5 vsi novi uporabniki gostovanja samodejno dobijo tarifo za varstvo potrošnikov, vendar imajo možnost, da namesto tarife za varstvo potrošnikov brez finančne kazni izberejo drugo tarifo. Vsi obstoječi uporabniki gostovanja imajo možnost, da brez finančne kazni izberejo tarifo za varstvo potrošnikov. Tarifa za varstvo potrošnikov znaša 0,50 EUR na minuto za odhodne gostujoče glasovne klice v Skupnosti in 0,25 EUR za dohodne glasovne klice med gostovanjem v Skupnosti.
Obrazložitev
S predlogom spremembe se želi povečati prožnost in pravna varnosti ter ohraniti visoka raven varstva potrošnikov.
Predlog spremembe
38
ČLEN 4 A (novo)
Člen 4a
Določila za uporabo tarife za varstvo potrošnikov
1. Tarifa za varstvo potrošnikov, kot je opredeljena v členu 4, samodejno velja za nove uporabnike gostovanja pri domačem ponudniku, razen če novi uporabniki gostovanja izrecno izrazijo željo, naj zanje ta tarifa ne velja, ampak želijo uporabljati drugo ponujeno tarifo.
2. Tarifa za varstvo potrošnikov, kot je opredeljena v členu 4, velja za obstoječe uporabnike gostovanja samo, če uporabniki svobodno in izrecno izberejo to možnost.
3. Vsi uporabniki so nedvoumno obveščeni o zgoraj navedenih možnostih.
4. Informacije o tarifi ter izbor in odpoved tarife so preprosti in brezplačni.
Obrazložitev
Novi uporabniki gostovanja lahko nemudoma uporabijo tarifo za varstvo potrošnikov, razen če tega ne želijo. Samodejna vključitev vseh obstoječih uporabnikov v sistem tarife za varstvo potrošnikov bi povzročila praktične probleme za domače ponudnike in uporabnike. Vendar morajo imeti vsi obstoječi uporabniki gostovanja možnost, preiti na tarifo za varstvo potrošnikov, če to želijo. Domači ponudnik mora vse uporabnike o tem obvestiti temeljito, preprosto in brezplačno.
Predlog spremembe
39
ČLEN 5, NASLOV
Uvedba uporabe najvišjih maloprodajnih mejnih cen za regulirane gostujoče klice
Uvedba uporabe tarife za varstvo potrošnikov
Obrazložitev
Sistem tarife za varstvo potrošnikov ima prednost pred sistemom z absolutno najvišjo zamejitvijo, saj nudi potrošnikom ustrezno varstvo ter pušča več prostora za konkurenco, kar bo najverjetneje ravno tako koristilo potrošniku.
Predlog spremembe
40
ČLEN 5
Obveznosti iz člena 4 začnejo veljati šest mesecev po začetku veljavnosti te uredbe.
Obveznosti iz člena 4 začnejo veljati tri mesece po začetku veljavnosti te uredbe.
Predlog spremembe
41
ČLEN 6
člen 6
Maloprodajne cene sprejemanja klicev med gostovanjem v Skupnosti
Skupna maloprodajna cena, brez DDV, ki jo domači ponudnik lahko zaračuna svojemu uporabniku gostovanja za sprejem klica govorne telefonije med gostovanjem na obiskanem omrežju, ne presega 130 % povprečne cene zaključevanja klicev na minuto, objavljene v skladu s členom 10(3). Mejna cena v navedenem členu vključuje vse nespremenljive faktorje, povezane z izvedbo reguliranih gostujočih klicev, na primer enkratne priključnine ali plačila za storitve „opt-in“.
črtano
Obrazložitev
Združeno s členom 4.
Predlog spremembe
42
ČLEN 6 A (novo)
Člen 6a
Usmerjanje prometa
Tehnike usmerjanja prometa se ne uporabljajo za to, da bi uporabnike gostovanja ovirale pri ročnem izbiranju obiskanega omrežja. Takšna izbira mora biti možna, dokler uporabnik gostovanja naprave ne ugasne ali ne zapusti obiskanega omrežja.
Obrazložitev
Glej obrazložitev uvodne izjave 23a.
Predlog spremembe
43
ČLEN 7, ODSTAVEK 1
1. Vsak domači ponudnik na zahtevo svojega uporabnika gostovanja zagotovi njegovim potrebam prilagojene informacije o maloprodajni ceni, ki veljajo za vzpostavljanje in sprejemanje klicev tega uporabnika v obiskani državi članici .
1. Vsak domači ponudnik uporabniku gostovanja pri zagotavljanju zahtevanega omrežja brez nepotrebnega odlašanja pošlje kratko sporočilo (SMS) z veljavno tarifo za varstvo potrošnikov. Sporočilo vsebuje tudi telefonsko številko, ki jo potrošniki lahko pokličejo z mobilnega telefona in kjer so na voljo celovite informacije o veljavnih maloprodajnih cenah gostovanja.
Vsak domači ponudnik ponudi svojim uporabnikom gostovanja možnost, da preprosto in brezplačno izberejo, da nehajo prejemati take informacije.
Domači ponudniki na zahtevo slepim in slabovidnim uporabnikom ponudijo enake informacije v govorjeni obliki.
Obrazložitev
Potrošniki v enem preprostem tekstovnem sporočilu (s 160 znaki) prejmejo osnovne informacije o tarifi za varstvo potrošnikov ter brezplačno telefonsko številko za nadaljnje informacije o tarifah gostovanja. S tem se prepreči, da bi potrošnike preobremenili z informacijami, ki jih lahko, če se jim zdi potrebno, dobijo na brezplačni telefonski številki. Potrošniki imajo tudi možnost, da preprosto in brezplačno odklonijo take informacije. Na koncu so upoštevane tudi potrebe slepih in slabovidnih.
Predlog spremembe
44
ČLEN 7, ODSTAVEK 2
2. Uporabnik lahko te informacije zahteva s klicem z mobilnega telefona ali tako, da pošlje SMS (storitev kratkih sporočil), v obeh primerih na številko, ki jo za ta namen določi domači ponudnik, uporabnik pa tudi lahko sam izbere, ali bo zahtevano informacijo prejel med navedenim klicem ali pa prek sporočila SMS (v slednjem primeru brez nepotrebnega odlašanja).
2. Kjer informacije, zagotovljene v skladu z odstavkom 1, ne vključujejo informacij o cenah gostovanja v vseh omrežjih v državi članici, kjer gostuje uporabnik, lahko uporabnik zahteva, da se take informacije dodatno zagotovijo brez nepotrebnega odlašanja. Ponudniki lahko ugodijo zahtevi gostujočega uporabnika z zagotovitvijo informacij med navedenim klicem ali prek sporočila SMS , pri čemer je treba v celoti upoštevati potrebe slepih in slabovidnih uporabnikov.
Obrazložitev
Gostujoči uporabnik ima pravico zahtevati informacije o tarifah gostovanja za glasovne klice v obiskani državi članici za vsa omrežja v tej državi članici, da lahko primerja tarife ter izbere omrežje z boljšo ponudbo.
Predlog spremembe
45
ČLEN 7, ODSTAVEK 3
3. Zgoraj navedena informacijska storitev se zagotovi brezplačno, brezplačno pa je tako pošiljanje zahteve kakor tudi sprejetje zahtevane informacije.
3. Zgoraj navedene informacijske storitve se zagotovijo brezplačno, brezplačno pa je tako pošiljanje morebitne zahteve kakor tudi sprejetje zahtevane informacije.
Predlog spremembe
46
ČLEN 7, ODSTAVEK 4
4. V tem členu navedene informacije, prilagojene potrebam uporabnika, so stroški, ki v skladu s tarifami veljajo za zadevnega gostujočega uporabnika za vzpostavljanje in sprejemanje klicev v katerem koli obiskanem omrežju v državi članici, v kateri uporabnik gostuje.
4. V odstavku 1 navedene informacije v standardiziranem formatu povzemajo cene, vključno z DDV, ki v skladu s tarifami veljajo za zadevnega gostujočega uporabnika za vzpostavljanje in sprejemanje glasovnih klicev v obiskanem omrežju v državi članici, v kateri uporabnik gostuje. Domači ponudniki svojim nacionalnim regulatornim organom predložijo standardizirani format, ki ga nameravajo uporabljati.
Popolne informacije o cenah iz odstavka 2 obsegajo cene, ki v skladu s tarifami veljajo za zadevnega gostujočega uporabnika za odhodne in dohodne glasovne klice ter za pošiljanje in sprejemanje podatkov v obiskanem omrežju v državi članici, kjer uporabnik gostuje, v katero koli usmerišče oz. iz katerega koli usmerišča v Skupnosti. V informacijah so poudarjene razlike med višjimi in nižjimi tarifami ter druge razlike glede na čas storitve.
Predlog spremembe
47
ČLEN 7, ODSTAVEK 5
5. Domači ponudniki novim uporabnikom ob sklenitvi naročniškega razmerja zagotovijo vse informacije o veljavnih cenah gostovanja. Domači ponudniki redno zagotavljajo tudi informacije o spremembi veljavnih cen gostovanja svojim strankam, poleg tega pa jih posebej obvestijo tudi o pomembnejših spremembah .
5. Brez nepotrebnega odlašanja domači ponudniki po vsaki objavi v skladu s členom 10(3) vsakemu uporabniku zagotovijo vse informacije o veljavnih cenah gostovanja. Te informacije vključujejo ceno na minuto, ki jo trenutno plačuje uporabnik za gostujoče glasovne klice, in tudi ceno za kratka (SMS) in multimedijska (MMS) sporočila ter enoto podatkov med gostovanjem, kjer je primerno. Novi uporabniki dobijo takšne informacije v pisni obliki ob sklenitvi naročniškega razmerja. Ko domači ponudniki svojim strankam posredujejo informacije o tarifah ali splošnih spremembah na tem področju ali spremembah cen gostovanja, mednje vključijo tudi informacije o spremembi veljavnih cen gostovanja. Trenutne cene gostovanja so nenehno poudarjeno prikazane na spletni strani domačega ponudnika.
Predlog spremembe
48
ČLEN 7, ODSTAVEK 5 A (novo)
5a. Domači ponudniki uvedejo jasne in določene ukrepe, da se zagotovi, da so vsi njihovi gostujoči uporabniki seznanjeni z razpoložljivostjo tarife za varstvo potrošnikov. Vsakemu takemu uporabniku v dveh mesecih po začetku veljavnosti te uredbe posebej pošljejo sporočilo, ki na jasen in nedvoumen način opisuje tarifo za varstvo potrošnikov, in jih pozneje v določenih časovnih presledkih na to opozarjajo. Vključijo tudi jasne informacije o podrobnostih in razpoložljivosti tarife za varstvo potrošnikov, na voljo pa morajo biti vse informacije o izstavljanju računov za prvih 12 mesecev po začetku veljavnosti te uredbe.
Uporabniki gostovanja morajo imeti možnost, da se odločijo za ponudbe gostovanja ali jih odpovejo brez nepotrebnega odlašanja, brezplačno in kolikokrat želijo.
Predlog spremembe
49
ČLEN 7, ODSTAVEK 5 B (novo)
5b. Vsak domači ponudnik je dolžan v korist uporabnikov gostovanja na njihovo zahtevo ponuditi brezplačno storitev, s katero lahko uporabniki zahtevajo sebi prilagojeno oceno o najprimernejši tarifi, ki jim je na voljo glede na njihov profil klicev.
Obrazložitev
Da bi zagotovili najboljšo preglednost in povečali konkurenco v tem sektorju, morajo imeti potrošniki možnost z lahkoto dobiti informacije o zanje najugodnejši tarifi glede na svoj profil klicev.
Predlog spremembe
50
ČLEN 7, ODSTAVEK 5 C (novo)
5c. Nacionalni regulatorji omogočijo vzpostavitev simulatorja cen, s katerim je mogoče oceniti pričakovane stroške gostovanja pri različnih operaterjih, da bi s tem dosegli kar največjo preglednost ter oblikovali jasen vir informacij o stopnjah tarif, pri katerem bi se uporabniki lahko pozanimali vnaprej. Taki simulatorji morajo biti na evropski ravni med seboj povezani.
Obrazložitev
Zaradi kar največje preglednosti morajo imeti potrošniki možnost, da vnaprej ocenijo svoje stroške gostovanja ter s pomočjo simulatorja ugotovijo, kateri operater jim lahko ponudi najboljšo ceno. Simulator mora vzpostaviti nacionalni regulator, da se zaščiti nepristranskost informacij. Taki simulatorji morajo biti pravočasno povezani med seboj, da se zagotovi večja preglednost na trgu celotne Unije. Tak simulator je tehnično uresničljiv po zgledu tistega na spletni strani združenja GSM.
Predlog spremembe
51
ČLEN 8, ODSTAVEK 1
1. Nacionalni regulatorni organi spremljajo in nadzirajo skladnost s to uredbo na svojem ozemlju.
1. Nacionalni regulatorni organi spremljajo in nadzirajo skladnost s to uredbo na svojem ozemlju. Še posebej spremljajo skladnost s povprečnimi cenami za odhodne in dohodne klice na osnovi celotnih zaračunanih maloprodajnih cen gostovanja in celotnega števila minut gostovanja za odhodne in dohodne klice.
Predlog spremembe
52
ČLEN 8, ODSTAVEK 5
5. Nacionalni regulatorni organi poskrbijo, da so zadnje informacije, ki se nanašajo na uporabo te uredbe, javno dostopne, in sicer tako, da jih lahko zainteresirane strani pridobijo brez težav.
5. Nacionalni regulatorni organi poskrbijo, da so zadnje informacije, ki se nanašajo na uporabo te uredbe, javno dostopne, in sicer tako, da jih lahko zainteresirane strani pridobijo brez težav. Nacionalni regulatorni organi spremljajo spreminjanje veleprodajnih in maloprodajnih cen zagotavljanja glasovnih in podatkovnih storitev za gostujoče uporabnike, vključno s storitvami kratkih (SMS) in multimedijskih (MMS) sporočil, zlasti, vendar ne le na najbolj oddaljenih območjih Skupnosti, in sicer glede posebnih stroškov, povezanih z gostovanjem na teh območjih Skupnosti, ter glede tega, da je treba zagotoviti, da se stroški ustrezno povrnejo na veleprodajnem trgu; rezultate spremljanja objavijo vsakih 12 mesecev. Zagotovijo se ločeni podatki o uporabnikih ‑ podjetjih, naročnikih in predplačnikih.
(Glej predlog spremembe za člen 8 odstavek 6)
Obrazložitev
Združitev člena 8, odstavkov 5 in 6 predloga Komisije, in povečanje obveznosti nacionalnih regulatornih organov za spremljanje uporabe uredbe in dostopnosti rezultatov.
Obveznost v zvezi s spremljanjem uredbe je opisana ohlapno ("...ki se nanaša na izvajanje..."). To bi lahko privedlo do tega, da bi se v Skupnosti širile različne informacije. Preden uredba dobi končno obliko, je treba določiti in vključiti osnovni sklop podatkov, ki jih je treba zbrati in objaviti v vsaki državi članici.
Predlog spremembe
53
ČLEN 8, ODSTAVEK 6
6. Nacionalni regulatorni organi spremljajo spreminjanje veleprodajnih in maloprodajnih cen omogočanja govornih in podatkovnih storitev za gostujoče uporabnike, vključno s cenami za storitev kratkih sporočil (SMS) in storitev multimedijskih sporočil (MMS), zlasti v najbolj oddaljenih območjih Skupnosti in Komisiji na njeno zahtevo sporočijo rezultate tega spremljanja.
črtano
(Glej predlog spremembe za člen 8, odstavek 5)
Obrazložitev
Združeno s členom 8, odstavek 5.
Predlog spremembe
54
ČLEN 8, ODSTAVEK 6 A (novo)
6a. Nacionalni regulatorni organi zagotovijo, da se znižanja cen mednarodnega gostovanja po tej uredbi ne bodo nadomestila pri cenah klicev mobilne telefonije v sami državi članici.
Predlog spremembe
55
ČLEN 8, ODSTAVEK 8
8. Prav tako se lahko za nerešene spore med potrošniki in (če to dopušča nacionalna zakonodaja) drugimi končnimi uporabniki glede vprašanj, vključenih v to uredbo, uporabljajo postopki izvensodne poravnave sporov, oblikovani v skladu s členom 34 Direktive 2002/22/ES.
8. Prav tako se lahko za nerešene spore med uporabniki gostovanja - potrošniki in (če to dopušča nacionalna zakonodaja) drugimi uporabniki gostovanja glede vprašanj, vključenih v to uredbo, uporabljajo postopki izvensodne poravnave sporov, oblikovani v skladu s členom 34 Direktive 2002/22/ES.
Obrazložitev
Gre za manjše tehnične prilagoditve, da je jasno, da se uredba nanaša na uporabnike gostovanja.
Predlog spremembe
56
ČLEN 10, ODSTAVEK 5
5. Podjetja, za katera se uporabljajo zahteve te uredbe, zagotovijo, da vse spremembe njihovih cen, ki se zahtevajo za zagotovitev skladnosti s členi 3, 4 in 6 , začnejo veljati dva meseca po vsaki objavi v skladu z zgornjimi odstavki tega člena.
5. Podjetja, za katera se uporabljajo zahteve te uredbe, zagotovijo, da vse spremembe njihovih cen, ki se zahtevajo za zagotovitev skladnosti s členoma 3 in 4 začnejo veljati dva meseca po vsaki objavi v skladu z zgornjimi odstavki tega člena.
Obrazložitev
Uskladitev s črtanjem člena 6.
Predlog spremembe
57
ČLEN 10, ODSTAVEK 6
6. Spremembe, ki so potrebne za prilagoditev Priloge II tehničnemu in tržnemu razvoju, sprejme Komisija v skladu s postopkom iz člena 13(3) .
6. Spremembe, ki so namenjene prilagoditvi nebistvenih elementov Priloge II tehničnemu in tržnemu razvoju, se sprejmejo v skladu z regulativnim postopkom s pregledom iz člena 13(2a) .
Obrazložitev
Nov postopek komitologije.
Predlog spremembe
58
ČLEN 12, NASLOV
Postopek pregleda
Postopek pregleda in poročila Komisije
Obrazložitev
Dodane so bile tri ločene obveznosti poročanja Komisije.
Predlog spremembe
59
ČLEN 12
Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. Komisija v svojem poročilu navede razloge za potrebo po nadaljnji regulaciji ali pa za možnost njene odprave, odvisno od razmer na trgu in glede na konkuriranje. Komisija lahko v ta namen od držav članic in nacionalnih regulatornih organov zahteva informacije, ki se zagotovijo brez nepotrebnih zamud.
1. Komisija pregleda izvajanje te uredbe in poroča Evropskemu parlamentu in Svetu najpozneje dve leti po datumu začetka njene veljavnosti. To poročilo navede podrobno analizo potrebe po nadaljnji regulaciji, spremljajo pa ga, če je potrebno, ustrezni zakonodajni predlogi . Komisija lahko v ta namen od držav članic in nacionalnih regulatornih organov zahteva informacije, ki se zagotovijo brez nepotrebnih zamud.
Obrazložitev
Dodanih je nekaj podrobnosti k poročilu o pregledu, jezik pa je usklajen s standardnim izrazoslovjem.
Predlog spremembe
60
ČLEN 12, ODSTAVEK 1 A (novo)
1a. Komisija stalno spremlja spremembe cen na trgu podatkovnih storitev, vključno s kratkimi (SMS) in multimedijskimi (MMS) sporočili. Komisija predstavi poročilo o spremembah na trgu do ... 1. To poročilo vključuje predlog za posredovanje, če se zdi potrebno, in navede izčrpne razloge za kakršen koli predlagan ukrep. Vsak tak predlog se lahko predloži tudi ločeno, kadar koli je to utemeljeno s spremembami na trgu ali če sprememb ni.
__________
1 12 mesecih po datumu začetka veljavnosti te uredbe.
Obrazložitev
S tem naj bi bila po potrebi možna hitra ureditev področja podatkovnih komunikacij, kar ob sedanjem pomanjkanju podatkov ni mogoče.
Predlog spremembe
61
ČLEN 12, ODSTAVEK 1 B (novo)
1b. Komisija preuči učinke te uredbe na konkurenčni položaj manjših, neodvisnih ali novih operaterjev. Poročilo predloži v ... 1 . Poročilo vključuje predlog za posredovanje, če se zdi potreben. Vsak tak predlog se lahko predloži tudi ločeno, kadar koli je to utemeljeno s spremembami na trgu ali če sprememb ni.
__________
1 12 mesecih po datumu začetka veljavnosti te uredbe.
Obrazložitev
To naj bi omogočilo hitro ureditev po potrebi, da bi izravnali negativne učinke na konkurenco.
Predlog spremembe
62
ČLEN 12, ODSTAVEK 1 C (novo)
1c. Komisija objavi letno poročilo o spremembah v Skupnosti na področju, ki je zajeto v tej uredbi.
Obrazložitev
Za zagotovitev širšega letnega pregleda.
Predlog spremembe
63
ČLEN 12 A (novo)
Člen 12a
Ta uredba preneha veljati tri leta po datumu začetka veljavnosti. Po tem obdobju si industrija in EU prizadevata za vzpostavitev pravega notranjega trga storitev mobilne telefonije, s čimer imajo potrošniki svobodno izbiro in lahko izkoristijo pogodbo o telefoniji s katerim koli operaterjem v EU, ne da bi morali za to živeti v državi članici tega operaterja.
Obrazložitev
Če bo trg v treh letih postal v celoti konkurenčen, uredba ne bo več potrebna.
Predlog spremembe
64
ČLEN 13, ODSTAVEK 2 A (novo)
2a. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.
Obrazložitev
Nov postopek komitologije.
Predlog spremembe
65
PRILOGA I, NASLOV
Veleprodajne cene za opravljanje reguliranih gostujočih klicev iz člena 3
Veleprodajne cene za opravljanje nekaterih gostujočih klicev iz člena 3
Predlog spremembe
66
PRILOGA I, ODSTAVEK 1, UVODNI DEL
Skupna veleprodajna cena, ki jo operater obiskanega omrežja lahko zaračuna operaterju domačega omrežja uporabnika gostovanja za zagotavljanje reguliranega gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi:
Kjer je ustrezno, skupna veleprodajna cena, ki jo operater obiskanega omrežja lahko zaračuna operaterju domačega omrežja uporabnika gostovanja za zagotavljanje gostujočega klica, ki izvira v tem obiskanem omrežju, ne presega zneskov na minuto, ki ustrezajo znesku, enakemu ceni zaključevanja klicev v mobilnih omrežjih, objavljeni v skladu s členom 10(3) in pomnoženi:
Predlog spremembe
67
PRILOGA II, TOČKA (4 A) (novo)
( 4a) Za mobilne operaterje z licenco na najbolj oddaljenih območjih Skupnosti znaša ustrezna povprečna cena zaključevanja klicev 75. percentil povprečja cene zaključevanja klicev teh operaterjev za leto 2006 in se ponderira na osnovi celotnega dohodka z glasovnimi klici teh operaterjev v tem letu v najbolj oddaljenih regijah. Glede na to se izračuna ustrezna povprečna cena veleprodajnih storitev gostovanja .
Obrazložitev
Obravnavan je tudi primer operaterjev z licenco v najbolj oddaljenih regijah Skupnosti, da se zagotovi, da se tem operaterjem povrnejo stroški.
POSTOPEK
Naslov
Gostovanje v javnih mobilnih omrežjih
Referenčni dokumenti
KOM(2006)0382 - C6-0244/2006 - 2006/0133(COD)
Pristojni odbor
ITRE
Mnenje pripravil
Datum razglasitve na zasedanju
IMCO
5.9.2006
Okrepljeno sodelovanje - datum razglasitve na zasedanju
5.9.2006
Pripravljavec/-ka mnenja
Datum imenovanja
Joseph Muscat
4.10.2006
Obravnava v odboru
22.11.2006
19.12.2006
23.1.2007
25.1.2007
1.3.2007
21.3.2007
Datum sprejetja
22.3.2007
Izid končnega glasovanja
+:
–:
0:
22
19
2
Poslanci, navzoči pri končnem glasovanju
Nedzhmi Ali, Adam Bielan, Georgi Bliznashki, Godfrey Bloom, Charlotte Cederschiöld, Gabriela Creţu, Mia De Vits, Rosa Díez González, Martin Dimitrov, Evelyne Gebhardt, Małgorzata Handzlik, Malcolm Harbour, Anna Hedh, Edit Herczog, Pierre Jonckheer, Alexander Lambsdorff, Toine Manders, Arlene McCarthy, Bill Newton Dunn, Zita Pleštinská, Karin Riis-Jørgensen, Zuzana Roithová, Luisa Fernanda Rudi Ubeda, Heide Rühle, Leopold Józef Rutowicz, Christel Schaldemose, Andreas Schwab, Ovidiu Ioan Silaghi, Alexander Stubb, Marianne Thyssen, Jacques Toubon, Bernadette Vergnaud, Barbara Weiler
Namestniki, navzoči pri končnem glasovanju
André Brie, Simon Coveney, Jean-Claude Fruteau, Othmar Karas, Manuel Medina Ortega, Joseph Muscat, Søren Bo Søndergaard, Ieke van den Burg
Namestniki (člen 178(2)), navzoči pri končnem glasovanju
Bogusław Sonik, Zbigniew Zaleski, Sharon Bowles
29.3.2007
MNENJE Odbora za kulturo in izobraževanje
za Odbor za industrijo, raziskave in energetiko
o predlogu Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
( KOM(2006)0382 – C6‑0244/2006 – 2006/0133(COD) )
Pripravljavec mnenja:
Manolis Mavrommatis
PREDLOGI SPREMEMB
Odbor za kulturo in izobraževanje poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še ni objavljeno v UL.
Predlogi sprememb Parlamenta
Predlog spremembe
1
UVODNA IZJAVA 1
(1) Nacionalni regulatorni organi se spopadajo s problemom visokih cen, ki jih plačujejo uporabniki mobilnih telefonskih omrežij za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah.
(1) Nacionalni regulatorni organi se spopadajo s problemom visokih cen, ki jih plačujejo uporabniki mobilnih telefonskih omrežij, na primer študenti, poslovni potniki in turisti, za uporabo mobilnih telefonov, ko so na poti v tujini znotraj Skupnosti. Evropska skupina regulatornih organov je na svojem plenarnem sestanku maja 2005 med drugim ugotovila, da so maloprodajne cene brez jasne utemeljitve zelo visoke; da je to verjetno posledica visokih veleprodajnih cen, ki jih zaračunava operater tujega gostiteljskega omrežja, in pogosto tudi visokih maloprodajnih pribitkov, ki jih zaračunava operater uporabnikovega domačega omrežja; da se znižanja veleprodajnih cen pogosto ne odrazijo na maloprodajnih cenah za uporabnika in da obstajajo močne povezave med trgi v različnih državah članicah.
Predlog spremembe
2
UVODNA IZJAVA 1 A (novo)
(1a) Notranji trg omogoča večjo mobilnost, zlasti delavcem, delodajalcem, študentom, učiteljem in pripravnikom, ki sodelujejo v evropskih programih, kot so vseživljenjsko učenje, program za mlade in Evropa za državljane. „ Cena mobilnosti" torej ne sme biti previsoka in potnikom nedosegljiva.
Obrazložitev
Stroški gostovanja ne smejo biti previsoki in nedosegljivi za potnike, ki mobilne telefone uporabljajo v tujini.
Predlog spremembe
3
UVODNA IZJAVA 1 B (novo)
(1b) Z oblikovanjem evropskega socialnega, izobraževalnega in kulturnega prostora, ki temelji na mobilnosti posameznikov, bi se morala poenostaviti komunikacija med ljudmi, kar bi pripeljalo do oblikovanja prave „ Evrope za državljane".
Obrazložitev
Komunikacija je eden glavnih vidikov evropskega modela. Za lažjo komunikacijo med državljani je bistveno, da znamo uporabljati nove tehnologije.
Predlog spremembe
4
UVODNA IZJAVA 12
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve mednarodnega gostovanja znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga mednarodnega gostovanja.
(12) Regulativne obveznosti bi morali uvesti na ravni maloprodaje in veleprodaje, tako da bi bili zavarovani interesi uporabnikov gostovanja, kot namreč kažejo izkušnje, ni nujno, da se zaradi znižanj veleprodajnih cen za storitve mednarodnega gostovanja znižajo tudi maloprodajne cene za gostovanje, saj za to ni pobud. Po drugi strani pa bi ukrepi za znižanje ravni maloprodajnih cen brez ukvarjanja z ravnjo veleprodajnih stroškov, povezanih z zagotavljanjem teh storitev, lahko ovirali pravilno delovanje trga mednarodnega gostovanja.
Posebno pozornost je treba nameniti dejstvu, da se nekateri operaterji zaradi okoliščin, na katere nimajo vpliva, nedvomno soočajo z veleprodajnimi stroški, ki so višji od povprečnih. Na primer, operaterji na območjih z nizko gostoto prebivalstva, neugodno topografijo ali velikim pritokom turistov v kratkih časovnih obdobjih, ki tako rekoč vedno opravljajo klice ob konicah, imajo velikokrat z omrežji višje stroške kot operaterji v državah, kjer so okoliščine drugačne.
Posledično lahko prenizke cene za storitve mednarodnega gostovanja zmanjšajo vlaganja operaterjev v nekatera od teh področij in zato poslabšajo kakovost teh storitev.
Obrazložitev
Dejstvo je, da imajo lahko nekateri mobilni operaterji večje stroške kot drugi pri vzpostavitvi, vzdrževanju in nadgradnji mobilnih omrežij.
Predlog spremembe
5
UVODNA IZJAVA 18
(18) Zgornje mejne cene morajo upoštevati različne elemente, vključene v opravljanje klica mednarodnega gostovanja (vključno z režijskimi stroški, signaliziranjem, izvorom, tranzitom in zaključevanjem klica) in razlike v osnovnih stroških zagotavljanja storitev mednarodnega gostovanja za klice v usmerišče v obiskani državi na eni strani in za klice v matično državo uporabnika gostovanja ali v tretjo državo znotraj Skupnosti na drugi strani.
(18) Zgornje mejne cene morajo upoštevati različne elemente, vključene v opravljanje klica mednarodnega gostovanja (vključno z režijskimi stroški, signaliziranjem, izvorom, tranzitom in zaključevanjem klica) in razlike v osnovnih stroških zagotavljanja storitev mednarodnega gostovanja za klice v usmerišče v obiskani državi na eni strani in za klice v matično državo uporabnika gostovanja ali v tretjo državo znotraj Skupnosti na drugi strani. Poleg tega je treba upoštevati dejstvo, da velik del prebivalstva, npr. starejši ljudje, še naprej uporabljajo stare tehnologije (klasično telefonijo), zato se kakršno koli zmanjšanje dobička zaradi te uredbe ne sme nadomestiti s povišanjem stroškov klasične telefonije.
Obrazložitev
Za določen del prebivalstva so stare tehnologije še vedno zelo pomembne, zato jih ne smemo"oškodovati" v prid novih oblik komunikacije.
Predlog spremembe
6
UVODNA IZJAVA 18 A (novo)
(18a) Vsaka sprememba cen mora vključevati tveganje za izkrivljanje trga in morebitno škodo za glavne uporabnike. Vpliv sezonskih turistov na stroške, ki jih imajo operaterji, ki sprejemajo in posredujejo klice, je zato treba izravnati. Glede na to, da 66 odstotkov uporabnikov mobilne telefonije v Uniji ne uporablja storitev mednarodnega gostovanja, je treba tudi zagotoviti, da tem uporabnikom omenjeni ukrep ne bo škodoval.
Predlog spremembe
7
UVODNA IZJAVA 26
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja omogočiti preprost dostop do informacij o cenah gostovanja, ki veljajo zanje v zadevni obiskani državi članici, na njihovo zahtevo in brezplačno . Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah.
(26) Za povečanje preglednosti maloprodajnih cen vzpostavljanja in sprejemanja klicev med gostovanjem znotraj Skupnosti in zaradi olajšanja odločitve uporabnikov glede uporabe storitve gostovanja z mobilnimi telefoni v tujini, morajo ponudniki telefonskih storitev svojim uporabnikom storitve gostovanja brezplačno omogočiti preprost dostop do informacij o cenah gostovanja, ki veljajo zanje v zadevni obiskani državi članici. Zaradi preglednosti morajo ponudniki zagotoviti informacije o cenah gostovanja že ob sklenitvi naročniškega razmerja, nato pa svoje uporabnike redno obveščati o spremembah cen gostovanja in jih posebej obvestiti o pomembnih spremembah.
Obrazložitev
Uporabniki bi morali potrebne informacije o cenah mednarodnega gostovanja prejemati samodejno v obliki tekstovnega sporočila, podobnega obstoječim pozdravnim besedilom na novem omrežju.
Predlog spremembe
8
UVODNA IZJAVA 27
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev za uporabnike mobilnih omrežjih med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in z nujnostjo ustrezne povrnitve teh stroškov na veleprodajnem trgu. Zagotavljati morajo, da imajo mobilni uporabniki na voljo zadnje informacije o uporabi te uredbe.
(27) Nacionalni regulatorni organi, ki so pristojni za izvedbo nalog v skladu z regulativnim okvirom za elektronske komunikacije iz leta 2002, morajo biti pooblaščeni za nadziranje in uveljavljanje obveznosti iz te uredbe na svojem ozemlju. Spremljati morajo tudi spreminjanje cen govornih in podatkovnih storitev ter cen prenosa podatkov (kot so sporočila SMS in MMS) za uporabnike mobilnih omrežij med gostovanjem znotraj Skupnosti, zlasti glede posebnih stroškov, povezanih z gostovanjem v najbolj oddaljenih območjih Skupnosti, in pri tem upoštevati geografski položaj majhnih držav članic ob mejah Skupnosti in tistih držav članic, kamor v določenih letnih obdobjih od nekdaj prihajajo množice sezonskih turistov . Spremljati morajo spreminjanje maloprodajnih cen govornih in podatkovnih komunikacijskih storitev ter zagotoviti, da se znižanja cen mednarodnega gostovanja po tej uredbi ne bodo odrazila na cenah klicev prek mobilnega telefona znotraj iste države. Zagotavljati morajo, da imajo mobilni uporabniki na voljo zadnje informacije o uporabi te uredbe.
Obrazložitev
Treba je upoštevati dejstvo, da se v številnih malih državah članicah mejo prečka v kratkem času.
Predlog spremembe
9
UVODNA IZJAVA 30 A (novo)
(30a) Ker je Evropska unija prostor, kjer ljudje komunicirajo, so nove tehnologije lahko pomembno orodje za komunikacijo. Vse oblike komunikacije morajo torej biti cenovno dostopne vsakomur, pri čemer je treba preprečiti povišanje stroškov za storitve klasične telefonije, ki jih še vedno uporablja velik del prebivalstva, saj bi to lahko povzročilo socialni razkorak, nastale spremembe pa ne smejo ovirati napredka in naložb v posodabljanje omrežja.
Obrazložitev
Komunikacija je eden glavnih vidikov evropskega modela. Za lažjo komunikacijo med državljani je bistveno, da znamo uporabljati nove tehnologije.
Predlog spremembe
10
ČLEN 1, ODSTAVEK 1
1. Ta uredba uvaja skupni mehanizem, imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve mednarodnega gostovanja, ko kličejo ali prejemajo klice, s čimer se dosega visoka raven zaščite potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunava domači ponudnik na ravni maloprodaje.
1. Ta uredba uvaja skupni mehanizem, imenovan pristop evropskega domačega trga, za zagotovitev, da uporabniki mobilnih telefonskih omrežij na poti znotraj Skupnosti ne plačujejo preveč za storitve mednarodnega gostovanja, ko kličejo ali prejemajo klice ali ko pošiljajo ali sprejemajo podatke (sporočila SMS po ustrezni ceni, MMs itd.) ,s čimer se dosega visoka raven varstva potrošnikov in varuje konkurenca med mobilnimi operaterji. Določa pravila za cene, ki jih lahko zaračunajo mobilni operaterji za zagotavljanje storitev mednarodnega gostovanja za glasovne klice, ki izvirajo in se zaključujejo znotraj Skupnosti, in se uporablja tako za cene, ki si jih medsebojno zaračunavajo mrežni operaterji na veleprodajni ravni, kot za cene, ki jih zaračunava domači ponudnik na ravni maloprodaje.
Obrazložitev
Večina mobilnih uporabnikov, zlasti mlajših, uporablja SMS kot cenejšo obliko komunikacije, zato mora uredba o mednarodnem gostovanju pokrivati tudi to storitev.
Predlog spremembe
11
ČLEN 1, ODSTAVEK 1 A (novo)
1a. Uredba določa pravila za povečanje preglednosti cen in boljše zagotavljanje informacij o tarifah uporabnikom storitev mednarodnega gostovanja, vključno z glasovnimi in podatkovnimi komunikacijskimi storitvami.
Predlog spremembe
12
ČLEN 1, ODSTAVEK 1 A (novo)
1a. Uredba določa pravila za večjo preglednost cen in boljše zagotavljanje informacij potrošnikom o tarifah storitev mednarodnega gostovanja, vključno z govornimi in podatkovnimi storitvami ter SMS.
Obrazložitev
Pomembno je, da uredba zajema vse storitve mobilnih operaterjev.
Predlog spremembe
13
ČLEN 2, ODSTAVEK 2, TOČKA (D)
(d) „regulirani gostujoči klic“ pomeni glasovni klic mobilne telefonije , ki ga opravi uporabnik gostovanja, ki izvira v obiskanem omrežju in se zaključuje v javnem telefonskem omrežju znotraj Skupnosti;
(d) „regulirani gostujoči klic“ pomeni glasovni klic mobilne telefonije ali klic za prenos podatkov , ki ga opravi uporabnik gostovanja, ki izvira v obiskanem omrežju in se zaključuje v javnem telefonskem omrežju znotraj Skupnosti;
Predlog spremembe
14
ČLEN 7, ODSTAVEK 1
1. Vsak domači ponudnik na zahtevo svojega uporabnika gostovanja zagotovi njegovim potrebam prilagojene informacije o maloprodajni ceni , ki veljajo za vzpostavljanje in sprejemanje klicev tega uporabnika v obiskani državi članici.
1. Vsak domači ponudnik svojemu uporabniku gostovanja , ko ta vstopi v drugo državo članico, s sporočilom SMS samodejno in brez nepotrebnega odlašanja zagotovi informacije o cenah mednarodnega gostovanja , ki veljajo za vzpostavljanje in sprejemanje klicev ter za pošiljanje in sprejemanje podatkov tega uporabnika v obiskani državi članici. Poleg tega se lahko uporabnik odloči, da preko storitve sporočila SMS ali glasovnega klica zahteva informacije o veljavnih cenah mednarodnega gostovanja. Vsebina sporočila SMS je natančno določena, vsebuje jasne informacije o cenah mednarodnega gostovanja in ne vsebuje informacij, ki v času potovanja niso pomembne.
Obrazložitev
Bolj učinkovito bi bilo, če bi se informacija vedno poslala uporabnikom ne glede na to, ali jo zahtevajo ali ne.
Predlog spremembe
15
ČLEN 7, ODSTAVEK 2
2. Uporabnik lahko te informacije zahteva s klicem z mobilnega telefona ali tako, da pošlje SMS (storitev kratkih sporočil), v obeh primerih na številko, ki jo za ta namen določi domači ponudnik, uporabnik pa tudi lahko sam izbere, ali bo zahtevano informacijo prejel med navedenim klicem ali pa prek sporočila SMS (v slednjem primeru brez nepotrebnega odlašanja).
črtano
Obrazložitev
Bolj učinkovito bi bilo, če bi bila ta vsebina vključena v prvi odstavek.
Predlog spremembe
16
ČLEN 7, ODSTAVEK 2 A (novo)
2a. V prvi uri po vstopu v drugo državo članico se uporabniku gostovanja omogoči, da od svojega domačega ponudnika prejme samodejno sporočilo SMS, ki vsebuje uporabniku prilagojene informacije o maloprodajnih cenah za odhodne in dohodne klice ter za pošiljanje in sprejemanje podatkov in sporočil SMS na vsakem dostopnem omrežju v obiskani državi članici.
Obrazložitev b
SMS za dobrodošlico, ki ga prejmemo ob prihodu v državo gostiteljico, bi lahko bil uporabnejši .
Predlog spremembe
17
ČLEN 7, ODSTAVEK 3
3. Zgoraj navedena informacijska storitev se zagotovi brezplačno, brezplačno pa je tako pošiljanje zahteve kakor tudi sprejetje zahtevane informacije .
3. Najmanj, kar domači ponudniki ponudijo, je brezplačna informacijska storitev za zgoraj omenjeno informacijo za namen poizvedbe pa tudi za sprejem zahtevane informacije.
Obrazložitev
Od operaterjev bi bilo treba zahtevati le, da zagotovijo brezplačne informacijske storitve, lahko pa izberejo druge metode.
Predlog spremembe
18
ČLEN 7, ODSTAVEK 4
4. V tem členu navedene informacije, prilagojene potrebam uporabnika, so stroški, ki v skladu s tarifami veljajo za zadevnega gostujočega uporabnika za vzpostavljanje in sprejemanje klicev v katerem koli obiskanem omrežju v državi članici, v kateri uporabnik gostuje.
4. V tem členu navedene informacije, prilagojene potrebam uporabnika, so stroški, ki v skladu s tarifami veljajo za zadevnega gostujočega uporabnika za vzpostavljanje in sprejemanje klicev ter za pošiljanje in sprejemanje podatkovnih storitev, vključno s storitvami kratkih sporočil (SMS) in multimedijskih sporočil(MMS) v katerem koli obiskanem omrežju v državi članici, v kateri uporabnik gostuje. Posredovana informacija vključuje tudi podrobnosti o razlikah v tarifah, kar je odvisno od časa ali dneva, ko je klic opravljen.
Predlog spremembe
19
ČLEN 7, ODSTAVEK 5 A (novo)
5(a) Informacije o cenah mednarodnega gostovanja so dostopne ves čas na spletni strani ponudnika storitev.
Predlog spremembe
20
ČLEN 9
Države članice določijo predpise o kaznih, ki se uporabljajo za kršitve določb te uredbe, in sprejmejo potrebne ukrepe, s katerimi zagotovijo, da se dejansko uporabljajo. Predvidene kazni morajo biti učinkovite, sorazmerne in odvračilne. Države članice o teh določbah obvestijo Komisijo najpozneje v šestih mesecih po začetku veljavnosti te Uredbe in jo nemudoma obvestijo tudi o vseh poznejših spremembah, ki vplivajo nanje.
Nacionalni regulatorni organi spremljajo in nadzirajo skladnost s to uredbo na svojem ozemlju. Države članice določijo predpise o kaznih, ki se uporabljajo za kršitve določb te uredbe, in sprejmejo potrebne ukrepe, s katerimi zagotovijo, da se dejansko uporabljajo. Predvidene kazni morajo biti učinkovite, sorazmerne in odvračilne. Države članice o teh določbah obvestijo Komisijo najpozneje v šestih mesecih po začetku veljavnosti te Uredbe in jo nemudoma obvestijo tudi o vseh poznejših spremembah, ki vplivajo nanje.
Obrazložitev
Nacionalni regulatorni organi so najbolj pristojni za spremljanje izvajanja te uredbe.
Predlog spremembe
21
ČLEN 10, ODSTAVEK 3
3. Komisija v Uradnem listu Evropske unije redno objavlja povprečno ceno zaključevanja klicev v mobilnih omrežjih, določeno v skladu z odstavki 1, 2 in 4.
3. Komisija v Uradnem listu Evropske unije in na spletnem portalu „ Tvoja Evropa" redno objavlja povprečno ceno zaključevanja klicev v mobilnih omrežjih, določeno v skladu z odstavki 1, 2 in 4.
POSTOPEK
Naslov
Predlog Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
Referenčni dokumenti
KOM(2006)0382 – C6-0244/2006 – 2006/0133(COD)
Pristojni odbor
ITRE
Mnenje pripravil Datum razglasitve na zasedanju
CULT 5.9.2006
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Manolis Mavrommatis 12.9.2006
Nadomeščeni/-a pripravljavec/-ka mnenja
Obravnava v odboru
18.12.2006
29.1.2007
0.0.0000
Datum sprejetja
22.3.2007
Izid končnega glasovanja
+:
–:
0:
26
0
0
Poslanci, navzoči pri končnem glasovanju
Maria Badia I Cutchet, Ivo Belet, Giovanni Berlinguer, Marie-Hélène Descamps, Jolanta Dičkutė, Věra Flasarová, Milan Gaľa, Vasco Graça Moura, Lissy Gröner, Luis Herrero-Tejedor, Ruth Hieronymi, Bernat Joan i Marí, Sándor Kónya-Hamar, Manolis Mavrommatis, Marianne Mikko, Ljudmila Novak, Zdzisław Zbigniew Podkański, Christa Prets, Pál Schmitt, Gheorghe Vergil Şerbu, Nikolaos Sifunakis, Thomas Wise, Tomáš Zatloukal
Namestniki, navzoči pri končnem glasovanju
Giusto Catania, Mario Mauro, Nina Škottová
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
...
POSTOPEK
Naslov
Predlog Uredbe Evropskega parlamenta in Sveta o gostovanju v javnih mobilnih omrežjih znotraj Skupnosti in spremembi Direktive 2002/21/ES o skupnem regulativnem okviru za elektronska komunikacijska omrežja in storitve
Referenčni dokumenti
KOM(2006)0382 - C6-0244/2006 - 2006/0133(COD)
Datum predložitve EP
12.7.2006
Pristojni odbor
Datum razglasitve na zasedanju
ITRE
5.9.2006
Odbori, zaprošeni za mnenje
Datum razglasitve na zasedanju
ECON
5.9.2006
IMCO
5.9.2006
CULT
5.9.2006
Okrepljeno sodelovanje
Datum razglasitve na zasedanju
IMCO
5.9.2006
Poročevalec/-ka
Datum imenovanja
Paul Rübig
12.9.2006
Obravnava v odboru
23.11.2006
27.2.2007
27.3.2007
12.4.2007
Datum sprejetja
12.4.2007
Izid končnega glasovanja
+:
–:
0:
45
3
1
Poslanci, navzoči pri končnem glasovanju
Šarūnas Birutis, Jan Březina, Renato Brunetta, Jerzy Buzek, Jorgo Chatzimarkakis, Giles Chichester, Pilar del Castillo Vera, Den Dover, Adam Gierek, Norbert Glante, David Hammerstein Mintz, Rebecca Harms, Mary Honeyball, Ján Hudacký, Romana Jordan Cizelj, Anne Laperrouze, Romano Maria La Russa, Pia Elda Locatelli, Angelika Niebler, Reino Paasilinna, Aldo Patriciello, Francisca Pleguezuelos Aguilar, Miloslav Ransdorf, Herbert Reul, Teresa Riera Madurell, Paul Rübig, Andres Tarand, Britta Thomsen, Catherine Trautmann, Claude Turmes, Nikolaos Vakalis, Alejo Vidal-Quadras, Dominique Vlasto
Namestniki, navzoči pri končnem glasovanju
Alexander Alvaro, Etelka Barsi-Pataky, Dorette Corbey, Avril Doyle, Robert Goebbels, Françoise Grossetête, Edit Herczog, Vittorio Prodi, Esko Seppänen, Peter Skinner, Hannes Swoboda, Silvia-Adriana Ţicău, Lambert van Nistelrooij
Namestniki (člen 178(2)), navzoči pri končnem glasovanju
Manolis Mavrommatis, Sharon Bowles, Michał Tomasz Kamiński
