VPRAŠANJE ZA USTNI ODGOVOR Z RAZPRAVO O-0062/06
v skladu s členom 108 Poslovnika
predložitev:
Giuseppe Castiglione
, v imenu skupine PPE-DE
za Komisijo
Zadeva: Uporaba lesnih ostružkov pri enoloških postopkih za evropska vina
Veljavni predpisi ES v zvezi z enološkimi postopki evropskim pridelovalcem vina prepovedujejo uporabo lesnih ostružkov pri staranju vina.
Predpisi v drugih državah, zlasti ZDA, Čileju in Južni Afriki tega ne določajo. Poleg tega lahko po nedavnem sporazumu z Evropsko unijo pridelovalci vina iz teh držav vino na notranji trg EU izvažajo, brez da bi na nalepkah navedli uporabo lesnih ostružkov.
Da bi zapolnili to vrzel, je upravljalni odbor za vino pripravil spremembo veljavnih pravil o enoloških postopkih, po katerih naj bi bila pri staranju vina namesto tradicionalnega postopka "barrique" dovoljena uporaba lesnih ostružkov. Predlog Evropske komisije tudi ne predvideva, da bi bila uporaba lesnih ostružkov obvezno označena na nalepkah.
Kako namerava Evropska komisija zaščiti evropske vinske tradicije in visoko kakovostni standard evropskih vin?
Kako bo Evropska komisija upravičila legalizacijo takšne prakse v primerjavi s politiko na področju varnosti hrane?
Ali Evropska komisija meni, da je tovrstna praksa pridelave vina v skladu z zahtevano visoko ravnjo varstva potrošnika, če naj bi ne bilo obvezno na nalepkah označiti, da so bili pri staranju uporabljeni lesni ostružki?
