Diagnoza poslancev o gospodarstvu pred vrhom G20 v Washingtonu
Gospodarske in denarne zadeve
2008-11-13 - 19:48
Kapitalizem na operacijski mizi Voditelji držav v skupini najpomembnejših razvitih in hitro razvijajočih se držav (G20) se bodo 15. novembra sestali na svetovnem finančnem vrhu v Washingtonu, kjer bodo razpravljali o globalnem finančnem ustroju ob soočanju s finančno krizo, ki pesti ves svet. Pred zasedanjem smo evropske poslance iz Odbora za ekonomske in monetarne zadeve povprašali, kaj menijo o kapitalizmu in potrebnih reformah svetovnega finančnega sistema.
Je kapitalizem na smrtni ali operacijski postelji?
Pervenche Berès (SPE, Francija), predsednica Odbora za ekonomske in monetarne zadeve: „Trenutno doživljamo konec kapitalizma à la Reagan in Thatcher. Kapitalizem, ki je popolnoma ločen od realnega gospodarstva in ki je namenjen zgolj finančnim špekulacijam, se je izkazal za trajnostno neuspešnega"
John Purvis (EPP-ED, Velika Britanija), podpredsednik odbora: „Kapitalizem ni mrtev, treba ga je le ponovno oživeti. Le tako lahko dosežemo gospodarsko rast na ravni, ki je potrebna za preprečitev usodnih sporov na svetu."
Zsolt Becsey (EPP-ED, Madžarska): "Kapitalizem leži na operacijski mizi. Ta prekomerni pohlep po dobičku moramo zadušiti, saj uničuje vse gospodarske panoge."
Sahra Wagenknecht (Zeleni, Nemčija): „Mehurji bogastva in zadolžitve na mednarodnih finančnih trgih so rezultat neposredne naravnanosti k dobičku, ki je lastnost nebrzdanega kapitalizma. Od prostega tržnega gospodarstva ima korist le peščica ljudi, številni pa zaradi njega trpijo. Zato je treba na evropski dnevni red uvrstiti vprašanje ekonomskih in političnih alternativ h kapitalizmu."
Ieke van den Burg (SPE, Nizozemska): „Kapitalizem nujno potrebuje operacijo. Potrebna je njegova popolna prenova. Kot je znano, se izbruh bolezni lahko prepreči s preventivo in bolj zdravim načinom življenja, z zdravo prehrano, rednim športom..."
Heide Rühle (Zeleni, Nemčija): „Finančna kriza je proizvod čezmerne deregulacije. Ali smo se iz krize česa naučili, bomo šele videli. Najslabše bi seveda bilo, če se bomo kmalu spet obnašali, kot da se ni nič zgodilo."
Maria Velichkova Baeva (ALDE, Bolgarija): „Notranje napetosti in neprestana nihanja sodijo k razvoju v sistemu kapitalizma. Iz tega se učimo, da se sistem stalno spreminja in prilagaja in da so pravila in socialne povezave podrejene spremembi, tako da lahko preživimo tudi v viharnih razmerah. Če se v težkih časih pojavijo očitne sistemske napake, jih moramo odpraviti."
Katere osnovne reforme svetovnega finančnega sistema potrebujemo? Ali bo vrh G20 sposoben, da jih uveljavi?
Berès : „Kratkoročne naložbe so pogosto negativne za realno gospodarstvo. Da bi lahko spremenili finančni sistem, moramo temeljito premisliti, ali se bomo še spuščali v kratkoročna tveganja. Ampak EU mora pomesti tudi pred lastnimi vrati, denimo glede davčnega raja."
Purvis : „Mednarodni denarni sklad je treba ponovno oživeti z neomejenimi viri in popolno podporo vseh držav članic. Sicer je lahko za države v finančnih težavah posojilodajalec v stiski."
Becsey : „Za nadzor finančne krize potrebujemo obsežen mednarodni sistem. Potrebni so skupni standardi glede finančnih transakcij. Poleg tega je treba uskladiti plačila finančnih menedžerjev."
Wagenknecht : „Potrebna je temeljna reforma finančnega sistema: rekapitalizacija bank s strani držav mora potekati preko nakupa delnic s polnopravno pravico glasovanja in stremeti k dolgoročnemu podružbljanju vseh bank in zavarovalnic. Državno pokojninsko zavarovanje je treba okrepiti, davčni raj pa končati. Prepovedati pa je treba tudi hedge funds in nevarne finančne inovacije."
Van den Burg : „Potrebujemo večstransko sodelovanje, ki presega G20: resnični demokratični, odgovorni, večstranski okvir, ki ga lahko globalno nadzorujejo parlamenti."
Baeva : „Kriza je rezultat dereguliranega trga. Vlade bi morale zelo natančno oceniti posebne okoliščine posameznih držav in finančne trge narediti pregledne, da bi tako zagotovile varnost državljanov."
Rühle : „Poskrbeti moramo, da bo nadzor finančnih trgov z roko v roki z nadaljnjo tržno prepletenostjo. To pomeni, da je treba občutno okrepiti evropske in mednarodne instance nadzora."
G20
Skupina G20 predstavlja 85 odstotkov svetovnega gospodarstva in približno dve tretjini svetovnega prebivalstva. Poleg skupine G8 vključuje še Argentino, Brazilijo, Indijo, Kitajsko, Avstralijo, Indonezijo, Turčijo, Savdsko Arabijo, Mehiko, Južno Afriko in Južno Korejo.
20081107STO41560 Finančna kriza: Poslanci razpravljajo o odzivu Evrope Finančna kriza razburja EU G20 Dosje o ekonomiji in finančnih trgih
SL
1
PHOTO
20081112PHT41867.jpg
SL
4
LINK
http://www.g20.org/G20/
-//EP//TEXT IM-PRESS 20080922STO37696 0 NOT XML V0//SL
-//EP//TEXT IM-PRESS 20081006STO38719 0 NOT XML V0//SL
-//EP//TEXT IM-PRESS 20080707FCS33592 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
