Guido Sacconi o podnebnih spremembah: "Položaj je katastrofalen"
Okolje
2007-05-23 - 20:34
Predsednik odbora Guido Sacconi
V torek so se člani začasnega odbora za podnebne spremembe sestali na ustanovnem zasedanju odbora v Strasbourgu. Parlament se je na aprilskem plenarnem zasedanju odločil, da bo ustanovil odbor z enoletnim mandatom, ki bo odgovoren za aktivnosti evropske politike na področju podnebnih sprememb, saj želi Parlament igrati ključno vlogo pri širjenju osveščanja o podnebnih spremembah. Parlament je 10. maja določil sestavo 60-članskega odbora. Spregovorili smo s predsednikom odbora Guidom Sacconijem.
Gospod Sacconi, kaj pričakujete kot predsednik odbora za podnebne spremembe v enoletnem mandatu?
"Pomembno je, da se tematika, ki je zaradi svoje interdisciplinarnosti precej zapletena, primerno obdela. Želel bi predvsem, da se pri tem okrepi vloga Evropskega parlamenta. Postane naj aktivni protagonist, ki bo podpiral pogajalce EU v bližajočih se pogajanjih za Kjoto. Prav tako si moramo prizadevati za tesnejše sodelovanje z nacionalnimi parlamenti."
Kako se lahko zagotovi, da vprašanje podnebnih sprememb ne bo le modna muha, temveč bo ostala med političnimi prednostnimi nalogami tudi v prihodnjih letih?
"Ta tema se trenutno resnično pojavlja na različnih področjih. Dejstvo pa je, da je položaj katastrofalen in vse pogosteje opažamo, da so gospodarski in družbeni stroški visoki. Verjamem, da bo vprašanje ostalo na vrhu politične agende, vendar pomembno je, da odločno ukrepamo."
Ali menite, da imamo še čas za ukrepanje in da lahko resnično kaj dosežemo?
"Strokovnjaki OZN so v svojih treh vmesnih poročilih pokazali, da že zamujamo. Vendar pa lahko trenutni potek še spremenimo, čeprav bo to seveda zelo težko. Naslednji dve leti sta politično odločilnega pomena. Če v tem obdobju ne bomo dosegli dobrega sporazuma na mednarodni ravni, potem bo položaj resnično tragičen. Sem pa optimističen, in sicer v glavnem iz dveh razlogov: prvič za to, ker je postalo mnogim jasno, da so podnebne spremembe škodljive za gospodarstvo, in drugič, ker so se zlasti v ZDA z večino demokratov v Kongresu odprle nove možnosti in upanja."
Vsak državljan lahko prispeva k preprečevanju podnebnih sprememb. Kaj pa lahko stori Evropski parlament za zmanjšanje emisij toplogrednih plinov?
"Predlagal bom, med drugim, da se organizira neke vrste inventar za najboljše znanstvene prakse in skrbi za obveščanje o njih. Tako bi pokazali, da lahko tudi z majhnimi potezami kaj dosežemo. A sodelovati moramo vsi, tudi Evropski parlament – v novih stavbah lahko denimo izboljšamo sistem ogrevanja, uporabljamo podnebno prijazne gradbene materiale, vzpostavimo avtomobilski park z bivalentnimi motorji, ki lahko uporabljajo tudi plin ali biogorivo, zmanjšamo uporabo papirja. Parlament mora biti vzor za druge."
Gospod Sacconi, najlepša hvala za pogovor.
"Hvala vam."
Odbor se bo prvič sestal 7. junija. Sredi junija bomo objavili tudi razgovor s poročevalcem začasnega odbora, gospodom Karl-Heinzom Florenzom.
20070521STO06817 Tiskovna služba o začasnem odboru za podnebne spremembe Razprava o podnebju in energiji: nadomestnega planeta ni na vidiku Resolucija Evropskega parlamenta o podnebnih spremembah Parlamentarni odbor za podnebne spremembe
SL
1
PHOTO
20070522PHT06930.jpg
SL
5
LINK
/activities/expert/committees/presentation.do?committee=2489&rewritten&language=SL
-//EP//TEXT IM-PRESS 20070507IPR06422 0 NOT XML V0//SL
-//EP//TEXT IM-PRESS 20070206STO02777 0 NOT XML V0//SL
-//EP//TEXT TA P6-TA-2007-0038 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
