Izvoz orožja – poslanci kritični in zaskrbljeni
Zunanja/mednarodna trgovina
2007-01-23 - 20:29
Dnevno 1000 ljudi ustreljenih z lahkim orožjem
Poslanci so odločno podprli poročilo o izvozu orožja, katerega cilj je zagotoviti večji nadzor svetovne trgovine z orožjem. Za orožje je denimo namenjenega petnajstkrat več denarja kot za mednarodno pomoč. Kupci so pogosto države z dvomljivim spoštovanjem človekovih pravic. Četrtina trgovine z lahkim orožjem, kot so avtomatske puške kalašnikov in granate, je nezakonita. Ker pa tretjino vsega orožja izvozijo države članice EU, poslanci menijo, da je na tem področju treba nujno ukrepati.
Na zadnjem plenarnem zasedanju v Strasbourgu so evropski poslanci sprejeli poročilo o izvozu orožja, ki ga je pripravil španski poslanec Raül Romeva i Rueda iz skupine Zelenih.
G. Romeva i Rueda je v poročilu države članice pozval, da preverijo položaj človekovih pravic v državah, kamor izvažajo orožje, in nadaljujejo z embargom na izvoz orožja Kitajski. Države članice naj prav tako sestavijo seznam tistih držav, ki so vključene v oborožene spopade in kamor bi izvoz orožja moral biti načeloma prepovedan.
Podpora novi pogodi o trgovini z orožjem
V poročilu je predlagal, naj kodeks ravnanja Evropske unije o izvozu orožja postane zakonsko zavezujoč. Njegovo področje uporabe naj se razširi tudi na zasebna podjetja, ki so dejavna na področju varnosti. Unija naj nadalje popolnoma podpre mednarodno pogodbo o trgovini z orožjem, ki so jo predlagali Združeni narodi in o kateri trenutno razpravlja generalna skupščina ZN.
Med razpravami na plenarnem zasedanju je g. Romeva i Rueda opozoril na pomembno protislovje med trgovanjem z orožjem in kodeksom ravnanja. Izpostavil je zlasti prodajo orožja državam kot so Kitajska, Kolumbija, Etiopija, Eritreja, Indonezija, Izrael in Nepal, kjer je spoštovanje človekovih pravic vprašljivo.
Drugi poslanci so Evropsko unijo pozvali, naj pri prodaji orožja ne postane žrtev lastne neodgovornosti. Vsote, ki se porabijo za orožje, pa so kritično primerjali z denarjem, namenjenim za izobrazbo in zdravje.
20070123STO02332 EP Live Kodeks ravnanja glede izvoza orožja Poročilo o izvozu orožja Kodeks ravnanja Evropske unije glede izvoza orožja (glej točko II - vojaška oprema)
SL
1
PHOTO
20070123PHT02344.jpg
SL
2
LINK
/eplive/vod/seance_sl.htm?Date=20070117
SL
5
LINK
http://www.consilium.europa.eu/uedocs/cmsUpload/04013-re02_SL.pdf
-//EP//TEXT IM-PRESS 20070112IPR01911 0 NOT XML V0//SL
-//EP//TEXT TA P6-TA-2007-0008 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
