P6_TA(2005)0532
Mreže žensk
A6-0341/2005
Resolucija Evropskega parlamenta o mrežah žensk: ribolov, kmetovanje in raznolikost ( 2004/2263(INI) )
Evropski parlament
, –
ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih UL L 161, 26.6.1999, str. 1.
,
–
ob upoštevanju inovativnih dejavnosti, ki se financirajo v okviru finančnega instrumenta za usmerjanje ribištva (FIUR) na podlagi člena 22 uredbe (ES) št. 1260/1999,
–
ob upoštevanju Uredbe Sveta (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju UL L 337, 30.12.1999, str. 10.
,
–
ob upoštevanju konference o vlogi žensk v ribiškem sektorju, ki jo je organizirala Komisija 23. in 24. januarja 2003 v Bruslju,
–
ob upoštevanju svoje resolucije o ženskah s podeželskih območij Evropske unije v luči vmesnega pregleda skupne kmetijske politike z dne 3. julija 2003 UL C 74 E, 24.3.2004, str. 882.
,
–
ob upoštevanju predloga Komisije o Uredbi Sveta o Evropskem skladu za ribištvo ( KOM(2004)0497 ),
–
ob upoštevanju svojega stališča o predlogu Komisije o Uredbi Sveta o Evropskem skladu za ribištvo z dne 6. julija 2005
Sprejeta besedila
, P6_TA(2005)0282 .
,
–
ob upoštevanju členov 13, 32, 137, 141 in 158 Pogodbe o ustanovitvi Evropske skupnosti,
–
ob upoštevanju stopnje razvitosti mrež žensk v skupnostih, ki so odvisne od ribištva,
–
ob upoštevanju člena 45 svojega Poslovnika,
–
ob upoštevanju poročila Odbora za ribištvo ter mnenja Odbora za pravice žensk in politiko enakih možnosti ( A6-0341/2005 )
A.
ker je bila po tradiciji vloga žensk v skupnostih, odvisnih od ribištva, v glavnem nevidna,
B.
ker so ženske, čeprav le v majhnem deležu udeležene v ribolovu, dejavne v nabiranju in ribogojstvu, predelovanju, trženju, raziskavah, novinarstvu, upravljanju, poslovanju, usposabljanju, vključno z usposabljanjem o varnosti na morju, ter zastopanju, kot tudi v drugih oblikah podpore tistim, ki se ukvarjajo z ribištvom,
C.
ker so kljub očitni ekonomski vrednosti in koristi, ki jo na splošno prinašajo sektorju, mnoge od teh dejavnosti prostovoljne ali slabo plačane, zato pa tudi brez ustrezne socialne varnosti; ker pri opravljanju tega dela pogosto obstaja tudi velika nevarnost za zdravje ali resne posledice za zdravje,
D.
ker obstaja v tem oziru veliko vzporednic z ženskami v kmetijskih skupnostih,
E.
ker so ženske v najboljšem položaju, da lahko priskrbijo informacije o socialno-ekonomskih vplivih izvajanja skupne ribiške politike in skupne kmetijske politike ter o vplivu prestrukturiranja na z njima povezane industrije,
F.
ker se kljub dejstvu, da je po zgoraj navedeni konferenci Komisije o vlogi žensk v ribiškem sektorju in odkar se ženske bolj povezujejo v mreže, vloga žensk v skupnostih, odvisnih od ribištva, bolj priznana, zdi, da primanjkuje informacij v zvezi s številom in značajem obstoječih mrež,
G.
ker mreže žensk ne zagotavljajo samo vzajemne podpore, temveč lahko veliko prispevajo k ekonomskemu in socialnemu razvoju skupnosti, odvisnih od ribištva,
H.
ker se zdi, da so mreže še vedno omejene na lokalno in regionalno raven in niso enakomerno razvite po vsej Evropski uniji, še posebej nerazvite pa so v novejših državah članicah,
I.
ker je Mreža žensk Severnega morja (North Sea Women's Network) zastopana v Regionalnem svetovalnem svetu za Severno morje,
J.
ker je še vedno preveč pravnih in družbenih ovir za sodelovanje žensk iz ribiškega sektorja v dejavnostih zastopanja, kar jim v nekaterih skupnostih in združenjih celo preprečuje sodelovanje v organih odločanja,
1.
priznava vlogo Komisije pri organizaciji zgoraj navedene konference o vlogi žensk v ribiškem sektorju in pri financiranju številnih inovativnih dejavnosti ter pozdravlja njeno namero, da v bližnji prihodnosti organizira še eno konferenco, kljub temu pa meni, da napredek ni bil zadosten;
2.
Komisijo in države članice poziva, naj sprejmejo potrebne ukrepe, da bo delo, ki ga v ribiškem sektorju opravljajo ženske, v pravnem in socialnem načrtu deležno večjega priznanja in spodbud ter bolje ovrednoteno; da bodo napori, na katere pristajajo, da bi izboljšale življenjske pogoje svoje družine in skupnosti, v kateri živijo, prejeli podporo in da bodo zagotovljene njihove socialne in ekonomske pravice, med katerimi so enakopravnost plačila, nadomestila za nezaposlenost v primeru prekinitve (začasne ali stalne) poklicne dejavnosti, pravica do pokojnine, uskladitev poklicnega in družinskega življenja, dostop do starševskega dopusta, socialne varnosti in brezplačnih zdravstvenih storitev ter zaščita varnosti in zdravja na delovnem mestu;
3.
poziva Komisijo, naj čim prej predloži poročilo o naravi, obsegu, ciljih in dejavnostih mrež žensk v ribištvu po vsej Evropski uniji in pri tem posebno pozornost nameni stanju v novejših državah članicah;
4.
usmerja pozornost k dejstvu, da intenzivno sodelovanje žensk pri različnih dejavnostih, povezanih z ribolovom, prispeva k ohranjanju kulturnih tradicij in posebnih praks, pa tudi k preživetju njihovih skupnosti, s čimer zagotavlja zaščito kulturne raznolikosti teh območij;
5.
se zaveda, da so tovrstne mreže nastale predvsem po zaslugi lokalnih in regionalnih pobud, in poziva Komisijo, naj preuči, s kakšnimi konkretnimi ukrepi bi lahko podprla nadaljnji razvoj že obstoječih mrež, še zlasti tam, kjer niso dovolj utrjene, pa tudi, kako bi pomagala vzpostaviti nove mreže tam, kjer jih še ni;
6.
Komisijo tudi poziva, naj preuči, katere ukrepe bi lahko sprejela, da bi pomagala razviti mrežo žensk, ki bi pokrivala celotno območje Evropske unije, in posebno pozornost nameni potrebi po odpravi jezikovnih ovir;
7.
poziva Komisijo, naj vzpostavi kanale, potrebne za izboljšanje in širjenje informacij o položaju žensk v različnih dejavnostih, ki so sestavni del ribiškega sektorja ali so z njim povezane, s tem da spodbuja sociološke raziskave o ribiških skupnostih; poziva Komisijo, naj dejavno podpre obstoječe ženske mreže ter ustvarjanje novih mrež na nacionalni, območni in lokalni ravni, pa tudi izmenjavo informacij in dobrih praks; v zvezi s tem poudarja, da je potrebno tesno sodelovanje z bodočim Evropskim inštitutom za enakost med spoloma, da bi čim prej odkrili diskriminacijo, katere žrtve so ženske v teh skupnostih, in se bolj učinkovito borili proti njej;
8.
Komisijo in države članice poziva, naj se s posebnimi akcijami v korist sektorja zavzamejo za sprejetje ukrepov, potrebnih za odpravo upravnih in socialnih ovir, ki otežujejo polno sodelovanje in napredek žensk na vseh področjih znotraj ribiškega sektorja, in naj zagotovijo strogo spoštovanje načela enakopravne obravnave in enakih možnosti moških in žensk na vseh področjih, še zlasti na področju izobraževanja, dostopa do finančnih sredstev in kreditov, vključno z mikro krediti itd., da bi na ta način spodbujali podjetniški duh;
9.
poziva Komisijo in države članice, naj spodbujajo poklicno usposabljanje in izobraževanje, posebej usmerjeno v dejavnosti žensk, zaposlenih v ribiškem sektorju, in naj vzpostavijo mehanizme za boljšo obveščenost o priložnostih za usposabljanje in denarnih sredstvih, ki so jim na voljo;
10.
pozdravlja določbe v predlaganem Evropskem skladu za ribištvo, ki zavezujejo države članice, da zagotovijo promocijo dejavnosti za krepitev vloge žensk v ribiškem sektorju in poziva Svet, naj sprejme predlog spremembe 24 Evropskega parlamenta v zgoraj navedenem stališču o Evropskem skladu za ribištvo, ki poudarja tudi spodbujanje prizadevanj na nadnacionalni ravni; vendar poziva Komisijo, naj podpre posebne projekte, katerih cilj je priznavanje, spodbujanje in povečanje raznolikosti vloge žensk na območjih, povezanih z ribolovom;
11.
Komisijo tudi poziva, naj pripravi posebni pilotski projekt, namenjen ureditvi posebnega položaja nabiralcev školjk;
12.
meni, da bi morale določbe Evropskega sklada za ribištvo ponuditi priložnost, da se podprejo tiste dejavnosti, ki so bile do sedaj prostovoljne, in poziva Komisijo, naj preuči, katere druge vire financiranja bi poleg mikro kreditov še lahko dala na voljo mrežam žensk v ribiškem sektorju;
13.
13 nadalje meni, da bi bilo treba znaten del evropskih sredstev za ribištvo porabiti za vključevanje mrež žensk v projekte, ki preučujejo, kakšen vpliv ima prestrukturiranje na ribištvo in kmetijstvo;
14.
poziva Komisijo, naj ohrani program FEMMES in vanj vključi mreže žensk, zaposlenih v dejavnostih, vezanih na ribiški sektor;
15.
prav tako meni, da imajo mreže žensk pomembno vlogo pri razvoju obalnih akcijskih skupin in da bi morala biti uporaba strukturnih skladov toliko prožna, da bi lahko vključevala dejavnosti žensk v skupnostih, odvisnih od ribištva, pa tudi žensk v kmetijskih skupnostih na obalnih območjih;
16.
vztraja, da je treba okrepiti učinkovito sodelovanje žensk v predstavniških organih, organih odločanja in svetovalnih organih ribiškega sektorja, in to na evropski, nacionalni in regionalni ravni, kar utemeljuje koristnost priporočila Komisije pristojnim ustanovam, naj storijo temu ustrezne korake;
17.
meni, da lahko mreže žensk prispevajo k izboljšanju varnosti na morju in k trajnostnemu pristopu k upravljanju ribiškega sektorja, še posebej skozi spodbujanje porabe rib iz trajnostnih ribolovnih virov in odvračanje od porabe iz netrajnostnih ribolovnih virov;
18.
poziva Komisijo, naj redno poroča Evropskemu parlamentu o razvoju mrež žensk v ribiškem sektorju in o načinih financiranja njihovih dejavnosti; poziva Komisijo, naj redno obvešča Parlament o razvoju položaja žensk v ribiškem sektorju;
19.
poziva Komisijo in države članice, naj preverijo položaj žensk v ribiških in kmetijskih skupnostih na evropski, nacionalni in regionalni ravni in obravnavajo vsa vprašanja, povezana z ustreznim zdravstvenim stanjem in ostalo socialno varnostjo, ter naj odstranijo vse ovire za sodelovanje teh žensk v dejavnostih zastopanja; kot začetni ukrep predlaga, da Komisija priporoči pristojnim organom, naj ukrepajo zvezi s tem;
20.
razume, da so ženske, ki delajo v ribiškem sektorju, zaskrbljene zaradi nizke udeležbe mladih, in zahteva od Komisije, da sprejme ukrepe, ki bodo mlade pritegnili k delu v tem sektorju in tako zagotovili njegov nadaljnji obstoj;
21.
poziva vse, ki so udeleženi pri ustanavljanju regionalnih svetovalnih svetov, naj zagotovijo udeležbo predstavnic mrež žensk pri njihovih dejavnostih, še posebej, kadar gre za delo, povezano s socialno-ekonomskimi vplivi ribiške politike; meni, da je treba v zvezi s tem upoštevati, do kakšne mere se lahko mrežam žensk nadomestijo nastali stroški;
22.
naroči svojemu predsedniku, da to resolucijo posreduje Svetu in Komisiji, vladam držav članic in regionalnim svetovalnim svetom.
