P6_TA(2006)0007
Odnosi EU-Rusija in EU-Kitajska na področju zračnega prevoza
A6-0375/2005
Resolucija Evropskega parlamenta o odnosih z Rusko federacijo in Kitajsko na področju zračnega prevoza ( 2005/2085(INI) )
Evropski parlament
, –
ob upoštevanju člena 45 svojega Poslovnika,
–
ob upoštevanju poročila Odbora za promet in turizem ( A6-0375/2005 ),
Kitajska
1.
pozdravlja splošni odziv Komisije na procese rasti, modernizacije in liberalizacije, ki trenutno potekajo na področju kitajskega komercialnega letalstva;
2.
priznava zaželenost celovitega letalskega sporazuma med Evropsko unijo in Kitajsko; vendar pa meni, da bi bilo treba pred sklenitvijo celovitega sporazuma doseči horizontalni sporazum, s katerim bi trenutne dvostranske sporazume med Kitajsko in različnimi državami članicami o letalskih storitvah uskladili s sodbo Sodišča ES o "odprtem nebu" Sodba z dne 5. novembra 2002, Primer C-476/98
Komisija Evropskih skupnosti
proti
Zvezni republiki Nemčiji
[2002] ECR I-9855.
;
3.
se strinja, da bi z izpogajanjem takšnega sporazuma okrepili položaj EU, kar bi zainteresiranim stranem in potrošnikom koristilo bolj kakor niz pregledanih dvostranskih sporazumov, ki obravnavajo predvsem prometne pravice;
4.
poziva Svet, naj brez odlašanja razširi pogajalski mandat Komisije in vanj vključi zagotavljanje potrebne letališke in varnostne infrastrukture in kontrole zračnega prometa v kitajskem zračnem prostoru, ki sta trenutno neustrezni in predstavljata oviro v razvoju odnosov na področju letalstva;
5.
priznava odlično delo Komisije s kitajskimi partnerji, vendar obžaluje, da ni imel dostopa do pogajalskega mandata, ki ga želi Komisija sedaj pridobiti od Sveta glede Kitajske; vztraja, naj bo bolj vključen v pogajalski proces o sporazumu in upa, da bo to vprašanje rešeno, saj bo to v korist vsem stranem;
6.
vztraja, da se določbe uravnoteženih sklepov pogajanj s Kitajsko o zračnem prevozu tovora izvajajo brez odlašanja in po potrebi še pred zaključkom pogajanj o potniškem prometu;
Rusija
7.
pozdravlja pristop Komisije v zvezi z izzivi in možnostmi, ki jih za Evropsko unijo predstavljata rast in utrditev ruskega civilnega letalstva;
8.
podpira predlog Komisije o potrebi po celovitem letalskem sporazumu, ki je najboljši način reševanja tega izziva ter utrjevanja pogajalskega položaja Unije v razmerju do Rusije; vendar meni, da bi v skladu s sklepi Sveta za promet, telekomunikacije in energijo z dne 27. in 28. junija 2005 o zunanjih odnosih na področju letalstva sprejetje klavzul Skupnosti moralo predstavljati potrebno izhodišče za začetek pogajanj Skupnosti za dosego celovitega sporazuma;
9.
priznava odlično delo Komisije z ruskimi partnerji, vendar obžaluje, da ni imel dostopa do pogajalskega mandata, ki ga želi Komisija sedaj pridobiti od Sveta glede Rusije; vztraja, da mora biti bolj vključen v pogajalski proces o sporazumu in upa, da bo to vprašanje rešeno, saj bo to v korist vsem stranem;
10.
ugotavlja, da plačila, ki jih je Rusija uvedla za lete preko svojega ozemlja, kršijo mednarodno pravo in večinoma niso bila uporabljena za obljubljene izboljšave pri upravljanju kontrole zračnega prometa, ampak za subvencioniranje ruskega letalskega prevoznika, kar je kršitev konkurenčnega prava;
11.
vendar zatrjuje Komisiji in Svetu, da do sklenitve celovitega sporazuma ne bi smelo priti, če Rusija nemudoma in v celoti ne odpravi plačil za prelete;
12.
nadalje vztraja, da se ne sme pristati na kakršen koli spremenjen sistem plačil, ki bi nadomestil trenutno ureditev plačil za prelete;
13.
poziva Komisijo, naj ne sklene sporazuma o pristopu Ruske federacije k STO, dokler Rusija zaračunava prelete prek Sibirije;
14.
v zvezi s tem poziva Komisijo, naj ovrednoti vse argumente glede modernizacije, kapitalskih naložb in tehničnih zahtev pri povezavah med letalskima industrijama Evropske unije in Rusije ter razlike med njima pri zaračunavanju preletov;
Kitajska in Rusija
15.
poudarja, da so pogajanja s Kitajsko in Rusijo lahko uspešna le, če zainteresirane strani lahko svetujejo Komisiji in so popolnoma seznanjene z napredkom pogajanj in tam sprejetih stališč;
16.
vztraja, da ne bi smel biti podeljen mandat, ki neposredno ne povezuje povečanega dostopa do trgov Kitajske in Rusije z ustvarjanjem "enakih pogojev" s približevanjem standardov delovanja na področju nadzora in vodenja zračnega prometa, usposabljanja osebja ter standardov delovanja ter letalske varnosti in zaščite ; vztraja pri uporabi načela vzajemnosti;
o
o o
17.
naroči svojemu predsedniku, naj to resolucijo predloži Svetu in Komisiji.
