USTNO VPRAŠANJE H-0152/10
v času vprašanj, na delnem zasedanju aprila 2010
v skladu s členom 116 Poslovnika
predložil
Cristian Dan Preda
za Komisijo
Zadeva: Varstvo pravice do izobraževanja v manjšinskem jeziku v Ukrajini
S katerimi sredstvi in instrumenti Evropska komisija jamči, da je v potekajočem političnem dialogu z Ukrajino pozornost usmerjena na spoštovanje pravice do izobraževanja v manjšinskih jezikih? Kako Komisija spremlja in zagotavlja, da Ukrajina v celoti izvaja svoje zaveze o spoštovanju manjšinskih pravic iz pridružitvenega načrta? Ga. Ferrero-Waldner je 3. februarja v svojem odgovoru na parlamentarno vprašanje ge. Kinga Gál ( P-6240/09 ) v imenu Komisije dejala, da se je Komisija seznanila z vsebino ukrajinske ministrske odredbe št. 461 (2008) in resolucije št. 1033 (2009) ter z novimi določbami glede zaključnih izpitov v šolah in da bo še naprej spremljala razmere. Kakšni so rezultati tega procesa spremljanja in s katerimi sredstvi bi po mnenju Komisije manjšinam lahko izboljšali dostop do izobrazbe v njihovem lastnem jeziku?
