5.6.2007
PREDLOG RESOLUCIJE
v skladu s členom 81 Poslovnika
Odbora za razvoj
o osnutku sklepa Komisije o pripravi regionalnih strateških dokumentov in okvirnih programov za Mercosur in Latinsko Ameriko (CMT‑2007-0566, CMT‑2007-0859)
Resolucija Evropskega parlamenta o osnutku sklepa Komisije o pripravi regionalnih strateških dokumentov in okvirnih programov za Mercosur in Latinsko Ameriko (CMT‑2007-0566, CMT‑2007-0859)
Evropski parlament ,
–
ob upoštevanju Uredbe (ES) št. 1905/2006 Evropskega parlamenta in Sveta z 18. decembra 2006 o vzpostavitvi instrumenta za financiranje razvojnega sodelovanja UL L 378, 27. 12.2006, str. 41. ,
–
ob upoštevanju osnutka sklepov Komisije o pripravi regionalnih strateških dokumentov in okvirnih programov za Mercosur in Latinsko Ameriko (CMT-2007-0566, CMT-2007-0859),
–
ob upoštevanju mnenj, ki jih je 15. maja 2007 predložil odbor iz člena 35(1) zgoraj omenjene uredbe (v nadaljevanju "odbor za upravljanje instrumenta za financiranje razvojnega sodelovanja"),
–
ob upoštevanju člena 8 sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil UL L 184, 17.7.1999, str. 23 ,
–
ob upoštevanju člena 81 svojega poslovnika,
A.
ker je 15. maja 2007 odbor za upravljanje instrumenta za financiranje razvojnega sodelovanja izglasoval regionalne strateške dokumente in okvirne programe za Mercosur in Latinsko Ameriko (CMT-2007-0566, CMT-2007-0859),
B.
ker je Parlament v skladu s členom 7(3) Sklepa 1999/468/ES in členom 1 sporazuma med Evropskim parlamentom in Komisijo o postopkih za izvajanje Sklepa Sveta 1999/468/ES UL L 256, 10. 10. 2000, str. 19. prejel osnutek izvedbenih ukrepov, predloženih odboru za upravljanje instrumenta za razvojno sodelovanje, in rezultate glasovanja,
C.
ker člen 2(1) Uredbe (ES) št. 1905/2006 določa, da je poglavitni in osnovni cilj sodelovanja v okviru te uredbe izkoreninjenje revščine v partnerskih državah in regijah v okviru trajnostnega razvoja,
D.
ker člen 2(4) Uredbe (ES) št. 1905/2006 določa, da so ukrepi iz člena 1(1) Člen 1(1): "Skupnost financira ukrepe za podporo sodelovanju z državami, ozemlji in regijami v razvoju (...)." zasnovani tako, da izpolnjujejo merila za uradno razvojno pomoč (ODA), ki jo je uvedel Odbor za razvojno pomoč Organizacije za gospodarsko sodelovanje in razvoj (OECD/DAC),
E.
ker v svojih smernicah za poročanje v sistemu za poročanje držav upnic Odbor za razvojno pomoč Organizacije za gospodarsko sodelovanje in razvoj (OECD/DAC) opredeljuje uradno razvojno pomoč (ODA) kot finančne tokove, usmerjene k državam s seznama prejemnikov te pomoči, ki ga pripravi odbor DAC, za katere med drugim velja, da je pri izvedbi vsake transakcije glavni cilj spodbujanje gospodarskega razvoja in blaginje držav v razvoju,
F.
ker je v odstavkih 3 in 8 člena 19 Uredbe (ES) št. 1905/2006 določeno, da se strateški dokumenti načeloma oblikujejo na podlagi dialoga s partnerskimi državami in regijami, kar vključuje civilno družbo ter regionalne in lokalne oblasti in da se Komisija in države članice v zgodnji fazi postopka načrtovanja programov posvetujejo med seboj ter z drugimi donatorji in akterji razvoja, vključno s predstavniki civilne družbe ter regionalnimi in lokalnimi oblastmi, da se tako spodbudi dopolnjevanje njihovih dejavnosti sodelovanja,
Latinska Amerika
1.
meni, da je Komisija v svojem osnutku strateškega dokumenta in osnutku regionalnega strateškega dokumenta za obdobje 2007–2010 za Latinsko Ameriko prekoračila svoja izvedbena pooblastila, določena v temeljnem aktu, s tem, da je podpodročje za svoje osrednje področje 3 izbrala "podporo projektom s strani organizacij, ki si prizadevajo za medsebojno razumevanje med EU in Latinsko Ameriko", ter z vključitvijo posebnega cilja "podpora (...) osredotočena na projekte in ukrepe, ki zadevajo razvojna vprašanja s strani organizacij, ki se ukvarjajo s spodbujanjem in analizo odnosov med EU in Latinsko Ameriko"; meni, da ta element ni v skladu z odstavkoma 1 in 4 člena 2 Uredbe (ES) št. 1905/2006, saj prvotni cilj tega podpodročja regionalnega strateškega dokumenta ni izkoreninjenje revščine, hkrati pa ta element ne izpolnjuje meril za uradno razvojno pomoč, ki jih je določil odbor OECD/DAC;
Mercosur
2.
meni, da je Komisija v svojem osnutku strateškega dokumenta in osnutku regionalnega strateškega dokumenta (2007–2010) za Mercosur prekoračila svoja izvedbena pooblastila, določena v temeljnem aktu, s tem, da je v prednostno nalogo 3 vključila prizadevanja za okrepitev in povečanje udeležbe civilne družbe, poznavanje regionalnega integracijskega procesa, medsebojnega razumevanja in medsebojne opaznosti (čemur je namenjenih približno 20 % sredstev regionalnega strateškega dokumenta); ti elementi niso v skladu z odstavkoma 1 in 2 člena 2 Uredbe (ES) št. 1905/2006, saj prvotni cilj teh elementov ni izkoreninjenje revščine in ne izpolnjujejo meril za uradno razvojno pomoč, ki jih je določil odbor OECD/DAC Da je "pri izvedbi vsake transakcije glavni cilj spodbujanje gospodarskega razvoja in blaginje držav v razvoju" – seznam osnovnih podatkov OECD/DAC iz oktobra 2006: "Je to ODA?", str. 1.
– na področju krepitve kinematografskega in avdiovizualnega sektorja Mercosurja za spodbujanje regionalne integracije Komisija predlaga, da se podpre uspešna industrija s splošnim ciljem okrepiti poznavanje in zavest o regionalni identiteti ter integracijskem procesu s podpiranjem kinematografskega in avdiovizualnega sektorja;
– na področju oblikovanja 10 študijskih centrov EU-Mercosur in podpore izvajanju načrta "Plan operativo del sector educativo del Mercosur 2006–2010" je splošni cilj opisan kot "okrepiti poznavanje in zavest o regionalnem integracijskem procesu"; eden posebnih ciljev je "podpirati ustanovitev desetih študijskih centrov EU-Mercosur na glavnih univerzah Mercosurja"; zlasti pobuda za oblikovanje evropskih/Mercosurjevih dokumentacijskih centrov, ustanovitev katedre EU in Mercosurja ter uvesti druge magistrske študijske programe o EU in Mercosurju je namenjena visoko izobraženi eliti držav Mercosurja; ker pa je to regija z najvišjim indeksom socialne neenakosti na svetu, bi načrtovani ukrepi povečali vrzel med bogatimi in revnimi, ne pa podprli revnejšega sloja prebivalstva;
3.
poziva Komisijo, naj umakne svoj osnutek sklepov o pripravi regionalnih strateških dokumentov in okvirnih regionalnih programov za Latinsko Ameriko in Mercosur ter odboru predloži nov osnutek sklepa, ki bo v celoti spoštoval določbe Uredbe (ES) št. 1905/2006;
4.
naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.
