D-US
Predstavitev in pristojnosti
Medparlamentarni odnosi med Evropskim parlamentom in Kongresom Združenih držav Amerike segajo najdlje v preteklost in so najintenzivnejši v zgodovini Evropskega parlamenta. Začenjajo se leta 1972, ko je delegacija Kongresa prvič obiskala Evropski parlament.
Delegaciji se redno srečujeta dvakrat letno, v Evropi in v ZDA. Kadar je na vrsti Evropska unija, srečanja običajno potekajo v prestolnici države, ki takrat predseduje EU.
Na 50. medparlamentarnem srečanju, ki je potekalo 15. in 16. januarja 1999 v Strasbourgu, sta se delegaciji odločili, da bosta vzpostavili čezatlantski dialog zakonodajalcev kot formalni odgovor EP in Kongresa ZDA na poziv v Novi čezatlantski agendi k tesnejšim parlamentarnim povezavam. Zatem so se dejavnosti v okviru čezatlantskega dialoga zakonodajalcev razširile na videokonference, posebne delovne skupine o posebno aktualnih temah ter na pospeševanje neposrednih izmenjav med zakonodajnimi odbori Evropskega parlamenta in Kongresa ZDA.
Predstavniki čezatlantskega dialoga zakonodajalcev so tudi del „svetovalne skupine“ v okviru čezatlantskega ekonomskega sveta, ki so ga EU in ZDA ustanovile na dvostranskem vrhu v Washingtonu aprila 2007.
Več informacij je na voljo na povezavi „Splošni dokumenti“ na vrhu strani.
20080307DDE23495