Poslanci in strokovnjaki s slabimi ocenami za bonitetne agencije
Gospodarske in denarne zadeve
2012-01-25 - 11:31
Danes na trgu kreditnih ocen prevladujejo tri velike agencije, Standard and Poor's, Modody's in Fitch, katerih skupni tržni delež je 95-odstoten. ©BELGA_DPA_O. Berg Medtem ko v EU še vedno odmeva nedavno znižanje kreditnih ocen devetim državam z evrom, so poslanci in strokovnjaki v torkovi javni razpravi o bonitetnih agencijah slednjim podelili slabe ocene. Beseda je tekla o tem, kako zmanjšati odvisnost igralcev na finančnih trgih od ocen bonitetnih agencij in kako izboljšati preglednost njihovega delovanja.
Danes na trgu kreditnih ocen prevladujejo tri velike agencije, Standard and Poor's, Modody's in Fitch, katerih skupni tržni delež je 95-odstoten. Evropska komisija predlaga sistem rotacije, ki bi podjetja obvezal, da za oceno svoje kreditne sposobnosti ne najemajo vedno iste agencije.
To konkurence ne bo povečalo, je bil ob tem prepričan francoski poslanec Jean-Paul Gauzès (EPP). Z njim se je strinjala tudi Susan Launi, ki je v agenciji Fitch odgovorna za Evropo, rekoč, da bi rotacija pomenila manj konkurence in preglednosti pa tudi več odvisnosti od agencij. "Podjetja bi verjetno zato, da bi izpolnila pogoj rotacije, hkrati zaposlovala dve agenciji naenkrat, kar bi pripeljalo do duopola," je razložila.
Nemec Wolf Klinz (ALDE) je izpostavil, da agencije svoje ocene objavljajo ob neprimernem času, medtem ko je češki poslanec Ivo Strejček (ECR) agencije opozoril, da bi jih lahko politiki zaradi znižanj ocen prisilil, da objavljajo javnosti všečne ocene.
Agencije kot regulatorji?
Bonitetne agencije se obnašajo kot regulatorji, saj vplivajo na razmere na trgu in na ta račun delajo dobičke, pa je bil kritičen Portugalec Miguel Portas (GUE/NGL). S tem se je strinjal Thierry Philipponnat, generalni sekretar organizacije Finance Watch.
Leonardo Domenici (S&D, Italija), ki je v Parlamentu kot poročevalec odgovoren za zakonodajo o bonitetnih agencijah je ob tem menil, da bi se morala EU osredotočiti na zmanjševanje javnega dolga in povečevanje konkurenčnosti, morala pa bi pustiti odprta vrata za ustanovitev evropskega regulatorja bonitetnih agencij.
Poslanci bodo sicer o Domenicijevem poročilu razpravljali 28. februarja.
20120120STO35895 Tiskovno sporočilo Posnetek javne razprave Program javne razprave
SL
1
PHOTO
20120124PHT36096.jpg
SL
3
LINK
/ep-live/EN/committees/video?event=20120124-0900-COMMITTEE-ECON&vodtype=Vod
SL
4
LINK
/meetdocs/2009_2014/documentss/econ/dv/cra_/cra_en.pdf
-//EP//TEXT IM-PRESS 20120123IPR35951 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
