Posebni odbor za finančno in gospodarsko krizo: med člani tudi slovenski poslanec
Gospodarske in denarne zadeve
2009-10-08 - 15:29
Evropski poslanci so v četrtek imenovali 45 članov posebnega odbora za finančno in gospodarsko krizo, ki ima 12-mesečni mandat delovanja. Odbor bo ocenil obseg in učinke krize na države članice ter predlagal ukrepe za izboljšanje stabilnosti finančnih trgov. Med člani je tudi slovenski poslanec Ivo Vajgl (ALDE).
Predsednik Parlamenta Jerzy Buzek je v sredo, ko je bil odbor formalno ustanovljen, poudaril: "Izkušnje iz te finančne in gospodarske krize nas morajo izučiti, da se kaj podobnega ne bi več ponovilo. Poslanci morajo oceniti ukrepe, ki so jih sprejele Unija in države članice za omilitev krize. Novi odbor bo pomemben forum pri izvajanju te naloge."
Posebni odbor je že začel delovati in bo svoje ugotovitve predstavil po šestih mesecih v vmesnem poročilu, ter v končnem dokumentu ob koncu enoletnega mandata. Končno poročilo bo zajemalo tudi predloge za ukrepanje.
Pri delu novega telesa bodo na javnih predstavitvah sodelovali strokovnjaki, socialni partnerji, predstavniki industrije, vlad in nacionalnih parlamentov, s svojimi mnenji pa naj bi prispeval k zakonodajnemu procesu v stalnih odborih.
Seznam članov, ki jih je Parlament imenoval v četrtek, najdete prek povezave na dnu strani.
20091005IPR61889 Seznam članov posebnega odbora za finančno in gospodarsko krizo
SL
1
LINK
/activities/committees/membersCom.do;jsessionid=3AC297B94CB47A0152223AA5F7759B30.node2?language=SL&body=CRIS
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
