Onesnaževalec plača - nove cestnine za tovornjake
Promet
2009-02-10 - 17:37
Bodo poslanci potrdili "ekološke pristojbine" za tovornjake? Bodo lastniki tovornjakov v prihodnosti plačevali nove cestne pristojbine za onesnaževanje zraka, obremenitve s hrupom ter morda tudi za zastoje in izpuste CO2? O tem bodo v sredo, 11. februarja, glasovali člani Odbora za promet.
Prometni sektor si mora prizadevati za zmanjšanje stroškov, ki jih povzroča družbi, nam je povedal avtor poročila o tej temi, belgijski socialdemokrat Saïd El Khadraoui. Zunanje stroške morajo plačati tisti, ki jih povzročijo in ne celotna skupnost, je še dejal.
Onesnaževanje zraka, hrup, zastoji, CO2 ...
Komisija je predlagala zaračunavanje pristojbin za onesnaževanje zraka, obremenitve s hrupom in zastoje. Poslanci so že vložili amandmaje, da se k temu dodajo tudi zunanji stroški CO2, nekateri pa želijo, da se iz predloga črtajo pristojbine za zastoje.
Slednje zahteva tudi nizozemska poslanka Corien Wortmann-Kool (EPP-ED), ki meni, da takšne pristojbine ne bodo odpravile zastojev, ki jih nenazadnje povzročajo tudi osebni avtomobili.
Nizozemski poslanec Hans Blokland (IND/DEM) meni, da dodatni davki za emisije CO2 niso potrebni, kajti ti so že vključeni v davek za gorivo. Sem proti dvojnemu obdavčevanju, pa k temu dodaja tudi Wortmann-Kool.
Avstrijska poslanka Eva Lichtenberg iz skupine Zelenih je drugačnega mnenja. Meni, da je treba upoštevati vse zunanje stroške. "Seveda je na cesti več avtomobilov kot tovornjakov, vendar so slednji večja nadloga: uničujejo ceste in v zrak izpuščajo več emisij."
El Khadraoui glede zastojev predlaga naslednji kompromis: "Tiste države članice, ki želijo vključiti pristojbine za zastoje v svoj sistem, morajo zagotoviti, da so tudi druga vozila, kot denimo osebni avtomobili, predmet podobnega davka." Glede davka za CO2 pa predlaga, da se v pristojbine za tovornjake vključijo le, če se ne zaračunavajo na drugačen način, kot denimo z davki na gorivo.
Uporaba pristojbin za ekološke naložbe
Komisija predlaga, da se pristopnine za tovornjake uporabijo za naložbe v alternativni transport ali ekološka vozila. S tem se strinjajo tudi vse politične skupine. Transportni sektor plača, torej naj se denar investira tudi v to panogo, meni Wortmann-Koolova.
Denar bi lahko uporabili za vzdrževanje in izboljšanje infrastrukture, denimo z denarjem iz davkov za hrup bi lahko plačali protizvočne zidove, predlaga Blokland.
20090205STO48540 Poročilo o cestnih pristojbinah za uporabo določene infrastrukture za težka tovorna vozila Prenos razprave v živo v sredo ob 10. uri
SL
1
PHOTO
20090210PHT48989.jpg
SL
3
LINK
/wps-europarl-internet/frd/live/live-video?eventId=20090210-1500-COMMITTEE-TRAN&language=sl
-//EP//TEXT COMPARL PE-414.029 01 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
