A7-0395/2011
23. 11. 2011
POROČILO
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/005 PT/Norte-Centro Automotive, Portugalska)
(KOM(2011)0664 – C7‑0334/2011 – 2011/2262(BUD))
Odbor za proračun
Poročevalka: Barbara Matera
PE 474.012v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................6
OBRAZLOŽITEV.......................................................................................................................8
PRILOGA: PISMO ODBORA ZA ZAPOSLOVANJE IN SOCIALNE ZADEVE...................12
IZID KONČNEGA GLASOVANJA V ODBORU...................................................................15
PREDLOG RESOLUCIJE EVROPSKEGA PARLAMENTA
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/005 PT/Norte-Centro Automotive, Portugalska)
( KOM(2011)0664 – C7‑0334/2011 – 2011/2262(BUD) )
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2011)0664 – C7‑0334/2011 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28,
– ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. (uredba o ESPG),
– ob upoštevanju postopka tristranskih pogovorov, kot določa točka 28 Medinstitucionalnega sporazuma z dne 17. maja 2006,
– ob upoštevanju pisma Odbora za zaposlovanje in socialne zadeve,
– ob upoštevanju poročila Odbora za proračun ( A7-0395/2011 ),
A. ker je Evropska unija oblikovala primerne zakonodajne in proračunske instrumente za zagotavljanje dodatne podpore delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela,
B. ker je bilo za vloge, vložene po 1. maju 2009, področje uporabe Evropskega sklada za prilagoditev globalizaciji (ESPG) razširjeno na podporo delavcem, ki so bili odpuščeni neposredno zaradi svetovne finančne in gospodarske krize,
C. ker mora biti finančna pomoč Evropske unije za presežne delavce dinamična ter na razpolago čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, ki je bila sprejeta na usklajevalnem sestanku 17. julija 2008, in ob upoštevanju Medinstitucionalnega sporazuma z dne 17. maja 2006 glede sprejetja sklepov za uporabo sredstev ESPG,
D. ker je Portugalska zaprosila za pomoč v zvezi s 726 presežnimi delavci (pomoč naj bi prejeli vsi) v treh podjetjih, ki delujejo v sektorju, razvrščenem v oddelek 29 NACE Revizija 2 (Proizvodnja motornih vozil, prikolic in polprikolic)
Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). v regijah Norte (PT11) in Centro (PT16) na ravni NUTS II na Portugalskem,
E. ker vloga izpolnjuje merila za upravičenost do pomoči, ki so določena v uredbi o ESPG,
1. zadevne institucije poziva, naj storijo vse potrebno za izboljšanje postopkovnih in proračunskih ureditev, da bi pospešile uporabo sredstev iz sklada; v tem smislu ceni izboljšani postopek, ki ga je uvedla Komisija na zahtevo Evropskega parlamenta za pospešitev dodeljevanja nepovratnih sredstev, katerega namen je predstavitev ocene Komisije o utemeljenosti vloge ESPG skupaj s predlogom za uporabo sredstev iz sklada proračunskemu organu; upa, da bodo nadaljnje izboljšave v postopku dosežene v okviru prihodnjih pregledov sklada ter da bosta zagotovljeni večja učinkovitost in preglednost;
2. opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavlja enkratno in časovno omejeno individualno podporo za delavce, ki so postali presežni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev na trg dela, zlasti najbolj ogroženih in najmanj kvalificiranih;
3. poudarja, da bi bilo treba v skladu s členom 6 uredbe o ESPG zagotoviti, da se s sredstvi tega sklada podpira ponovno vključevanje posameznih presežnih delavcev v proces zaposlovanja; poudarja še, da bi se morali iz pomoči ESPG sofinancirati le aktivni ukrepi na trgu dela, ki vodijo do dolgoročnih zaposlitev; poudarja, da pomoč iz sklada ne sme nadomestiti ukrepov, za katere so odgovorna podjetja na podlagi nacionalne zakonodaje ali kolektivnih pogodb, niti ukrepov za prestrukturiranje podjetij oziroma sektorjev;
4. ugotavlja, da so med informacijami o usklajenem svežnju prilagojenih storitev, za katere je predvideno financiranje iz ESPG, tudi informacije o njihovem dopolnjevanju in združljivosti z ukrepi, ki se financirajo iz strukturnih skladov; ponovno poziva Komisijo, naj v letna poročila vključi tudi primerjalno oceno teh podatkov;
5. ugotavlja, da po večkratnih zahtevah Parlamenta proračun za leto 2011 prvič vsebuje sredstva za plačila v višini 47.608.950 EUR v proračunski vrstici ESPG 04 05 01; opozarja, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, s čimer bo preprečeno prerazporejanje iz drugih proračunskih vrstic, kakor se je dogajalo v preteklosti, kar bi lahko ogrozilo doseganje različnih ciljev politik;
6. pozdravlja predvideno povečanje sredstev za plačila v proračunski vrstici ESPG, ki se bodo zahtevala v okviru globalne prerazporeditve. Sredstva iz te proračunske vrstice bodo uporabljena za kritje zneska v višini 1.518.465 EUR, potrebnega za to vlogo;
7. odobri sklep, priložen tej resoluciji;
8. naroči svojemu predsedniku, naj podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije;
9. naroči svojemu predsedniku, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/005 PT/Norte-Centro Automotive, Portugalska)
EVROPSKI PARLAMENT IN SVET EVROPSKE UNIJE STA —
ob upoštevanju Pogodbe o delovanju Evropske unije,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. , zlasti člena 12(3),
ob upoštevanju predloga Komisije
UL C […], […], str. […]. ,
ob upoštevanju naslednjega:
(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.
(2) Področje uporabe ESPG je bilo za vloge, predložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.
(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.
(4) Portugalska je 6. junija 2011 vložila vlogo za uporabo sredstev ESPG v zvezi s presežnimi delavci v treh podjetjih, ki delujejo v panogi, razvrščeni v oddelek 29 NACE Revizija 2 (Proizvodnja motornih vozil, prikolic in polprikolic), v regijah Norte (PT11) in Centro (PT16) na ravni NUTS II in jo do 18. julija 2011 dopolnila z dodatnimi informacijami. Ker vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Ker Komisija zato predlaga uporabo sredstev v višini 1.518.465 EUR;
(5) Zato je treba uporabiti sredstva ESPG, da se zagotovi finančni prispevek za vlogo, ki jo je predložila Portugalska.
SPREJELA NASLEDNJI SKLEP:
Člen 1
V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi znesek 1.518.465 EUR v sredstvih za prevzem obveznosti in sredstvih za plačila.
Člen 2
Ta sklep se objavi v Uradnem listu Evropske unije.
V [Bruslju/Strasbourgu],
Za Evropski parlament Za Svet
Predsednik Predsednik
OBRAZLOŽITEV
I. Ozadje
Evropski sklad za prilagoditev globalizaciji je bil ustanovljen za zagotovitev dodatne pomoči delavcem, ki so jih prizadele posledice večjih strukturnih sprememb v svetovnih trgovinskih tokovih.
Glede na določbe točke 28 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju
UL C 139, 14.6.2006, str. 1. ter člena 12 Uredbe (ES) št. 1927/2006
UL L 406, 30.12.2006, str. 1. sklad ne sme preseči najvišjega zneska 500 milijonov EUR, ki izhaja iz rezerve pod skupno zgornjo mejo odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let, razen tistih, povezanih z razdelkom 1b. Ustrezni zneski se vključijo v proračun kot rezerva, takoj ko so opredeljene zadostne rezerve in/ali zapadla sredstva za prevzem obveznosti.
Kar zadeva postopek, Komisija v primeru pozitivne ocene vloge proračunskemu organu predloži predlog za uporabo sredstev sklada in tudi ustrezno zahtevo za prerazporeditev, da bi omogočila črpanje iz njega. Hkrati se lahko organizira tristranski pogovor, na katerem naj bi dosegli sporazum o uporabi sredstev sklada in zahtevanih zneskih. Ta pogovor lahko poteka v poenostavljeni obliki.
II. Trenutno stanje: predlog Komisije
Komisija je 13. oktobra 2011 sprejela nov predlog za sklep o uporabi sredstev ESPG v korist Portugalske, da bi podprla ponovno vključevanje tistih delavcev, ki so postali presežni zaradi svetovne finančne in gospodarske krize, na trg dela.
To je dvaindvajseta vloga, ki jo je treba preučiti v okviru proračuna za leto 2011, in zadeva uporabo skupnega zneska v višini 1.518.465 EUR iz ESPG za Portugalsko. Zadeva 726 presežnih delavcev v treh podjetjih, ki delujejo v panogi, razvrščeni v oddelek 29 NACE Revizija 2 (Proizvodnja motornih vozil, prikolic in polprikolic)
Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). , v regijah Norte (PT11) in Centro (PT16) na ravni NUTS II v devetmesečnem referenčnem obdobju od 1. julija 2010 do 1. aprila 2011. Ti številčni podatki o presežnih delavcih so bili izračunani v skladu s drugo alinejo drugega odstavka člena 2 Uredbe (ES) št. 1927/2006.
Ta vloga (primer EGF/2011/005 PT/Norte-Centro Automotive, Portugalska) je bila Komisiji predložena 6. junija 2011 in do 18. julija 2011 dopolnjena z dodatnimi informacijami. Temelji na merilu za pomoč iz člena 2(b) uredbe o ESPG, v skladu s katerim mora biti vsaj 500 presežnih delavcev v obdobju devetih mesecev v podjetjih, ki delujejo v panogi, razvrščeni v isti oddelek NACE Revizija 2, v eni regiji ali dveh sosednjih regijah na ravni NUTS II v državi članici.
Eno od meril, ki ga je pri svoji oceni uporabila Komisija, je bila ocena povezave med presežnimi delavci in velikimi strukturnimi spremembami v svetovnih trgovinskih tokovih ali finančno krizo, kar se v tem konkretnem primeru nanaša na zmanjšano povpraševanje po novih motornih vozilih v Evropski uniji zaradi svetovne finančne in gospodarske krize.
Zaradi zmanjšanja povpraševanja po električni opremi za avtomobile, ki je sledilo upadu proizvodnje avtomobilov, in nezmožnosti dodatnega znižanja proizvodnih stroškov in/ali dostopa do posojil, sta se zaprla Krombert & Schubert Portugal, Lda in proizvodni obrat podjetja Lear v Guardi. Zaprtje Leoni Wiring Systems Viana, Lda so povzročile težke gospodarske razmere zaradi krize in premestitev proizvodnega obrata v Maroko.
Argumenti, ki so bili predloženi v prejšnjih primerih
EGF/2010/002 Cataluña Automoción, KOM(2010)453 konč., EGF/2010/004 Wielkopolskie, KOM(2010)616 konč.,
EGF/2010/031 GM Belgium KOM(2011)212 konč. in
EGF/2011/003 Arnsberg in Düsseldorf KOM(2011)447 konč.
v zvezi z avtomobilsko industrijo, kjer je bilo odpuščanje neposredna posledica krize, ostajajo veljavni.
Usklajeni sveženj prilagojenih storitev, ki bodo financirane, pri čemer bo upoštevana združljivost z ukrepi, ki se financirajo iz strukturnih skladov, vsebuje ukrepe za:
· Informiranje, oblikovanje profilov in svetovanje : informiranje in oblikovanje profilov zajemata obveščanje vseh morebitnih upravičencev o razpoložljivih ukrepih in spodbujanje delavcev k dejavnemu sodelovanju v njih;
· Priznavanje, potrjevanje in izdajanje potrdil o kompetencah : delavci bodo opredelili znanja in spretnosti, ki so jih v življenju pridobili na formalen in neformalen način;
· Poklicno usposabljanje: delavci bodo deležni usposabljanja, ki je najbolj primerno za njihovo stopnjo izobrazbe in spretnosti, kar jim bo pomagalo do hitre ponovne vključitve na trg dela;
· Nepovratna finančna pomoč za usposabljanje na lastno pobudo: Tako se bodo delavci lahko udeležili ustreznih tečajev usposabljanja, o katerih so se dogovorili v okviru svojih osebnih zaposlitvenih načrtov in ki jih izvajajo priznane izobraževalne ustanove;
· Podpora pri samostojnem iskanju zaposlitve: to so nepovratna sredstva, ki se dodelijo delavcem, ki si sami najdejo novo zaposlitev za polni delovni čas;
· Spodbuda za zaposlovanje : delodajalcem, ki z upravičencem do ukrepov iz ESPG podpišejo pogodbo za zaposlitev za polni delovni čas, se lahko dodeli finančna podpora;
· Podpora za podjetnike : za tiste delavce, ki bi radi ustanovili lastno podjetje, bo organizirano usposabljanje za pridobitev posebnih znanj;
· Podpora za ustanavljanje podjetij : po zaključku podjetniškega usposabljanja in priprav bodo delavci prejeli pomoč v obliki nepovratne subvencije v višini 20.000 EUR za vsako ustvarjeno delovno mesto, vključno z ustanoviteljem podjetja, za največ tri delovna mesta;
· Načrt vključevanja : Ta načrt bo delavcem v šest- do dvanajstmesečnem obdobju zagotovil najmanj 30 ur delovnih izkušenj tedensko.
V zvezi z merili iz člena 6 Uredbe (ES) št. 1927/2006 so portugalski organi v svoji vlogi in z dodatnimi informacijami:
• potrdili, da finančni prispevek iz ESPG ne nadomešča ukrepov, za katere so odgovorna podjetja na podlagi nacionalne zakonodaje ali kolektivnih pogodb;
• dokazali, da ukrepi zagotavljajo podporo za posamezne delavce in da ne bodo uporabljeni za prestrukturiranje podjetij ali sektorjev;
• potrdili, da se za navedene upravičene ukrepe ne črpa pomoč iz drugih finančnih instrumentov EU.
Portugalska je Komisijo v zvezi z upravljavskimi in kontrolnimi sistemi obvestila, da bo finančni prispevek upravljal in kontroliral javni zavod za zaposlovanje Instituto do Emprego e Formação Profissional, I.P. (IEFP, I.P.), inštitut za upravljanje Evropskega socialnega sklada Instituto de Gestão do Fundo Social Europeu (IGFSE, I.P.) pa bo odgovoren za revizijo in kontroliranje v zvezi s to vlogo za sredstva iz ESPG.
V skladu z oceno Komisije vloga izpolnjuje merila za upravičenost do pomoči, ki so določena v uredbi o ESPG, zato proračunskemu organu priporoča, da jo odobri.
Za uporabo sredstev sklada Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2011, kot zahteva točka 28 Medinstitucionalnega sporazuma z dne 17. maja 2006.
Poročevalec pozdravlja predvideno povečanje odobritev plačil v proračunski vrstici ESPG, ki se bo zahtevalo v okviru globalne prerazporeditve. Sredstva iz te proračunske vrstice bodo uporabljena za kritje zneska v višini 1.518.465 EUR, potrebnega za to vlogo.
Opozarja na dejstvo, da je bil ESPG ustanovljen kot ločen in poseben instrument z lastnimi cilji in roki ter da kot takšen zasluži lastna sredstva, s čimer bo preprečeno prerazporejanje iz drugih proračunskih vrstic, kakor se je dogajalo v preteklosti, kar bi lahko ogrozilo uresničevanje različnih političnih ciljev.
Medinstitucionalni sporazum omogoča uporabo sredstev sklada do letne zgornje meje v višini 500 milijonov EUR.
To je dvaindvajseti predlog za uporabo sredstev sklada, predložen proračunskemu organu v letu 2011. Če zahtevani znesek (1.518.465 EUR) odštejemo od razpoložljivih sredstev, ostaja do konca leta 2011 na voljo 410.882.896 EUR. Tako bo ostalo na voljo več kot 25 % najvišjega letnega zneska, namenjenega ESPG, za dodeljevanje sredstev v zadnjih štirih mesecih leta 2011, kot določa člen 12(6) uredbe o ESPG.
III. Postopek
Komisija je predložila zahtevo za prerazporeditev, da se v proračun za leto 2011 vnesejo posebna sredstva za prevzem obveznosti v skladu s točko 28 Medinstitucionalnega sporazuma z dne 17. maja 2006.
Tristranski pogovori o predlogu Komisije za sklep o uporabi sredstev ESPG bi lahko potekali v poenostavljeni obliki, kot predvideva člen 12(5) pravne podlage, razen če Parlament in Svet ne bosta dosegla sporazuma.
V skladu z internim dogovorom mora Odbor za zaposlovanje in socialne zadeve (EMPL) sodelovati v postopku, da bi zagotovil konstruktivno podporo ocenam vlog za sredstva sklada in prispevek k njim.
Po opravljeni oceni bo ta odbor Evropskega parlamenta v zvezi z uporabo sredstev sklada izrazil svoje stališče, ki bo kot pismo priloženo temu poročilu.
V skupni izjavi, sprejeti na spravnem sestanku 17. julija 2008, so Evropski parlament, Svet in Komisija potrdili, da je treba ob upoštevanju Medinstitucionalnega sporazuma zagotoviti hiter postopek sprejemanja sklepov o uporabi sredstev sklada.
PRILOGA: PISMO ODBORA ZA ZAPOSLOVANJE IN SOCIALNE ZADEVE
ES/jm
D(2011)56447
g. Alain Lamassoure
predsednik Odbora za proračun
ASP 13E158
Predmet: Mnenje o uporabi sredstev Evropskega sklada za prilagoditev globalizaciji (ESPG) za primer EGF/2011/005 PT/Norte-Centro Automotive, Portugalska (KOM(2011)664 konč.)
Spoštovani g. predsednik,
Odbor za zaposlovanje in socialne zadeve (EMPL) in njegova delovna skupina za Evropski sklad za prilagoditev globalizaciji (ESPG), sta preučila uporabo sredstev omenjenega sklada v zadevi EGF/2011/005 PT/Norte-Centro Automotive, Portugalska in sprejela naslednje mnenje.
Odbor EMPL in njegova delovna skupina za ESPG se v zvezi z zgornjo zahtevo strinjata z uporabo sredstev sklada. Vendar ima odbor EMPL v zvezi s tem nekaj pripomb, ki pa ne ogrožajo prerazporeditve sredstev za plačila.
Pri posvetovanju je odbor EMPL upošteval naslednje premisleke:
A) ker vloga temelji na členu 2(b) uredbe o ESPG, njen cilj pa je zagotoviti pomoč za 726 delavcem, ki so postali presežni v oddelku 29 NACE Revizija 2 v sosednjih regijah Norte in Centro na ravni NUTS II v referenčnem obdobju med 1. julijem 2010 in 1. aprilom 2011;
B) ker portugalske oblasti trdijo, da je bilo odpuščanje posledica gospodarske in finančne krize, ki je povzročila resen upad povpraševanja po novih vozilih v Evropi in velik pritisk na avtomobilski sektor in njegove svetovne dobavitelje; ker je proizvodnji motornih vozil v EU leta 2009 padla za 17 %, leta 2008 pa je bila 23 % pod številkami iz istega obdobja leta 2007;
C) ker je zmanjšanju povpraševanja po motornih vozilih sledilo zmanjšanje povpraševanja po električni opremi za avtomobile skupaj s pomanjkanjem dostopa do posojil oziroma z neizvedljivostjo dodatnega zmanjšanja proizvodnje oziroma zmanjšanja rezerv, ki izhajajo iz zaprtja podjetij Kromberg & Schubert Portugal, Lda in Delphi Automotive Systems, Portugal SA ter premestitve proizvodnega obrata Leoni Wiring Systems Viana v Maroko;
D) ker je Komisija v preteklih vlogah v zvezi z avtomobilsko industrijo že priznala, da je finančna in gospodarska kriza prizadela zlasti proizvajalce avtomobilov in njihove dobavitelje, glede na dejstvo, da je 60 do 80 % novih vozil v Evropi kupljenih na kredit;
E) ker ima regija Norte najnižji dohodek na prebivalca ter najvišjo stopnjo brezposelnosti na Portugalskem in ker sta obe regiji, Norte in Centro, močno odvisni od tradicionalne industrije kot sta tekstil in obutev ter imata nizko kvalificirano delovno silo;
F) ker je 65,81 % delavcev, za katere so predvideni ukrepi, žensk, 34,16 % pa moških; ker je 97,66 % odpuščenih starih med 25 in 55 let; ker je 3 % teh delavcev invalidov ali pa trpijo zaradi dolgotrajnih zdravstvenih težav;
G) ker 78,93 % presežnih delavcev pripada bodisi kategoriji upravljavcem naprav in strojev bodisi kategoriji tehnikov in strokovnih sodelavcev;
H) ker ima 64,60 % delavcev končano le osnovnošolsko izobrazbo, 30,44 % pa srednješolsko izobrazbo;
Odbor za zaposlovanje in socialne zadeve poziva Odbor za proračun kot pristojni odbor, da v svoj predlog resolucije v zvezi z vlogo Portugalske vključi naslednje pobude:
1. se strinja s Komisijo, da so pogoji iz člena 2(b) iz uredbe o ESPG (1927/2006) izpolnjeni in je zato Portugalska upravičena do finančnega prispevka na podlagi te uredbe;
2. ugotavlja, da so portugalske oblasti zaprosile za finančno pomoč iz sklada ESPG 6. junija 2010, Evropska komisija pa je oceno podala 13. oktobra 2011;
3. ugotavlja, da je ESPG posredoval že v regijah Centro in Norte zaradi presežnih delavcev v obutveni in tekstilni industriji ter v elektronski industriji na podlagi vlog EGF/2009/001 sever/center/Portugalska, EGF/2010/026 PT/Rohde in EGF/2009/023 PT/Qimonda.
4. opozarja, da je podpora ESPG v primeru tekstilne industrije (EGF/2009/001) imela pozitiven vpliv, saj je bilo eno leto po obdobju za izvajanje usklajenega svežnja 27,7 % delavcev, ki so prejeli pomoč, ponovno zaposlenih
KOM(2011) 0466 ;
5. pozdravlja dejstvo, da so pri oblikovanju usklajenega svežnja ukrepov sodelovali socialni partnerji;
6. ugotavlja, da so štirje od predlaganih osmih ukrepov nadomestila (nepovratna finančna pomoč za usposabljanje na lastno pobudo, podpora pri samostojnem iskanju zaposlitve in podpora za ustanovitev podjetja) in da bo več kot polovica podpore ESPG porabljena za te ukrepe;
7. s tem v zvezi opozarja na pomen izobraževanja in poklicnega usposabljanja za izboljšanje znanja in spretnosti za delovno silo, zlasti v regijah, kot sta Cento in Norte, kjer je nizka stopnja izobrazbe; obžaluje, da ni na voljo podatkov o vrstah usposabljanja glede na sektor;
8. opozarja na dejstvo, da je nižja stopnja sofinanciranja v okviru ESPG v primerjavi z Evropskim socialnim skladom imela odvračilen vpliv na revnejše regije, upravičene do podpore iz strukturnih skladov, saj le te pogosto koncentrirajo razpoložljive nacionalne finančne vire in posledično ne morejo koristiti usmerjene in prilagojene pomoči iz ESPG.
Lep pozdrav,
Pervenche Berès
IZID KONČNEGA GLASOVANJA V ODBORU
Datum sprejetja
23.11.2011
Izid končnega glasovanja
+:
–:
0:
31
2
3
Poslanci, navzoči pri končnem glasovanju
Alexander Alvaro, Reimer Böge, Lajos Bokros, Andrea Cozzolino, Jean-Luc Dehaene, James Elles, Göran Färm, José Manuel Fernandes, Eider Gardiazábal Rubial, Ivars Godmanis, Estelle Grelier, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, Barbara Matera, Nadežda Nejnski (Nadezhda Neynsky), Dominique Riquet, László Surján, Helga Trüpel, Derek Vaughan, Angelika Werthmann
Namestniki, navzoči pri končnem glasovanju
Antonello Antinoro, Maria Da Graça Carvalho, Frédéric Daerden, Derk Jan Eppink, Paul Rübig, Peter Šťastný, Georgios Stavrakakis
Namestniki (člen 187(2)), navzoči pri končnem glasovanju
Arnaud Danjean, Matthias Groote, Bernadette Vergnaud
