Četrtek na plenarnem zasedanju: Razvojno sodelovanje EU, človekove pravice
Institucije
2008-03-14 - 13:05
Osrednja tema plenarnega zasedanja v četrtek dopoldne so bili izzivi politike razvojnega sodelovanja EU za nove države članice. Države, ki so vstopile v Unijo leta 2004, so se namreč zavezale, da bodo do leta 2010 dosegle cilj razvojne pomoči v deležu 0,17 odstotka bruto nacionalnega dohodka. Popoldne se je zasedanje zaključilo z razpravo o kršitvah človekovih pravic po svetu, zlasti o razmerah v Rusiji in v Armeniji.
Politika razvojnega sodelovanja EU za nove države članice
Na četrtkovem plenarnem zasedanju so evropski poslanci sprejeli poročilo litovske liberalne demokratke Danutė Budreikaitė, ki ugotavlja, v kakšni meri države članice, ki so vstopile v Unijo leta 2004 in 2007, izvajajo skupno politiko razvojnega sodelovanja. Nove članice so se namreč zavezale, da bodo do leta 2010 dosegle cilj uradne razvojne pomoči v deležu 0,17 odstotka bruto nacionalnega dohodka, do leta 2015 pa naj bi se delež povečal na 0, 33 odstotka.
Leta 2006 je Evropska unija zagotovila uradno razvojno pomoč v višini 47, 5 milijarde evrov, kar je 57 odstotkov svetovne uradne razvojne pomoči, ta znesek pa se bo po pričakovanjih do leta 2010 povečal na 78,6 milijarde evrov.
Razvojna pomoč novih držav članic zadeva tako evropsko politiko razvojnega sodelovanja kot tudi evropsko sosedsko politiko, prednostne države, na katere je usmerjeno njihovo razvojno sodelovanje, pa so iz nekdanje Skupnosti neodvisnih držav, države na zahodnem Balkanu in nekatere afriške, karibske in pacifiške države (AKP).
Večina dvostranske uradne razvojne pomoči Slovenije je namenjena zahodnemu Balkanu (Bosni in Hercegovini, Srbiji, Črni gori, Makedoniji in Albaniji) in Moldaviji, leta 2005 pa je Slovenija za uradno razvojno pomoč porabila 0,11 odstotka BND.
Ženske v državah razvoja
Poročilo nemške poslanke Feleknasa Ucasa (GUE/NGL) o ženskah v državah v razvoju poziva k ukrepom za podpiranje človekovih pravic na področjih odgovornega upravljanja, zaposlovanja, izobraževanja, zdravja in nasilja proti ženskam.
Več kot 40 odstotkov žensk v Afriki ne hodi v osnovno šolo, 75 odstotkov kmetijskih opravil pa opravijo ženske, je na plenarnem zasedanju dejala Ucasova. Boj proti tradicionalnim oblikam nasilja bi morala biti ena od prednostnih nalog, medtem ko je neomejen dostop do reproduktivnega zdravja temeljni za enakost med spoloma, je še dodala poročevalka.
20080307STO23301 Nove države članice in politika razvojnega sodelovanja EU Parlament za izboljšanje položaja žensk v zaporih Parlament poziva k aktivnejši vlogi Evropske unije v Iraku Izenačitev trošarinskih stopenj za dizelsko gorivo in bencin
SL
1
PHOTO
20080314PHT24321.jpg
-//EP//TEXT IM-PRESS 20080312IPR23865 0 NOT XML V0//SL
-//EP//TEXT IM-PRESS 20080312IPR23864 0 NOT XML V0//SL
-//EP//TEXT IM-PRESS 20080312IPR23860 0 NOT XML V0//SL
-//EP//TEXT IM-PRESS 20080312IPR23862 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
