VPRAŠANJE ZA USTNI ODGOVOR Z RAZPRAVO O-0019/08
v skladu s členom 108 Poslovnika
predložila
Graham Watson
,
Annemie Neyts-Uyttebroeck
,
Adina-Ioana Vălean
,
Bronisław Geremek
,
Henrik Lax
in
István Szent-Iványi
, v imenu skupine ALDE
za Svet
Zadeva: Ukrepi za liberalizacijo vizumske ureditve za Ukrajino
Sporazum o vizumskih olajšavah med Ukrajino in Evropsko unijo je bil sklenjen 29. novembra 2007, veljati pa je začel januarja 2008. To je res šele prvi korak, vendar bodo ugodnosti, ki jih prinaša, veljale le za omejeno število ukrajinskih državljanov, ki bodo lahko izkoristili vizum za večkratni vstop, poenostavljene postopke ali opustitev pristojbine za izdajo, medtem ko večini ukrajinskih državljanov, ki si želijo obiskati Evropsko unijo, ne bo prinesel oprijemljivejših koristi.
Maja 2005 je Ukrajina enostransko odpravila vizume za državljane EU, da bi pospešila proces približevanja, turizem in medčloveške stike. Odziv EU je bil počasen, konzularni postopki in zahteve za pridobitev vizuma v državah članicah pa ne vedno v skladu z izraženim ciljem EU, da bi se odnosi med Ukrajino in EU poglobili.
Ali namerava Svet to pomlad predlagati, da se oblikuje jasen načrt ukrepov, ki jih bo treba sprejeti, da bo mogoče odpraviti vizume za Ukrajino?
Ali je Svet morda že ugotovil negativne posledice širitve schengenskega območja, ki se je zgodila 1. januarja 2008, za Ukrajino?
Ali ima Svet podatke o tem, ali katera od držav članic za izdajo vizumov zaračunava pristojbino, višjo od zahtevanih 35 EUR?
Ali Svet ocenjuje, da je sedanja praksa, kar zadeva možnost pritožbe v primerih, ko je prošnja za vizum zavrnjena, ter preglednost in dostop do konzularnih podatkov o postopkih izdaje vizumov, v skladu s sporazumom o vizumskih olajšavah z Ukrajino?
