A6-0106/2009
25.2.2009
POROČILO
o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
(KOM(2009)0023 – C6‑0040/2009 – 2009/2007(ACI))
Odbor za proračun
Poročevalec:
Reimer Böge
PE 420.058v03-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................4
OBRAZLOŽITEV.......................................................................................................................6
MNENJE ODBORA ZA REGIONALNI RAZVOJ....................................................................8
IZID KONČNEGA GLASOVANJA V ODBORU.....................................................................9
PREDLOG RESOLUCIJE EVROPSKEGA PARLAMENTA
o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
( KOM(2009)0023 – C6‑0040/2009 – 2009/2007(ACI) )
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2009)0023 – C6‑0040/2009 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju,
UL C 139, 14.6.2006, str. 1. zlasti točke 26,
– ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije,
UL L 311, 14.11.2002, str. 3
– ob upoštevanju skupne izjave Evropskega parlamenta, Sveta in Komisije, sprejete na usklajevalnem sestanku 17. julija 2008 o solidarnostnem skladu,
– ob upoštevanju poročila Odbora za proračun in mnenja Odbora za regionalni razvoj ( A6‑0106/2009 ),
1. odobri sklep, priložen tej resoluciji;
2. naroči svojemu predsedniku, da ta sklep podpiše skupaj s predsedujočim Svetu in poskrbi za njegovo objavo v Uradnem listu Evropske unije;
3. naroči svojemu predsedniku, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
z dne xx. februarja 2009
o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
EVROPSKI PARLAMENT IN SVET EVROPSKE UNIJE STA –
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju,
UL C 139, 14.6.2006, str. 1. še posebej točke 26,
ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, zlasti člena 4(3) uredbe,
UL L 311, 14.11.2002, str. 3.
ob upoštevanju predloga Komisije,
ob upoštevanju naslednjega:
(1) Evropska unija je ustanovila Solidarnostni sklad Evropske unije („sklad“), da bi pokazala solidarnost s prebivalstvom območij, ki so jih prizadele nesreče;
(2) medinstitucionalni sporazum z dne 17. maja 2006 omogoča uporabo sklada do letne zgornje meje v višini 1 milijarde EUR;
(3) uredba (ES) št. 2012/2002 vsebuje določbe, v skladu s katerimi se sklad lahko uporabi;
(4) Romunija je predložila vlogo za uporabo sklada v zvezi s škodo, ki so jo povzročile poplave; Komisija meni, da vloga izpolnjuje pogoje iz člena 2 uredbe (ES) št. 2012/2002, zato predlaga, da se odobrijo ustrezna sredstva –
SKLENILA:
Člen 1
Za splošni proračun Evropske unije za proračunsko leto 2009 bodo uporabljena sredstva iz Solidarnostnega sklada Evropske unije, in sicer 11.785.377 EUR za prevzem obveznosti in za plačila.
Člen 2
Ta sklep se objavi v Uradnem listu Evropske unije .
V Bruslju,
Za Evropski parlament Za Svet
predsednik predsednik
OBRAZLOŽITEV
Komisija je predlagala uporabo Solidarnostnega sklada Evropske unije v korist Romunije na podlagi točke 26 medinstitucionalnega sporazuma z dne 17. maja 2006. Medinstitucionalni sporazum dopušča uporabo sklada do letne zgornje meje v višini 1 milijarde EUR. To je prvi predlog za uporabo sklada v letu 2009.
V letu 2008 je bilo skupaj porabljenih 280.796.642 EUR za Združeno kraljestvo (162.387.985 EUR), Grčijo (89.769.009 EUR), Slovenijo (8.254.203 EUR), Francijo (Guadeloupe in Martinique 12.780.000 EUR) ter Ciper (7.605.445 EUR).
Vzporedno s tem predlogom je Komisija predložila spremembo proračuna (SP št. 1/2009), da bi v proračun za leto 2009 vnesla posebna sredstva za prevzem obveznosti in za plačila, kot zahteva točka 26 medinstitucionalnega sporazuma.
Po potrditvi, da vloga izpolnjuje merila za upravičenost iz uredbe Sveta (ES) št. 2012/2002, je Komisija predlagala uporabo Solidarnostnega sklada Evropske unije v skupnem znesku 11.785.377 EUR za prevzem obveznosti in za plačila. Znesek bo prenesen v proračunsko vrstico 13 06 01 razdelka 3b večletnega finančnega okvira iz proračunske vrstice 13 03 16 (Evropski sklad za regionalni razvoj (ERDF) – Konvergenca), razdelek 1b.
Višino škode in pomoč, ki jo je predlagala Komisija, je mogoče povzeti takole:
Naslov
Postavka
FF
Proračun za leto 2009
Sprememba proračuna št. 1
Novi znesek
Obveznosti
Plačilo
Obveznosti
Plačilo
Obveznosti
Plačilo
13 03 16
Evropski sklad za regionalni razvoj (ESRR) – Konvergenca
1.2
22.417.259.853
9.588.000.000
-11.785.377
22.417.259.853
9.576.214.623
13 06 01
Solidarnostni sklad Evropske unije – Države članice
3.2
p.m.
p.m.
11.785.377
11.785.377
11.785.377
11.785.377
Skupaj: oddelek III – Komisija
22.417.259.853
9.588.000.000
11.785.377
0
22.429.045.230
9.588.000.000
Romunija je zaprosila za pomoč iz sklada zaradi poplav, ki so državo prizadele julija 2008. Sredstva so namenjena petim pokrajinam (Maramures, Suceava, Botosani, Iasi in Neamt) na severovzhodu Romunije, ki jih je prizadelo močno deževje ter povzročilo hude poplave in plazove, to pa je imelo posledice za večino prebivalstva na tem območju. Romunske oblasti so navedle, da je nesreča prizadela 1,6 milijona od skupaj 3 milijonov prebivalcev v 214 občinah.
Ocenile so, da skupna neposredna škoda znaša 471,4 milijona EUR, kar je 83 % običajnega praga za uporabo sklada v znesku 566,8 milijona EUR, ki velja za Romunijo (približno 0,6 % BND te države).
Ker kvantitativno merilo za večjo naravno nesrečo iz člena 2(1) uredbe št. 2012/2002 o ustanovitvi solidarnostnega sklada ni izpolnjeno, predlog temelji na tako imenovanem merilu za neobičajno (regionalno) nesrečo iz zadnjega pododstavka člena 2(2) pravne podlage. V skladu s tem merilom lahko regija, ki jo doleti neobičajna nesreča, zlasti naravna, ki prizadene večji del prebivalstva ter resno in trajno vpliva na pogoje za življenje in gospodarsko stabilnost regije, prav tako prejme pomoč iz sklada.
Poročevalec se strinja s tem, da je Komisija v predhodni predlog spremembe proračuna št. 1/2009 vključila le predlog za uporabo sredstev sklada, v skladu s skupno izjavo Parlamenta in Sveta z dne 17. julija 2008, kjer piše, da obe veji proračunskega organa „pozdravljata zavezo Komisije, po kateri bo od zdaj naprej namen vsakršnega predhodnega predloga spremembe proračuna, potrebne zaradi uporabe Solidarnostnega sklada, izključno ta“.
V skladu s točko 26 medinstitucionalnega sporazuma so potrebni tristranski pogovori, preden obe veji proračunskega organa privolita v uporabo sredstev sklada. Zaradi nujnosti spremembe proračuna št. 1/2009 sta se obe veji proračunskega organa dogovorili za poenostavljeni postopek.
Odbor za proračun je 24. februarja organiziral srečanje z zadevnimi romunskimi lokalnimi in regionalnimi oblastmi, da bi ocenili posledice poplav in učinke uporabe solidarnostnega sklada EU.
Odbor za regionalni razvoj je podal pozitivno mnenje v pismu, ki je priloženo temu poročilu.
Poročevalec predlaga, da se predlog Komisije za sklep, priložen temu poročilu, odobri.
MNENJE ODBORA ZA REGIONALNI RAZVOJ
Reimer Böge
predsednik
Odbor za proračun
Zadeva: Predlog Komisije za sklep Evropskega parlamenta in Sveta o uporabi Solidarnostnega sklada Evropske unije v korist Romunije (KOM(2009)23 končno)
Spoštovani gospod Böge!
Da bi se izognili nepotrebnemu odlašanju pri odobritvi tega ukrepa, ki ga Odbor za proračun namerava čim prej sprejeti, vas z zadovoljstvom obveščam, da Odbor za regionalni razvoj ne nasprotuje uporabi solidarnostnega sklada v znesku 11.785.377 EUR v korist Romunije, kot je predlagala Evropska komisija, in sicer v skladu s pravili iz medinstitucionalnega sporazuma z dne 17. maja 2006 in uredbe št. 2012/2002.
S spoštovanjem,
IZID KONČNEGA GLASOVANJA V ODBORU
Datum sprejetja
24.2.2009
Izid končnega glasovanja
+:
–:
0:
16
0
1
Poslanci, navzoči pri končnem glasovanju
Reimer Böge, Daniel Dăianu, Vasilica Viorica Dăncilă, Vicente Miguel Garcés Ramón, Salvador Garriga Polledo, Jutta Haug, Anne E. Jensen, Wiesław Stefan Kuc, Janusz Lewandowski, Alexandru Nazare, Theodor Dumitru Stolojan, László Surján, Ralf Walter
Namestniki, navzoči pri končnem glasovanju
Hans-Peter Martin, Paul Rübig, Peter Šťastný
Namestniki (člen 178(2)), navzoči pri končnem glasovanju
Juan Fraile Cantón
