Stockholm prva evropska zelena prestolnica
Okolje
2009-03-03 - 20:43
Zeleni Stockholm Mesti Stockholm in Hamburg sta nedavno prejeli naziv Evropska zelena prestolnica. Švedska prestolnica bo naziv nosila leta 2010, leta 2011 pa ji bo sledil Hamburg. Stockholmske mestne oblasti so si med drugim zadale ambiciozen cilj, da bodo v mestu do leta 2050 popolnoma opustili uporabo fosilnih goriv.
Nagrada za zeleno evropsko prestolnico, ki jo podeljuje Evropska komisija, naj bi evropska mesta spodbudila k izboljšanju kakovosti življenja za svoje meščane in k upoštevanju okoljskih vidikov in trajnostnega razvoja pri mestnem upravljanju.
Za švedsko socialdemokratko Inger Segelström je to pomembna nagrada za okolju prijazne pobude, ki lahko spodbudijo ozaveščenost po Evropi o pobudah drugih mest.
Švedski poslanec Christofer Fjellner (EPP-ED) je opozoril na dejstvo, da več kot polovica svetovne populacije živi v mestih. "Zato so zelo pomembni spodbudni primeri o tem, kako naj gre urbanizacija z roko v roko z vizijo trajnostne blaginje."
Zakaj Stockholm?
"Pomembno je, da spoznamo, da naša mesta ne sestavljajo le stavbe, infrastruktura in meščani, temveč tudi okolje. Stockholm je to uspel tako, da je v vsaki korak administracije vključil okoljske vidike."
V Stockholmu, kjer v samem mestu živi okoli 800.000 v širši urbani regiji pa okoli dva milijona ljudi, ima 95 odstotkov prebivalcev do najbližje zelene površine manj kot 300 metrov. Mesto pa si še naprej prizadeva izboljševati kakovost zelenih javnih površin.
Nagradi je predstavnikoma mest podelil evropski komisar za znanost in raziskave, Slovenec Janez Potočnik.
20090302STO50551 Zelene prestolnice Evropska komisija o zelenih mestih
SL
1
PHOTO
20090303PHT50729.jpg
SL
2
LINK
http://ec.europa.eu/environment/europeangreencapital/index_en.htm
SL
3
LINK
http://ec.europa.eu/news/environment/080522_1_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
