Sreda na plenarnem zasedanju: Španski premier Zapatero, temeljne pravice, orožje
Institucije
2007-11-29 - 18:53
Španski premier José Luis Rodríguez Zapatero
Prvi dan dvodnevnega plenarnega zasedanja v Bruslju so evropski poslanci razpravljali o Listini EU o temeljnih pravicah, ki je v celoti vključena v novo reformno pogodbo. Poslance je v okviru razprav o prihodnosti Evrope nagovoril španski premier José Luis Rodríguez Zapatero, ki je med drugim pohvalil sposobnost Evropskega parlamenta, da se upira pesimizmu. Kasneje so poslanci svojo pozornost posvetili vprašanju nadzora prodaje in posedovanja orožja v Evropski uniji.
Častni gost plenarnega zasedanja, španski premier José Luis Rodríguez Zapatero, je na plenarnem zasedanju uvodoma poudaril, da Evropski parlament bolj kot katerakoli institucija predstavlja evropski projekt, saj v njem izvoljeni predstavniki zastopajo bogato različnost evropskih narodov in izražajo identitete ter dosežke, ki nas združujejo. Poslancem predstavil svoje poglede na prihodnost Evrope, zlasti glede nove reformne pogodbe ter poudaril pomen evropske sosedske politike.
Mnogi evropski poslanci pohvalili zavezanost španskega premiera Evropi in izrazili močno podporo Špancem, ki so na referendumu leta 2005 osnutek evropske ustave potrdili z veliko večino (77 odstotno). Nekateri poslanci pa so tudi kritično označili položaj španske vlade, češ da sredstva iz strukturnih skladov EU, namenjenih Španiji, ni uporabila v skladu s cilji Kjotskega protokola.
Prodaja in posedovanje orožja
V nadaljevanju so evropski poslanci razpravljali o novih pravilih glede prodaje in posedovanja orožja, zlasti glede prodaje na spletu in spremenjenega orožja. Prav tako so zahtevali, da evropsko dovoljenje za strelno orožje dobi večjo veljavo.
Poročevalka Gisela Kallenbach, nemška poslanka iz skupine Zelenih, je med razpravo izjavila, da so pri oblikovanju pravil poskušali poiskati ravnotežje med interesom državljanov za varnost in zakonskimi zahtevami lovcev in športnih strelcev.
Glasovanje o novih pravilih bo v četrtek. Za podrobnejše informacije o tem vprašanju kliknite na drugo spodnjo povezavo.
Televizija brez meja in železnice
Na včerajšnjem dnevnem redu pa je bila tudi razprava o novih, strožjih pravilih glede televizijskega oglaševanja. Nemška poročevalka Ruth Hieronymi (EPP-ED) je v svojem poročilu zahtevala, da se med predvajanjem filmov ali informativnih oddaj lahko oglašuje največ enkrat vsake pol ure, skupna dolžina oglasov pa ne sme biti daljša od 12 minut na uro. Poslanci bodo o njenem poročilu glasovali v četrtek.
Poslanci so v nadaljevanju razpravljali o ukrepih za oživitev evropskih železnic. Osredotočili so se zlasti na odstranitev ovir za prosto gibanje vlakov po evropskem železniškem omrežju.
Zasedanje pa je iz tribun spremljala tudi delegacija afganistanskih poslancev, ki so se v Parlamentu sestali s strokovnjaki za zunanje zadeve. Predsednik Pöttering jih je prijazno sprejel.
20071126STO13629 Zapatero: "Prihodnost potrebuje Evropo bolj kot kadarkoli!" Nadzor orožja v EU Nova pravila za televizijsko oglaševanje Pogovor s poročevalcem Joem Leinenom o temeljnih pravicah: "Čakali smo 50 let"
SL
1
PHOTO
20071128PHT14102.jpg
-//EP//TEXT IM-PRESS 20071128IPR14001 0 NOT XML V0//SL
-//EP//TEXT IM-PRESS 20071126STO13628 0 NOT XML V0//SL
-//EP//TEXT IM-PRESS 20061211STO01289 0 NOT XML V0//SL
-//EP//TEXT IM-PRESS 20071126STO13630 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
