Avgust 1989: baltska človeška veriga in spremembe na Poljskem
Institucije
2009-08-20 - 09:02
Človeška veriga: poletje sprememb leta 1989 ©BELGA_AFP_ANDREY SOLOVYOV Na Madžarskem in Poljskem je bilo poletje pred dvajsetimi leti nasičeno s težnjami po demokraciji. Tudi v baltskih državah, takrat še v sklopu Sovjetske zveze, je demokratična opozicija vedno močneje dvigovala svoj glas za neodvisnostjo. Ob obletnici pakta Hitler – Stalin, 23. avgusta 1989, je prišlo do mogočne demonstracije: dva milijona ljudi je ustvarilo 600 kilometrov dolgo človeško verigo, ki je potekala od estonskega glavnega mesta Tallina na severu do litvanske prestolnice Vilniusa.
Pakt Hitler – Stalin (po zunanjih ministrih imenovan tudi pakt Ribbentrop – Molotov), ki je bil tajni pakt o nenapadanju med nacistično Nemčijo in komunistično Sovjetsko zvezo, je slednji dodelil baltske države Estonijo, Litvo in Latvijo.
Mirni protest proti aneksiji
Človeška veriga, dolga 600 km, ni bil samo opomin na pakt Hitler-Stalin, ampak nedvoumen protest proti prisilni aneksiji k Sovjetski zvezi, izraz velike želje baltskih narodov po neodvisnosti in prvo znamenje razpada Sovjetske zveze.
„V Litvi mednarodni dan črnega traka spominja na sramotni pakt Ribbentrop – Molotov in se ga javno praznuje vse od leta 1987 “, se spominja evropski poslanec Vytautas Landsbergis.
Landsbergis (77) je bil ob koncu osemdesetih let vodilna osebnost litvanskega gibanja za neodvisnost in je leta 1990 postal prvi predsednik neodvisne Litve.
Mirna pot do svobode
"Človeška veriga 23. avgusta 1989 je bilo sporočilo svetu, da želimo mirno doseči svobodo. Nasilje in krivica se morata končati,“ pravi Landsbergis, ko se spominja preteklih dogodkov.
„Sovjetska zveza se ni drznila uporabiti nasilja in decembra smo na kongresu ljudskih poslancev s posebno resolucijo obsodili in preklicali pakt Ribbentrop – Molotov“.
„Posebno poglavje v zgodovini podjarmljenih narodov“
Evropski poslanec Tunne Kelam – v tistem času predsednik estonske Nacionalne stranke za neodvisnost – pravi, da si človeška veriga zasluži „posebno poglavje v zgodovini podjarmljenih narodov.“
„Leta 1989 je bilo na ozemlju baltskih držav na sto tisoče sovjetskih vojakov in pobuda, da z dvema milijonoma ljudi ustvarimo protestno človeško verigo, je bila edinstvena“.
24. avgust 1989: Mazowiecki postane predsednik vlade na Poljskem.
Dan za tem, ko so ljudje na Baltiku demonstrirali proti tuji oblasti, se je v sosednji Poljski zgodil zgodovinski preobrat: Tadeusz Mazowiecki iz opozicijske Solidarnosti je postal prvi nekomunistični predsednik vlade v državi iz takratnega vzhodnega bloka.
Junija, prav na dan, ko so v Pekingu hrumeli tanki po Trgu nebeškega miru, je Solidarnost osvojila vse proste sedeže v poljskem Sejmu (dobri dve tretjini jih je še obdržala poljska KP).
Presenetljivi volilni izidi so pospešili razpad sistema, pripoveduje Janusz Onyszkiewicz, ki je bil v prejšnjem mandatu evropski poslanec, nekoč pa predstavnik za tisk pri Solidarnosti.
Napovedoval se je padec zidu
Poraz komunistov na Poljskem je napovedoval velike spremembe v DDR in padec berlinskega zidu je bil samo še vprašanje časa, je dejal Onyszkiewicz.
„O tem smo se pogovarjali z zveznim kanclerjem Helmutom Kohlom, ko je novembra obiskal Poljsko. Kohl je zanikal to možnost, toda že naslednji dan je prekinil svoj obisk in nemudoma odpotoval domov, ker je zid padel.“
20090708STO57793 20. obletnica demokratičnega preobrata 27. junij 1989: prvi rezi na železni zavesi Pogovor s pianistom in evropskim poslancem Vytautasom Landsbergisem o politiki in glasbi Ali Evropa razume svojo preteklost? Resolucija o evropski zavesti in totalitarizmu
SL
1
PHOTO
20090709PHT57868.jpg
SL
2
LINK
http://www.youtube.com/watch?v=nhS55x8J7pw
-//EP//TEXT IM-PRESS 20090626STO57490 0 NOT XML V0//SL
-//EP//TEXT IM-PRESS 20070705STO08860 0 NOT XML V0//SL
-//EP//TEXT IM-PRESS 20090414STO53645 0 NOT XML V0//SL
-//EP//TEXT IM-PRESS 20090401IPR53245 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
