Vprašanje za čas za vprašanja H-0358/2010
za Svet
Delno zasedanje: september I 2010
Člen 116 poslovnika
Rodi Kratsa-Tsagaropoulou
(PPE) Zadeva: Proračunska prilagoditev in zasebni dolg
Namen prizadevanj za izvajanje gospodarskih reform na evropski ravni je bil izboljšati javne finance in vzpostaviti proračunsko ravnovesje v državah članicah. Obenem so bili sprejeti ukrepi za saniranje širšega finančnega sektorja, zlasti bančnega, ki je neposredno povezan z dejanskim gospodarstvom. Vendar ta prizadevanja zadevajo samo javni dolg in ne zasebnega, ki je drugi sestavni del splošnega dolga neke države. Kakšne posledice ima javni dolg za socialne razmere v državah članicah in kakšne so vezi med javnim in zasebnim dolgom? Kakšne ukrepe namerava sprejeti Svet v primeru: a) če je zasebni dolg večji od javnega, b) če se zasebni dolg povečuje? Na kakšen način se namerava zoperstaviti tej težnji, saj pakt o stabilnosti in rasti ne predvideva, kako obravnavati zasebni dolg?
