P6_TA(2004)0048
Strelivo z ekspanzijskim učinkom
B6-0108 , 0111 , 0112 in 0120/2004
Resolucija Evropskega parlamenta o strelivu z ekspanzijskim učinkom
Evropski parlament
, –
ob upoštevanju svoje resolucije o poškodbah zaradi neeksplodiranih eksplozivnih telesih in izstrelkov z osiromašenim uranom z dne 13. februarja 2003 UL C 43 E, 19.2.2004, str. 361.
, resolucije o kasetnih bombah z dne 13. decembra 2001 UL C 177 E, 25.7.2002, str. 309.
in resolucije o protipehotnih minah z dne 6. septembra 2001 UL C 72 E, 21.3.2002, str. 352.
,
–
ob upoštevanju Protokola V o eksplozivnih ostankih vojne z dne 28. novembra 2003 h Konvenciji OZN o prepovedi ali omejitvi uporabe nekaterih vrst klasičnega orožja,
–
ob upoštevanju Ottawske konvencije o prepovedi uporabe, kopičenja zalog, proizvodnje in prenosa protipehotnih min in o njihovem uničenju iz leta 1997,
–
ob upoštevanju Koalicije proti kasetnim bombam in izstrelkom, ki jo je 115 nevladnih organizacij iz 47 držav ustanovilo 13. novembra 2003,
–
ob upoštevanju člena 115(5) svojega Poslovnika,
A.
ker eksplozivni ostanki vojne pomenijo neeksplodirane ostanke eksplozivnih teles (eksplozivnih teles, ki so bila nabita, opremljena z vžigalnikom ali kako drugače pripravljena za uporabo oziroma uporabljena v oboroženem spopadu ter ki bi morala eksplodirati, a niso) in zapuščena eksplozivna telesa; ker so protipehotne mine tiste mine, ki so bile prvotno zasnovane z namenom eksplozije zaradi prisotnosti ali bližine kake osebe oziroma stika z njo in ki so prepovedane z Ottawsko konvencijo,
B.
ponovno poudarja, da je potrebno okrepiti mednarodno humanitarno zakonodajo o strelivu z ekspanzijskim učinkom in da bi morala skupina vladnih strokovnjakov v okviru Konvencije OZN o prepovedi ali omejitvi uporabe nekaterih vrst klasičnega orožja sestaviti nove protokole za omejevanje uporabe streliva z ekspanzijskim učinkom ter protioklepnih min,
C.
navaja, da se izraz "strelivo z ekspanzijskim učinkom" uporablja za orožje, ki je odvrženo iz zraka ali izstreljeno s kopnega,
D.
ker strelivo z ekspanzijskim učinkom pogosto ne deluje, ob udarcu pogosto ne eksplodira in ostane nevarno za okolico še dolgo zatem, ko je konflikt končan; ker so številne vrste streliva z ekspanzijskim učinkom in protioklepnih min opremljene z občutljivimi vžigalniki, ki se sprožijo ob manjšem fizičnem stiku kot protipehotne mine,
E.
ker je strelivo z ekspanzijskim učinkom izjemno nenatančno in se pogosto uporablja v večjih količinah, da bi po razpršitvi pokrilo čim večje območje, pri čemer nastane veliko eksplozivnih ostankov vojne,
F.
z zaskrbljenostjo opaža resne humanitarne posledice neeksplodiranega streliva, vključno s protioklepnimi minami, za ranljive skupnosti in humanitarne delavce ter visoko število smrtnih žrtev in ranjenih, predvsem med otroci, ki jih privlači majhnost in barvitost tega orožja,
G.
ker so vse vrste opreme za rokovanje namenjene humanitarnemu osebju, ki odstranjuje mine,
H.
ker je neeksplodirano strelivo z ekspanzijskim učinkom škodljivo za razvoj v celoti, saj neeksplodirana eksplozivna telesa onemogočajo dostop do cest in kmetijskih zemljišč, motijo lokalno trgovanje, komunikacije in vplivajo na varnost hrane ter lahko ovirajo dostavo humanitarne pomoči,
I.
ker med države, ki so oškodovane zaradi streliva z ekspanzijskim učinkom, spada nekaj najrevnejših držav sveta, kot so Afganistan, Kambodža, Čad, Eritreja, Etiopija, Laos, Sudan in Vietnam, strelivo z ekspanzijskim učinkom pa je bilo uporabljeno tudi v konfliktih na Falklandskih/Malvinskih otokih, v Albaniji, Bosni in Hercegovini, Iraku, Kuvajtu, Libanonu, Rusiji (Čečenija), Savdski Arabiji ter Srbiji in Črni Gori (vključno s Kosovom),
J.
ker ima po ocenah 78 držav v zalogah približno 400 milijonov protipehotnih in protioklepnih min in je vsako leto med 15.000 in 20.000 žrtev min; ker obstajajo dokazi, da ima več kot 15 držav članic EU zaloge streliva z ekspanzijskim učinkom in se le-to proizvaja v 10 državah članicah EU,
K.
obsoja uporabo velikih količin streliva z ekspanzijskim učinkom s strani koalicijskih sil v vojnah v Afganistanu in Iraku,
1.
poziva k takojšnji uvedbi moratorija na uporabo, kopičenje zalog, proizvodnjo in prenos ali izvoza streliva z ekspanzijskim učinkom, vključno s strelivom, ki se odvrže iz zraka, in podvrstami streliva, s katerimi so polnjeni izstrelki, rakete in topovski izstrelki, dokler ne bo sklenjen mednarodni sporazum o nadzoru, omejevanju ali prepovedi teh vrst orožja;
2.
poziva države, ki niso podpisnice Protokola V o eksplozivnih ostankih vojne in Otawske konvencije o prepovedi uporabe, kopičenja zalog, proizvodnje in prenosa protipehotnih min in o njihovem uničenju, naj obe pogodbi podpišejo in ratificirajo ter da v vmesnem obdobju ravnajo v duhu obeh pogodb, ter poziva predsedstvo EU in njene države članice, naj podpirajo mandat za pogajanja o novem protokolu v okviru Konvencije OZN o prepovedi ali omejitvi uporabe nekaterih vrst klasičnega orožja, ki zadeva reševanje vseh humanitarnih težav, nastalih zaradi uporabe streliva z ekspanzijskim učinkom;
3.
poziva tiste države, ki uporabljajo strelivo z ekspanzijskim učinkom in podobno orožje, zaradi katerih nastanejo eksplozivni ostanki vojne, naj prevzamejo odgovornost za odstranitev tega streliva ter predvsem naj natančno spremljajo, kje je bilo takšno orožje uporabljeno, da bi tako pomagali pri njegovem odstranjevanju po končanih konfliktih; meni, da se naj tako dobljeni podatki uporabijo za zagotovitev jasnih opozoril lokalnemu prebivalstvu in humanitarnim delavcem glede nevarnih območij v skladu s Protokolom V o eksplozivnih ostankih vojne;
4.
poziva vse države, naj podpišejo in ratificirajo Ottawsko konvencijo, ter poziva države članice EU in države, podpisnice Ottawske konvencije, naj vztrajajo pri tem, da se s konvencijo prepovedo vse protipehotne mine, ki eksplodirajo zaradi prisotnosti ali bližine kake osebe oziroma stika z njo; podrobneje to za podpisnice Konvencij pomeni prepoved uporabe različnih vrst min, kot so mine presenečenj (
tripwires, breakwires
in
tilt-rods
), mine z nizkotlačnimi vžigalniki in podobne eksplozivne priprave;
5.
vztraja pri tem, da vojaške sile EU v nobenem primeru in v nobenih okoliščinah ne smejo uporabiti nobene od vrst streliva z ekspanzijskim učinkom, dokler ne bo sklenjen mednarodni sporazum o nadzoru, omejevanju ali prepovedi teh vrst orožja;
6.
izpostavlja odgovornost države, ki nadzoruje določeno ozemlje, da opozarja in sprejema ukrepe za zaščito civilnega prebivalstva, vključno z izobraževanjem otrok in posredovanjem posebnih informacij o pomoči žrtvam eksplozivnih ostankov vojne;
7.
od držav članic EU zahteva, naj takoj zagotovijo, da naj v skladu z Ottawsko konvencijo zagotovijo uničenje protioklepnih min, ki lahko eksplodirajo zaradi prisotnosti ali bližine kake osebe oziroma stika z njo;
8.
poziva države članice EU, ki so uporabljale strelivo z ekspanzijskim učinkom, naj nudijo pomoč prizadetemu prebivalstvu; prav tako poziva Evropsko komisijo, naj preko razpoložljivih instrumentov poveča finančno pomoč skupnostim in posameznikom, ki so bili žrtve neeksplodiranega streliva z ekspanzijskim učinkom;
9.
poziva zadevne odbore, naj natančno spremljajo in sodelujejo na srečanjih v okviru Konvencije OZN o prepovedi ali omejitvi uporabe nekaterih vrst klasičnega orožja in državam članicam poročajo o pobudah glede streliva z ekspanzijskim učinkom in podobnega orožja ter poročajo o ostalih mednarodnih ukrepih glede tega orožja;
10.
naroči svojemu predsedniku, naj to resolucijo posreduje Svetu in Komisiji, visokemu predstavniku za skupno zunanjo in varnostno politiko, vladam in parlamentom držav članic EU, generalnemu sekretarju OZN, predsedniku ZDA in Kongresu ZDA.
