Nagrade Evropskega parlamenta za novinarstvo 2011 v Francijo, Italijo, Finsko in Nemčijo
Informacijska družba
Splošno
2011-10-19 - 13:20
Sanne DE RYCK sanne.deryck@europarl.europa.eu BXL (+32) 2 28 42531 STR (+33) 3 881 73605 PORT (+32) 498 98 34 51 Ayla Sultan ÇIÇEK ayla.cicek@europarl.europa.eu BXL (+32) 2 28 41009 STR (+33) 3 881 74005 PORT (+32) 498 98 13 37 Francoski, italijanski, nemški in finski novinarji so v sredo dopoldne iz rok predsednika Jerzya Buzeka prejeli četrte letne nagrade Evropskega parlamenta za odličnost v novinarstvu. Zmagovalci v štirih kategorijah - tiskani mediji, internet, TV in radio - so dobili vsak po 5000 evrov.
Romain Gubert , novinar francoskega tednika Le Point, je dobil nagrado v kategoriji tiskanih medijev za članek "Neverjetna zgodba o evru", ki podrobno opisuje zgodovino nastajanja skupne evropske valute, ter pri tem navaja pričevanja nekaterih od njenih "očetov", Jacquesa Delorsa in Christiana Noyera. Po mnenju žirije je članek "izreden izdelek, ki izpolnjuje vsa merila dobrega, pravega raziskovalnega novinarstva" in je hkrati "odličen pripomoček za razumevanje evra".
Massimiliano Nespola iz Italije je bil najboljši v kategoriji internet s člankom "Ne ve se sicer kdaj, toda evropska ustava bo prišla", objavljenem v spletnem časopisu rimske univerze Sapienza. Navdih je dobil na konferenci o knjigi "Europa 2.0", žirija pa ugotavlja, da bloger spretno prikaže EU kot institucijo v nastajanju, ki ne predstavlja zgolj interesov ekonomskih interesnih skupin temveč vseh evropskih državljanov.
Tero Koskinen s finske televizije YLE je dobil nagrado za reportažo "Vrnitev Romov" o življenjskih pogojih romskih družin v naselju prikolic v Helsinkih, ki postavlja vprašanje, kdo bi moral na osebni, lokalni, nacionalni in evropski ravni ukrepati glede tega problema. Žirija je avtorja pohvalila, ker je v reportaži pustil dovolj prostora za predstavitev lokalnega zornega kota, ter dal Romom priložnost, da sami govorijo v svojem imenu.
Steffen Wurzel iz Nemčije je zmagal v kategoriji radijskih oddaj z reportažo "Begunci, njihovi vodiči in ograje" za postajo SWR. "Briljanten novinarski izdelek", je bila ocena žirije za raziskovalno reportažo o tem, kako se EU ukvarja z begunci na svojih mejah, zlasti na meji med Grčijo in Turčijo. Po mnenju žirije je avtor našel nekaj zelo zanimivih sogovornikov in s tem ustvaril skoraj filmsko vzdušje. V imenu avtorja je nagrado prevzel producent oddaje Mehmet Uksul.
Na podelitvi je predsednik Parlamenta Jerzy Buzek dejal: "Vem, kako težka je lahko naloga predstaviti Evropo, njene politike in njene odločitve. Spodbujanje boljšega razumevanja EU je včasih težko in zapleteno, a bistvenega pomena. Evropejcev nas je blizu 500 milijonov in Unija se tiče nas vseh."
Prireditvi je sledila okrogla miza z naslovom: "Nič ni nemogoče: poročanje o človekovih pravicah in mednarodnih spopadih". Na dogodku so bili prisotni nacionalni nagrajenci in 60 mladih novinarjev, ki sodelujejo v delavnicah v Evropskem parlamentu.
20111017IPR29432 Nagrade Evropskega parlamenta za novinarstvo 2011 EP Live - video na zahtevo
SL
1
LINK
http://www.eppj.eu/view/sl/introduction.html
SL
2
LINK
/wps-europarl-internet/frd/vod/research-committee-and-other;jsessionid=EF0408636959E5AC1EF50E90E9CEC351?isSearchOtherEvents=true&byLeftMenu=researchotherevents&language=sl
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
