Nominiranci za nagrado Saharov 2006
Človekove pravice
2006-09-15 - 10:28
Nagrada Saharov za svobodo misli 2006
Letošnji nominiranci za nagrado Saharov prihajajo s številnih področij civilne družbe. So tako uporniki v totalitarnih režimih, ali aktivisti za pravice manjšin ter proti nasilju nad ženskami, kakor tudi mirovniki in vztrajni zagovorniki dialoga ter svobode govora. Predstavitev desetih nominirancev bila v torek na skupni seji parlamentarnih odborov za zunanje zadeve in razvoj ter pododbora za človekove pravice.
Hélène Flautre, predsednica pododbora za človekove pravice, je poudarila, da je letošnji seznam kandidatov zelo raznolik in dodala, da "bo nagrada za leto 2006 odraz celoletnega dela Evropskega parlamenta na področju človekovih pravic".
Odbor za zunanje zadeve in odbor za razvoj bosta na skupnem zasedanju 25. septembra izbrala tri kandidate za nagrado, dobitnika pa bo oktobra izbrala konferenca predsednikov - vodje političnih skupin.
Vsaka nominacijo ima podporo vsaj 37 evropskih poslancev ali politične skupine. Spodaj je seznam nominirancev.
Ingrid Betancourt
Kolumbijska političarka, nekdanja senatorka, aktivistka v boju proti korupciji in trgovini z mamili, ki si prizadeva za pogajanja za končanje državljanske vojne v državi. Od 23. februarja 2002 je talka gverilske skupine FARC (Revolucionarne oborožene sile Kolumbije).
Nominacijo je v imenu skupine poslancev predlagala Marie-Arlette Carlotti (PES).
Kolumbija: za vse, ki se borijo za ugrabljene talce
Skupina posameznikov in združenj v Kolumbiji, ki se borijo proti ugrabitvam talcem in pomagajo žrtvam ter njihovim svojcem. V Kolumbiji je trenutno zajetih več kot 3000 ljudi, kar je 80 odstotkov vseh talcev na svetu. Nominacijo sta v imenu politične skupine Zelenih/EFA predlagala Monica Frassoni in Daniel Cohn-Bendit, podprli pa so ju tudi José Salafranca (EPP-ED), Fernando Fernández Martin (EPP-ED) in Frédérique Ries (ALDE).
Projekt Fulda-Mosocho, ki ga vodi profesorica Muthgard Hinkelmann-Toewe
Namen projekta je izkoreninjenje prakse pohabljanja ženskih spolnih organov v kenijski regiji Mosocho in izboljšanje življenjskih razmera za tamkajšnje ženske. Od leta 2002 do leta 2005 se je delež pohabljanj na tem območju zmanjšal z 98 na 66 odstotkov.
Nominacijo je v imenu skupine poslancev predlagal Alexander Alvaro (ALDE).
Vladimir Kozlov
Aktivist za manjšine in človekove pravice, voditelj narodnostne skupnosti Mari, ki nasprotuje totalitarnemu režimu v Republiki Mari El v Ruski federaciji. Je tudi pisatelj in novinar, ki se bori za svobodo govora. Jezik narodnostne skupnosti Mari je sicer del ugro-finske jezikovne skupine.
Nominacijo je v imenu skupine poslancev predlagal Toomas Ilves (PSE).
Škof Erwin Kräutler
Avstrijski katoliški škof in misijonar v Braziliji, kjer se bori za pravice avtohtonih manjšin in zaščito deževnega gozda v porečju Amazonke.
Nominacijo je v imenu skupine poslancev predlagal Herbert Bösch (PSE).
Somaly Mam
Borka za človekove pravic iz Kambodže, ki opozarja na problem mladoletne prostitucije in spolnega suženjstva žensk ter otrok v Kambodži in jugovzhodni Aziji. Ustanoviteljica združenja AFRSIP (Agir pour les femmes en situation précaire - Gibanje za ženske v brezizhodnem položaju), ki žrtvam trgovine z belim blagom pomaga pri vnovičnem vključevanju v družbo.
Nominacijo je v imenu politične skupine ALDE predlagal Jules Maaten.
Aleksander Milinkevič
Vodja beloruske opozicije in kandidat na spomladanskih predsedniških volitvah, na katerih je vnovič zmagal predsednik Aleksander Lukašenko. Zavzema se za demokratično prihodnost svoje države in je bil aprila 15 dni v priporu, ker je v Minsku sodeloval na prepovedanem javnem zborovanju.
Nominacijo sta predlagala Jacek Saryuzs-Wolski v imenu politične skupine EPP-ED in Brian Crowley v imenu politične skupine UEN.
Ghassan Tueni
Libanonski novinar in diplomat, vztrajni zagovornik arabske identitete, oče časopisnega novinarja in urednika Gebrana Tuenija, ki je bil umorjen leta 2005. Nominacija za nagrado Saharov je spomin na žrtve politično motiviranih ubojev libanonskih osebnosti, v katerih so umrli Rafiq Hariri , Basil Lléhan, Samir Kassir, George Haoni in Gebrane Tueni.
Nominacijo sta predlagali Béatrice Partie in Véronique de Keyser v imenu politične skupine PES ter Francis Wurz v imenu politične skupine GUE/NGL.
Mesfin Wolde-Mariam
Eden od ustanoviteljev EHRCO (Ethiopian Human Rights Council - Etiopski svet za človekove pravice) borec proti nasilju in lakoti v Etiopiji, kjer želi doseči pravičnejšo družbo. Novembra 2005 so ga oblasti aretirale in trenutno čaka na sojenje, kjer mu lahko grozi tudi smrtna kazen.
Nominacijo je v imenu skupine poslancev je predlagala Ana Gomes (PES).
Ženske v črnem
Feministična in proti-militaristična mirovna organizacija iz Beograda, ki si prizadeva za spravo med narodi in narodnostnimi skupnostmi na območju nekdanje Jugoslavije ter zahteva razkritje zločinov, ki so jih v vojnih spopadih storile srbske paravojaške enote in srbska vojska.
Nominacijo je v imenu skupine poslancev predlagal slovenski poslanec Jelko Kacin (ALDE).
20060913STO10589 Fokus: Nagrada Saharov – podpora svobodi misli po vsem svetu
SL
1
PHOTO
20060913PHT10597.jpg
-//EP//TEXT IM-PRESS 20060911FCS10501 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
