Poslanci z vprašanji o najbolj žgočih temah do pojasnil Komisije
Institucije
2010-06-21 - 15:41
S poslanskimi vprašanji lahko poslanci od predstavnikov Evropske komisije izvedo, kako namerava ta ukrepati. Zakaj nekatere države EU še vedno izvažajo mučilne naprave? Kako do natančnih podatkov o dogajanju v gospodarstvu? Čeprav so ustna vprašanja, ki jih evropski poslanci na vsakem plenarnem zasedanju zastavljajo predsedstvu Evropske unije in Evropski komisiji, znana že vnaprej, so izmenjave mnenj v tem delu zasedanja vseeno med bolj zanimivimi. Gospodarska kriza, človekove pravice in pravice žensk, pa tudi nogometni agenti so bili na sporedu junijskega zasedanja Evropskega parlamenta v Strasbourgu.
Od finančnih trgov ...
Othmarja Karrasa (EPP, AT) in Sharon Bowles (ALDE, UK) je tako zanimalo, kako namerava komisija zagotoviti nadzor nad pravilnostjo podatkov o položaju gospodarstva, ki jih države EU pošiljajo evropskemu statističnemu uradu Eurostat. Evropski komisar za gospodarske zadeve Olli Rehn je odvrnil, da so natančni podatki eden izmed temeljev učinkovite in delujoče denarne unije, ter pojasnil, da želi Komisija okrepiti Eurostata in mu dati nove pristojnosti na področju preverjanja podatkov.
Rehn je pri tem kot "presenetljivo in obžalovanja vredno" komentiral odločitev bonitetne agencije Moody's, da zniža oceno Grčije. S tem se je dotaknil tudi skrbi poslancev Nikolasa Chountisa (GUE/NGL, EL), Juergena Kluteja (GUE/NGL, DE), Uda Bullmana (S&D, DE), Jean-Paula Gauzesa (EPP, FR) in Sylvie Goulard (ALDE, FR) , ki so želeli vedeti, kaj bo Komisija naredila, da bodo agencije bolj odgovorno izdelovale ocene, ki lahko krojijo usodo celotnih gospodarstev.
Komisar za notranji trg Michel Barnier je odgovoril, da je pri bonitetnih agencijah treba poskrbeti predvsem za pravo konkurenco med njimi ter zagotoviti, da je način njihovega delovanja pregleden. Pri tem se je komisar strinjal s poslanci, da se agencije v svojem delu soočajo s konflikti interesov, zavzel pa se je tudi za ustanovitev evropske bonitetne agencije, ki bi ocenjevala kakovost evropskih obveznic.
... do človekovih pravic ...
Zita Gurmai (S&D, HU), Britta Thomsen (S&D, DA), Ilda Figueiredo (GUE/NGL, PT) Eva-Britt Svensson (GUE/NGL, SW), Antonyia Parvanova (ALDE, BG) in Marije Cornelissen (Greens/EFA, NL) pa so od Komisije v imenu svojih političnih skupin želele izvedeti, kaj ta dela na področju pravic žensk. Viviane Reding, komisarka, ki je med drugim odgovorna tudi za temeljne pravice, je razložila, da ima Komisija tri prednostne naloge: boj proti nasilju in genitalnemu pohabljanju ter zavzemanje za večjo prisotnost žensk v organih odločanja.
Gabriele Albertini (EPP, IT) in Vital Moreira (SD, PT) sta visoko predstavnico EU za zunanjo in varnostno politiko Catherine Ashton soočila s poročilom Amnesty International (AI), v katerem ta nevladna organizacija za človekove pravice očita nekaterim državam EU, da izvažajo naprave za mučenje, čeprav je to prepovedano. Ashtonova je pojasnila, da so AI že povabili, naj na sestanku z državami EU predstavi te ugotovitve.
... in nogometa
Nemško poslanko Doris Pack (EPP) pa je zanimalo, kaj lahko EU naredi, če se izkaže, da nekateri nogometni agenti s svojimi storitvami sodelujejo v pranju denarja in davčnih utajah. Evropska komisarka za šport Androulla Vassiliou je odgovorila, da so vsekakor potrebni ukrepi na visoki ravni, Komisija pa bo kmalu izdala tudi poročilo o športu v EU, kjer bo posebna pozornost namenjena prav agentom.
20100611STO75908 Seznam poslanskih vprašanj Pravila za poslanska vprašanja
SL
1
PHOTO
20100621PHT76373.jpg
SL
2
LINK
/sidesSearch/sipadeMapUrl.do?PROG=OQ&language=SL&startValue=0
SL
3
LINK
/QP-WEB/application/intro.do?language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
