Parlament za vseevropsko zaščito žrtev kaznivih dejanj
Državljanske pravice
Plenarno zasedanje
2011-12-13 - 14:12
Isabel Teixeira NADKARNI BXL (+32) 2 28 32198 STR (+33) 3 881 76758 PORT (+32) 498 98 33 36 EMAIL libe-press@europarl.europa.eu Janez VOUK BXL (+32) 2 28 31053 STR (+33) 3 881 74897 PORT (+32) 498 98 33 37 EMAIL janez.vouk@europarl.europa.eu Žrtve kaznivih dejanj, ki jim je dodeljena zaščita pred napadalcem v eni državi članici Unije, bodo v skladu z novimi pravili, ki so jih poslanci sprejeli v torek, dobile podobno zaščito tudi v drugi državi, če se bodo morda preselile tja. Evropska odredba o zaščiti žrtev bo veljala za žrtve spolnega nasilja, nadlegovanja, ugrabitve, zalezovanja ali poskusa umora, države članice pa jo morajo prenesti v svojo zakonodajo v treh letih.
Odredbe o zaščiti žrtev kaznivih dejanj imajo v svojih zakonodajah predvidene vse članice Unije, vendar veljajo le na njihovem ozemlju, ne pa ob morebitni preselitvi žrtve v tujino. Evropska odredba o zaščiti žrtev - poslanci so o vsebini pravil že dosegli dogovor z notranjimi in pravosodnimi ministri - bo žrtvam omogočila, da bodo lahko za tovrstno zaščito zaprosile tudi izven meja svoje matične države.
"Žrtvam bomo olajšali gibanje po Uniji, storilcem pa ga bomo ovirali. Danes smo naredili pomemben korak naprej za zaščito tistih, ki si to najbolj zaslužijo," je dejala poročevalka odbora za pravice žensk Teresa Jiménez-Becerril Barrio (ELS, ES). "Zaščita ne bo več poznala meja in na tisoče žrtev bo odslej lahko živelo v miru," je poudarila poročevalka odbora za državljanske svoboščine Carmen Romero López (S&D, ES).
Poslanci so že od samega začetka zakonodajnega postopka zahtevali, da odredba zajema žrtve vseh kaznivih dejanj, ne samo spolnega nasilja. Tovrstni ukrepi so sicer večinoma namenjeni ženskim žrtvam spolnega nasilja, odredba pa omogoča zaščito žrtev obeh spolov in tudi drugih kaznivih dejanj.
Namen ukrepov je s preprečevanjem kakršne koli oblike nadlegovanja zaščititi osebo pred kaznivim dejanjem druge osebe, ki lahko na kakršen koli način ogrozi življenje ali telesno, duševno celovitost in spolno nedotakljivost te osebe, ter zaščititi dostojanstvo ali osebno svobodo te osebe s preprečevanjem ugrabitev, zalezovanja in drugih oblik posredne prisile.
Prepoved dostopa napadalcem
Če država članica sprejme zaščitni ukrep, ki povzročitelju nevarnosti prepoveduje osebne ali komunikacijske stike z zaščiteno osebo, bo tovrstna prepoved - na prošnjo žrtve - lahko veljala tudi v drugi državi. Za izvedbo postopka prošnje za zaščito bodo odgovorni pristojni organi države izvora zaščitene žrtve.
Zaščita svojcev žrtve
Na predlog Parlamenta so v zakonodajo vnesena tudi določila o možnosti za zaščito svojcev zaščitene žrtve.
Zakonodaja za civilne zadeve
Evropsko odredbo o zaščiti žrtev kaznivih dejanj bo v prihodnosti dopolnila še zakonodaja za civilne zadeve. Komisija je maja vložila predlog uredbe o vzajemnem priznavanju zaščite žrtev v civilnih zadevah, zakonodajo pa bosta Svet in Parlament sprejemala v postopku soodločanja. Oba instrumenta (direktiva in uredba) naj bi zajela čim širši spekter zaščitnih ukrepov za žrtve, izdanih v državah članicah.
20111213IPR33945 Sprejeto besedilo bo na voljo tukaj (13. 12. 2011) Video posnetek razprave (12. 12. 2011) Video posnetek tiskovne konference (13. 12. 2011) Poročevalka Carmen Romero López (S&D, ES) Poročevalka Teresa Jiménez-Becerril Barrio (EPP, ES)
SL
1
LINK
/plenary/sl/texts-adopted.html
SL
2
LINK
/wps-europarl-internet/frd/vod/research-by-date?language=sl
SL
3
LINK
/wps-europarl-internet/frd/live/live-video?eventId=20111115-1700-SPECIAL-UNKN&language=sl
SL
4
LINK
/members/public/geoSearch/view.do?country=ES&partNumber=1&language=SL&id=96990
SL
5
LINK
/members/public/geoSearch/view.do?country=ES&partNumber=1&language=SL&id=96806
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
