Vprašanje za pisni odgovor P-9667/2010
za Komisijo
Člen 117 poslovnika
Romana Jordan Cizelj (PPE)
(23. november 2010)
Zadeva: Izlitje strupenega rdečega blata na Madžarskem: čezmejne posledice
Četrtega oktobra 2010 je na Madžarskem prišlo do katastrofalne nesreče, saj je pri tovarni aluminija popustila stena zadrževalnika, iz katerega se je razlilo več kot milijon kubičnih metrov strupenega rdečega blata. Onesnaženje, ki ga je povzročila ta industrijska nesreča, predstavlja resno in morebiti tudi čezmejno grožnjo za zdravje in okolje v Evropski uniji.
Na podlagi izjave komisarke Georgieve v Parlamentu 21. oktobra 2010 so bila najhuje poškodovana naselja, kmetijska zemljišča in ekosistemi v neposredni bližini nesreče. Prizadetih je bilo sedem tisoč prebivalcev, devet jih je umrlo in 130 jih je bilo poškodovanih, od tega 35 tistih, ki so se prvi odzvali. Nesreča je prizadela približno 1 000 hektarjev kmetijskih zemljišč in štiri območja Natura 2000, poleg tega pa je prišlo tudi do precejšnje škode za živalstvo in rastlinstvo na tem območju. Vzroke in možne posledice zaenkrat raziskujejo madžarski organi oblasti.
Nesreča ni le resno poškodovala občutljivega ravnovesja v madžarskem ekosistemu, temveč ima lahko tudi čezmejne posledice in bi lahko ogrozila celotna stanovanjska naselja v sosednjih državah, ki lahko bila kontaminirana s sproščenimi snovmi.
Ob upoštevanju zgornjih ugotovitev in glede na možno uvedbo pravočasnih ukrepov v državah, ki mejijo na Madžarsko, sprašujemo: —
Ali ima Komisija informacije o morebitnih čezmejnih posledicah nesreče? —
Ali Komisija načrtuje pripravo študije o čezmejni grožnji onesnaženja, ki je posledica nesreče, za prebivalstvo?