VPRAŠANJE ZA USTNI ODGOVOR Z RAZPRAVO O-0011/07
v skladu s členom 108 Poslovnika
predložitev:
Toomas Savi
,
István Szent-Iványi
in
Paavo Väyrynen
, v imenu skupine ALDE
za Komisijo
Zadeva: Napad na Galino Kozlovo, članico upravnega odbora nacionalne organizacije Mari Ušem in urednico literarne revije Ontšõko
25. januarja zvečer je bila v glavnem mestu marijske republike Ruske federacije, Joškar-Olasu, brutalno napadena Galina Kozlova, žena Vladimirja Kozlova, predsednika marijskega sveta in kandidata za nagrado Saharova za leto 2006. Kozlova je še vedno v bolnišnici zaradi poškodb obraza in poškodovanega vida.
Evropski parlament je sprejel resolucijo ( P6_TA(2005)0185 ) o kršitvah človekovih pravic in demokracije v marijski republiki Ruske federacije spomladi 2005. V resoluciji je navedeno, da "so novinarji in dopisniki nedržavnih medijev v marijski republiki redno in pogosto izpostavljeni napadom, preganjanju in zastraševanju. Poleg tega so bili v letu 2001 ubiti trije novinarji, 4. februarja 2005 pa je bil pretepen Vladimir Kozlov ." Vodje marijskega ljudstva so izredno pogosto napadeni, kar dokazuje dejstvo, da je bil 26. avgusta 2005 pretepen Vasilij Petrov, predsednik ugrofinskega mladinskega združenja. Zgoraj navedena dejstva dokazujejo nenehno zlorabo človekovih pravic in pravic malih narodov v Ruski federaciji.
Kaj namerava Komisija storiti za izboljšanje položaja človekovih pravic in manjšin v Rusiji, zlasti v republiki Mari El?
Zakaj Komisija ni pripravljena obravnavati te problematike v rednem dialogu o človekovih pravicah med EU in Rusijo?
