VPRAŠANJE ZA USTNI ODGOVOR Z RAZPRAVO O-0038/08
v skladu s členom 108 Poslovnika
predložila
Josep Borrell Fontelles
, v imenu Odbora za razvoj ,
Reimer Böge
, v imenu Odbora za proračun
za Svet
Zadeva: Naraščajoče cene hrane in dejavnosti za pomoč v hrani v državah v razvoju
Cene hrane, kot tudi stroški goriva in prevoza, so skokovito narasle, kar je bistveno zmanjšalo kupno moč številnih družbenih slojev v državah v razvoju in agencij za pomoč v hrani. Sredstva svetovnega programa za hrano naj bi bilo potrebno glede na ocene v naslednjih tednih povečati za dodatnih 500 milijonov dolarjev, da bi se zagotovilo izvajanje programov, ki so bili načrtovani v letu 2008. V skladu z Evropskim soglasjem o humanitarni pomoči z dne 18. decembra 2007 namerava EU „uresničiti zavezanost humanitarnemu odzivanju s sprostitvijo ustreznih sredstev, namenjenih humanitarni pomoči glede na ocenjene potrebe“ (odstavek 38 soglasja).
Kako namerava Svet podpreti takojšnjo sprostitev sredstev, da bi v letu 2008 zagotovili nemoteno izvajanje dejavnosti za pomoč v hrani in zadovoljili dodatne potrebe po tovrstni pomoči, ki so nastale zaradi naraščajočih cen hrane?
Ali Svet meni, da bodo proračunska sredstva Skupnosti, ki jih je Komisija namenila za humanitarno pomoč v letu 2009, zlasti za pomoč v hrani, zadostovala za izpolnitev humanitarnih obveznosti EU v letu 2009, če upoštevamo dejstvo, da naj bi se cene hrane še naprej gibale na sedanji visoki ravni ali se celo še povečevale? Katere ukrepe načrtuje Komisija za uskladitev humanitarne pomoči EU, zlasti dejavnosti za pomoč v hrani v državah v razvoju, z vse večjimi potrebami?
Kako Svet ocenjuje varnost preskrbe s hrano in izzive, povezane s humanitarno pomočjo, z vidika vmesnega pregleda finančnega okvira 2007-2013?
