8. marec, mednarodni dan žena
Pravice žensk/enake možnosti
2008-03-07 - 13:24
Nasmeh za pravice žensk
8. marec, dan žena – simbol politične, kulturne in družbene enakopravnosti žensk. Tako je ta dan opisala Anna Záborská, predsednica odbora Evropskega parlamenta za pravice žensk in enakost spolov. O njegovem pomenu smo povprašali tudi druge evropske poslanke in poslance. Poglejmo, kaj so oni povedali in kako se ta dan praznuje v njihovih državah.
Politika je še zmeraj kraljestvo moških
Edite Estrela (PES, Portugalska), podpredsednica odbora za pravice žensk in enakost spolov: "Klub vsem napredkom je pred nami še dolga pot, polna ovir. Ženske so še zmeraj v diskriminiranem položaju, tako v družinskem, delovnem in političnem življenju. Zadnje dobijo delo in prve ga izgubijo. Tudi politika je še zmeraj kraljestvo moških. Zakonodaja je sicer napredna, vendar mentaliteta ostaja nazadnjaška."
Raül Romeva i Rueda (Zeleni/EFA, Španija), podpredsednik odbora za pravice žensk in enakost spolov: "Španija se bo letos osredotočala na tri vprašanja: nasilje nad ženskami in kako ga odpraviti, reformo zakonodaje o splavu in razlike v plačah."
Ko ženske z vseh celin praznujejo skupaj ...
Zita Gurmai (PES, Madžarska), podpredsednica odbora za pravice žensk in enakost spolov: "Mednarodni dan žena je priložnost, ko ženske z vseh celin praznujejo skupaj, čeprav jih pogosto ločujejo nacionalne meje ter etnične, jezikovne, kulturne, gospodarske in politične razlike. Lahko se skupaj ozrejo k tradiciji, ki predstavlja najmanj devet desetletij boja za enakopravnost, pravico, mir in razvoj."
Eva-Britt Svensson (GUE/NGL, Švedska), podpredsednica odbora za pravice žensk in enakost spolov: "Vedno več moških je začelo podpirati vprašanje enakosti spolov."
Zgolj ostanek socializma?
Anna Záborská: "Po družbeno-političnem razvoju po letu 1989 večina Slovakov mednarodni dan žena razume kot ostanek socializma, saj je ta dan močno povezan z nekdanjim totalitarnim režimom. Danes ga na Slovaškem ne praznujemo več tako masovno kot v preteklosti, ko je bil uporabljen kot eno glavnih orodij za politično propagando."
Zvončki, nageljni ...
Zita Gurmai: "Na Madžarskem moški svojim prijateljicam, sorodnicam, sodelavkam, ženam, hčeram podarijo rože - zvončke, nageljne. Prepričana sem, da bodo moj mož in moja sinova mislili name in z majhnim darilom naredili ta dan poseben."
V znamenju dneva žena je odbor za pravice žensk in enakost spolov pripravil v četrtek 6. marca dve konferenci: prvo o vlogi ženske v medkulturnem dialogu in drugo o integraciji načela enakosti spolov v parlamentarnem delu.
Evropski parlament vsako letu podeli svojim zaposlenim nagrade za posebne dosežke in prizadevanja na področju enakosti in raznolikosti. Letos bo podaril dve nagradi: prvo za najboljšo prakso in drugo za najboljši zgled. Nagrajenci bodo objavljeni 11. marca 2008.
20080229STO22605 Ženska beseda v parlamentih vse glasnejša Izjave evropskih poslancev o dnevu žena Odbor EP za pravice žensk in enakost spolov
SL
1
PHOTO
20080306PHT23158.jpg
SL
3
LINK
/eplive/archive/multimediaav_page/23030-20080306MAV23029-AUDIO/default_sl.htm
SL
4
LINK
/activities/committees/homeCom.do;jsessionid=9439FDA8B2E4E11BAF3BCEE64549CB73.node2?body=FEMM&language=SL
SL
5
MULTIMEDIA
20080306MLT23078.asf
SL
6
MULTIMEDIA
20080306MLT23086.asf
-//EP//TEXT IM-PRESS 20080229STO22577 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
