Enakost med spoloma: status partnerjev samozaposlenih oseb
Predstavitve
Pravice žensk/enake možnosti
2009-05-06 - 16:44
Predlog za poenotenje dolžine obveznega porodniškega dopusta v ponovno obravnavo matičnemu odboru Evropski parlament je v sredo potrdil predlog direktive za enako obravnavanje moških in žensk, ki opravljajo samostojno dejavnost, besedilo predloga za poenotenje dolžine obveznega porodniškega dopusta na 20 tednov pa je Parlament vrnil v vnovično obravnavo matičnemu odboru za pravice žensk in enakost spolov.
Poročilo, ki ga je pripravila Astrid LULLING (EPP-ED, LU), prinaša dopolnila k direktivi, s katerimi bi se zakoncem, ki samozaposlenim osebam pomagajo pri izvajanju njihove dejavnosti, priznal poklicni status ter določile njihove minimalne pravice. Države bi jim morale tudi omogočiti vključitev v sisteme zdravstvenega, invalidskega in starostnega zavarovanja za samozaposlene delavce. Poslanci so poročilo podprli s 550 glasovi za, 14 proti in 57 vzdržanimi glasovi.
Delež samozaposlenih oseb med aktivnim prebivalstvom v Evropi je približno 16 odstotkov, oziroma 32,5 milijona oseb, med njimi je tretjina žensk.
Razširitev pojma in obvezno zavarovanje
Poslanci predlagajo širšo opredelitev pojma "samozaposleni delavci". Zajemala naj bi osebe, ki pod pogoji, določenimi z nacionalno zakonodajo, opravljajo pridobitno dejavnost za svoj račun, vključno s kmetovalci, osebami v svobodnih poklicih, obrtniki in trgovci ter v okviru malih in srednjih podjetij.
Vključitev zakoncev, ki samozaposlenim osebam pomagajo pri izvajanju njihove dejavnosti, v sisteme socialnega varstva bi morala biti po mnenju Parlamenta obvezna. Izkušnje iz nekaterih držav članic so namreč pokazale, da se ti zakonci, če je izbira o vključitvi v sistem prostovoljna, večinoma odločijo proti, saj se bojijo, da bi imeli znatne stroške s plačevanjem prispevkov. Ob tem pa se jih le malo zaveda, da bodo še posebej v primeru razveze ostali brez socialnega varstva, zlasti kar zadeva pravico do pokojnine.
Socialni prispevki zakoncev, ki samozaposlenim osebam pomagajo pri izvajanju njihove dejavnosti, bi morali biti po mnenju poslancev odbiti od davkov kot operativni odhodki.
Porodniški dopust
Parlament še predlaga, da bi bile samozaposlene delavke in zakonske partnerke, ki samozaposlenim osebam pomagajo pri izvajanju njihove dejavnosti, upravičene do ustreznega porodniškega dopusta glede na njihove posamezne potrebe. Dolžina porodniškega dopusta naj ne bi trajala dlje, kot je določeno v direktivi 92/85/EGS.
Predlog za poenotenje obveznega porodniškega dopusta vrnjen odboru
Dopolnila k spremembam direktive za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo, so zbrana v poročilu Edite ESTRELA (PES, PT).
Pred glasovanjem o dopolnilih pa so poslanci s 347 glasovi za, 256 proti in 10 vzdržanimi glasovi podprli predlog politične skupine Evropske ljudske stranke - Evropskih demokratov, da se besedilo vrne v vnovično obravnavo matičnemu odboru za pravice žensk in enakost spolov. Zakonodajni predlog bo tako obravnaval Parlament novega sklica po volitvah.
Slovenska poslanka v razpravi
V skupni razpravi o obeh poročilih, ki je bila na dnevnem redu v ponedeljek zvečer, je sodelovala tudi Ljudmila Novak (EPP-ED):
"Pri nas pravimo, da so otroci največje bogastvo, ker so naša prihodnost. Žal se zdi, da Evropejci nočemo tega bogastva, zato je ogrožena tudi evropska kultura in identiteta. Pozdravljam poročilo Estrela za čim boljše zdravstvene pogoje nosečnic in mater. To pa hkrati pomeni tudi boljše zdravje otrok in manj vzgojnih problemov. V nekaterih manj bogatih državah Evropske unije imajo ženske veliko več porodniškega dopusta kot v bogatejših, zahodnih državah. Menim, da bi moral Evropski parlament podpreti najboljše možne rešitve, tako za matere kot otroke. Varčevanje na račun otrok je najslabša naložba za prihodnost.
Ženske želimo biti matere, hkrati pa seveda moramo v negotovem svetu, v negotovih zakonskih zvezah poskrbeti tudi za svojo socialno varnost. Omogočanje združevanja poklicnega in družinskega življenja bi morala biti naša največja prioriteta pri reševanju demografskih problemov Evrope."
Skupna razprava - Enakost moških in žensk Poročili: Astrid Lulling (A6-0258/2009) - Enako obravnavanje moških in žensk, ki opravljajo samostojno dejavnost Edite Estrela (A6-0267/2009) - Izboljšave na področju varnosti in zdravja pri delu nosečih delavk in delavk, ki so pred kratkim rodile ali dojijo Postopek soodločanja, 1. branje Skupna razprava: ponedeljek, 4. maj 2009 Glasovanje: sreda, 6. maj 2009
20090504IPR54918 Poročilo: Astrid Lulling (A6-0258/2009) - Enako obravnavanje moških in žensk, ki opravljajo samostojno dejavnost Poročilo: Edite Estrela (A6-0267/2009) - Izboljšave na področju varnosti in zdravja pri delu nosečih delavk in delavk, ki so pred kratkim rodile ali dojijo
SL
1
EUROPARL-TV
http://europarltv.europa.eu/swf/EmbedPlayer.swf?vid=23f0cefa-0a40-4bc1-b675-5780e58158f4&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
-//EP//TEXT REPORT A6-2009-0258 0 NOT XML V0//SL
-//EP//TEXT REPORT A6-2009-0267 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
