Evropski parlament razpravlja o Bližnjem vzhodu
Zunanji odnosi
2007-06-06 - 18:38
Hans-Gert Pöttering na obisku na Bližnjem vzhodu
Po obisku predsednika Pötteringa na Bližnjem vzhodu pretekli teden, bodo v sredo 6. junija evropski poslanci razpravljal o kritičnih razmerah v regiji. Visoki predstavnik za skupno zunanjo in varnostno politiko Javier Solana bo poslancem predstavil evropsko politiko za reševanje zaostrenih razmer na Bližnjem vzhodu. Spopadi med libanonsko vojsko in islamskimi skrajneži v palestinskih begunskih taboriščih in napetosti med Izraelom in Palestinci, so sprožili razprave v mednarodni skupnosti.
Evropski poslanci, Javier Solana in evropska komisarka za zunanje odnose Benita Ferrero-Waldner se bodo odzvali na vse večjo nestabilnost na Bližnjem vzhodu. Bojazen, da se bosta nestabilnost in nasilje še razširila, je vsa večja, saj so se v zadnjih mesecih kar vrstili spori v pokrajini.
Na območju Gaze je prišlo do ponovnih spopadov med Izraelom in Palestinci, ki so terjali nove žrtve.
Na severu, na sredozemski obali, je prišlo do spopadov med libanonsko vojsko in islamskimi skrajneži na območju dveh palestinskih begunskih taboriščih (Ein el-Hilweh, ki je libanonsko največje taborišče za begunce in Nahr el-Bared). Vlada v Bejrutu za spopade krivi Sirijo, ki naj bi spodbudila islamske skrajneže. Begunska taborišča dajejo zavetišče več kot 400 000 Palestincem, ki so med številnimi izraelsko-palestinskimi spopadi morali zapustili svoje domove. Ti begunci se seveda želijo vrniti na svoje domove, ki so zdaj del Izraela.
Odnosi med Damaskom in Bejrutom so se zaostrili zaradi vključevanja Sirije v libanonske zadeve in glasovanja v OZN prejšnji teden za vzpostavitev mednarodnega sodišča za preiskavo atentata na nekdanjega libanonskega premiera Rafika Haririja februarja 2005. Mnogi v Libanonu sumijo, da je v umor vključena tudi Sirija.
Nestabilnost na Bližnjem vzhodu pa povečujejo tudi razmere v Iraku in napetosti z Iranom zaradi jedrskega programa.
Podpora palestinski vladi narodne enotnosti
Po zmagi skrajne islamske organizacije Hamas na volitvah na avtonomnih palestinskih ozemljih januarja 2006 je Evropska unija prekinila neposredno finančno pomoč oblastem avtonomnega ozemlja.
Evropski poslanci so 22. maja razpravljali o položaju v regiji in mnogi izmed njih so EU pozvali, da podpre palestinsko vlado narodne enotnosti, saj je izpolnila vse pogoje, ki jih je zastavil bližnjevzhodni kvartet (Združeni narodi, Evropska unija, Rusija in ZDA): vsesplošno prenehanje z nasiljem, priznanje Izraela in dosedanjih sporazumov med Izraelom in PLO.
V začetku maja se je delegacija evropskih poslancev vrnila iz Palestine, kjer je med drugim ocenila, ali nova palestinska vlada narodne enotnosti (od srede marca) izpolnjuje zahteve bližnjevzhodnega kvarteta. Delegacija je prišla do pozitivnih zaključkov, kar bi lahko danes na plenarnem zasedanju igralo pomembno vlogo.
Predsednik Parlamenta Hans-Gert Pöttering je na svojem nedavnem obisku na Bližnjem vzhodu v govoru pred izraelskim knesetom poudaril temeljno stališče Parlamenta, da je edina pot do vzpostavitve trajnega miru na Bližnjem vzhodu, rešitev z dvema državama, ki temeljita na mejah iz leta 1967. Načelo "država za mir" je ključ do uravnoteženega in trajnega miru, je še povedal Pöttering.
20070604STO07371 Prenos razprave v živo Pöttering spregovoril pred izraelskim knesetom Evropski poslanci nadzorovali zgodovinske palestinske volitve
SL
1
PHOTO
20070605PHT07526.jpg
SL
2
LINK
/eplive/public/freetext_page_direct/20061120FTX00012-2101/default_sl.htm
-//EP//TEXT IM-PRESS 20070530STO07238 0 NOT XML V0//SL
-//EP//TEXT IM-PRESS 20060130STO04803 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
