KONČNO
A6-0113/2006
27.3.2006
POROČILO
o razrešnici glede izvrševanja splošnega proračuna Evropske unije za proračunsko leto 2004
(N6-0027/2005 – C6-0361/2005 – 2005/2094(DEC)
Oddelek V – Računsko sodišče
Odbor za proračunski nadzor
Poročevalec:
Nils Lundgren
PE 369.888v02-00
VSEBINA
Stran
PREDLOG SKLEPA EVROPSKEGA PARLAMENTA
PREDLOG RESOLUCIJE EVROPSKEGA PARLAMENTA
POSTOPEK
PREDLOG SKLEPA EVROPSKEGA PARLAMENTA
o razrešnici glede izvrševanja splošnega proračuna Evropske unije za proračunsko leto 2004, Oddelek V – Računsko sodišče
(N6-0027/2005 – C6-0361/2005 – 2005/2094(DEC) )
Evropski parlament,
- ob upoštevanju splošnega proračuna Evropske unije za proračunsko leto 2004
UL L 53, 23.2.2004. ,
- ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0361/2005 ),
- ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij
UL C 301, 30.11.2005, str. 1. ,
- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži računsko sodišče v skladu s členom 248 Pogodbe ES
UL C 301, 30.11.2005, str. 9. ,
- ob upoštevanju priporočila Sveta z dne 14. marca 2006 (5971/2006 – C6-0092/2006 )
Še neobjavljeno v UL. ,
- ob upoštevanju člena 272(10) ter členov 275 in 276 Pogodbe ES,
- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. , zlasti členov 50, 86, 145, 146 in 147,
- ob upoštevanju finančne uredbe z dne 21. decembra 1977, ki se uporablja za splošni proračun Evropskih skupnosti
UL L 356, 31.12.1977, str. 1. ,
- ob upoštevanju člena 71 Poslovnika in njegove Priloge V,
- ob upoštevanju poročila Odbora za proračunski nadzor ( A6-0113/2006 ),
1. podeli generalnemu sekretarju Računskega sodišča razrešnico glede izvrševanja proračuna za proračunsko leto 2004;
2. navaja svoje pripombe v priloženi resoluciji;
3. naroči predsedniku, da ta sklep in priloženo resolucijo posreduje Svetu, Komisiji, Računskemu sodišču in Sodišču Evropskih skupnosti, Evropskemu ekonomsko-socialnemu odboru, Odboru regij, Evropskemu varuhu človekovih pravic, Evropskemu nadzorniku za varstvo podatkov in vladi Velikega vojvodstva Luksemburg ter poskrbi za objavo v Uradnem listu Evropskih skupnosti (serija L).
PREDLOG RESOLUCIJE EVROPSKEGA PARLAMENTA
s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2004, Oddelek V – Računsko sodišče (N6-0027/2005 – C6-0361/2005 – 2005/2094(DEC) )
Evropski parlament ,
- ob upoštevanju splošnega proračuna Evropske unije za proračunsko leto 2004
UL L 53, 23.2.2004. ,
- ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0361/2005 ),
- ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij
UL C 301, 30. 11..2005, str. 1. ,
- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES
UL C 301, 30.11.2005, str. 9. ,
- ob upoštevanju priporočila Sveta z dne 14. marca 2006 (5971/2006 – C6-0092/2006 )
Še neobjavljeno v UL. ,
- ob upoštevanju člena 272(10) ter členov 275 in 276 Pogodbe ES,
- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.09.2002, str. 1. , zlasti členov 50, 86, 145, 146 in 147,
- ob upoštevanju finančne uredbe z dne 21. decembra 1977, ki se uporablja za splošni proračun Evropskih skupnosti
UL L 356, 31.12.1977, str. 1. ,
- ob upoštevanju člena 71 Poslovnika in njegove Priloge V,
- ob upoštevanju poročila Odbora za proračunski nadzor ( A6-0113/2006 ),
1. ugotavlja, da je Sodišče Evropskih skupnosti leta 2004 upravljalo s proračunom v višini 96.925.410 EUR s stopnjo uporabe 81,5 %;
2. opozarja, da je poslovne knjige ERS revidiralo zunanje podjetje KPMG
Poročilo zunanjega revizorja o računovodskih izkazih Računskega sodišča za proračunsko leto 2004 (UL C 299, 29.11.2005, str. 1). , ki je ugotovilo:
„Po naši presoji ... računovodski podatki in izkazi stanja dajejo resnično in pošteno sliko v skladu s finančno uredbo, izvedbenimi pravili, splošno sprejetimi računovodskimi načeli in notranjimi predpisi Evropskega računskega sodišča o sredstvih in finančnem stanju Evropskega računskega sodišča na dan 31. decembra 2004 in o gospodarskem uspehu ter prihodkih in odhodkih za zaključeno proračunsko leto.“
3. z zanimanjem ugotavlja pogoje certifikata
Poročilo zunanjega revizorja o računovodskih izkazih Računskega sodišča za proračunsko leto 2004 (UL C 299, 29.11.2005, str. 1). , ki so ga revizorji ERS izdali KPMG, in kjer prvič opozarjajo:
„na podatke v pojasnilu 1 v prilogi k računovodskim izkazom, ki navaja, da je po računovodskem pravilu št. 12 „ugodnosti zaposlenih“, sprejetim s sklepom računovodje Komisije z dne 28. decembra 2004, v skladu s členom 133 Finančne uredbe, ki se uporablja za splošni proračun Evropskih skupnosti, Sodišče 31. decembra 2004 prvič vključilo rezervacijo za pokojnine članov Evropskega računskega sodišča in dolgoročno terjatev do držav članic v znesku 43.689.621 EUR. Znesek rezervacije je bil določen na osnovi aktuarske študije, ki jo je izvedla Evropska komisija.“
4. ugotavlja, da se je prizidek stavbe sedeža ERS v Luksemburgu, ki je bil v gradnji od 2001, uporabljal že oktobra 2003, pred predvidenim datumom junija 2004; prav tako ugotavlja, da se poslovne knjige za projekt zapirajo, proračunskemu organu pa bo pravočasno predloženo celotno poročilo;
5. nadalje v revizijskem poročilu KPMG pod zunajbilančnimi obveznostmi ugotavlja sklicevanje na obveznosti ERS za nakup zemljišča za nadaljnjo širitev (projekt K3); ugotavlja, da je projekt K3 namenjen izpolnitvi pričakovanih potreb ERS, ki izhajajo iz prihodnjega pristopa Bolgarije, Romunije in še ene države, s stroški, ocenjenimi na 26.45.000 EUR
Vir: Politika o zgradbah ERS, pregled in stanje, september 2003. (cene iz aprila 2003); opaža željo ERS „za širšo delitev tveganja, povezanega s takim projektom, da ga na koncu ne bi bilo treba v takšni meri prevzeti evropskim davkoplačevalcem“; želi biti obveščen o tem, kako bo ta cilj uresničen, zlasti v zvezi s finančno odgovornostjo pri prekoračitvah stroškov;
6. odobri objavo javnih razpisov v rednih časovnih razmikih za imenovanje zunanje revizije za poslovne knjige ERS, pri čemer je zaskrbljen nad prevladujočim položajem, ki ga zaseda majhna skupina velikih računovodskih podjetij v Luksemburgu in drugod; zahteva pregleden, pravičen in za Parlament celovit natečaj za oddajo revizije zunanji družbi;
7. opozarja, da je ERS po zadnji večji širitvi leta 2004 in širitvi na 25 članov reorganiziralo sestavo na štiri revizijske skupine in skupino za usklajevanje; sprašuje, ali je sestava, ki vključuje 25 članov in njihove kabinete, zares najbolj učinkovita sestava, ki je na razpolago; poziva ERS, da preveri možnost zmanjšanja števila članov na tretjino držav članic;
8. se sklicuje na stališče ožjega odbora zgornjega doma o Evropski uniji v zvezi s pogajanji o Konvenciji o prihodnosti Evrope, da
„Sedanja sestava s15 člani z enakovrednim statusom, enem iz vsake države članice, ki deluje kot kolegij, potrebuje prenovo in se bo morala zaradi povečanja spremeniti. Sodišče z več kot 20 polno zaposlenimi izvršnimi člani bi bilo okorno, počasno in neučinkovito. Zdi se, da je predlog sistema „senatov“, koncept, vključen s Pogodbo iz Nice, le mehanizem za sprejemanje članov brez izboljšanja učinkovitosti in za rešitev te težave ni dovolj radikalen.“
9. Opozarja, da je g. Weber, predsednik ERS, v govoru v Strasbourgu dne 14. novembra 2005 Odboru za proračunski nadzor povedal, da je ERS izvajalo notranjo presojo organizacije in metod, ki naj ji bi sledil „medsebojni pregled“; upa, da bo za ERS mogoče oblikovati razumnejšo sestavo pred naslednjo širitvijo;
10. predlaga, da bi ta pregled delovnih metod ERS lahko kot eno od možnosti vključil predlog zgornjega doma za nadomestitev sedanje sestave z „visoko usposobljenim izvršnim direktorjem, ki ga podpira osebje za revizijo in poroča neizvršnemu odboru predstavnikov iz vsake države članice“;
11. pozdravlja posredovanje letnega poročila o delu skupaj s podpisano deklaracijo s strani odredbodajalca na podlagi prenosa organu za podelitev razrešnice;
12. je hvaležen za prenos letnega poročila organu za podelitev razrešnice na notranji revizorski funkciji, ampak obžaluje, da kljub zahtevi iz odstavka 15 njegove resolucije z dne 12. aprila 2005
UL L 196, 27.7.2005, str. 47. to poročilo še vedno ne zagotavlja jasne slike o sedanjem nadzornem okolju;
13. opozarja, v zvezi z rabo službenih vozil s strani članov ERS, da njegova resolucija z dne 27. oktobra 2005
Sprejeta besedila, P6_TA(2005)0410 . poziva ERS, da do dne 1. novembra 2005 spremeni upravno odločbo z dne 15. junija 2004, tako da se izključi zasebna uporaba službenih vozil;
14. poziva ERS, da preuči objavo izjav članov o finančnih interesih na spletni strani ERS in tako prispeva k večji preglednosti institucij EU; verjame, da bi se preglednost izboljšala z obveščanjem o Uredbi Sveta (EGS, Euratom, ESPJ) št. 2290/77 o določanju prejemkov članov Računskega sodišča
UL L 268, 20.10.1977, str. 1. Uredba, kakor je bila spremenjena z Uredbo (ES, Euratom) št. 1293/2004 (UL L 243, 15.07.2004, str. 26). , po možnosti z objavo na spletni strani ERS;
15. opozarja, je po preiskavi OLAF že nekaj časa potekal sodni postopek proti nekdanjemu članu ERS na sodišču Velikega vojvodstva Luksemburg; obžaluje, da so končna poročila o primeru, ki jih OLAF posreduje organom oblasti držav članic, prepogosto arhivirana brez nadaljnje obravnave; verjame, da sodna zamuda ni sprejemljiv odgovor na morebitno neprijetno dokumentacijo; bo pozorno spremljal zaslišanje luksemburških sodnih organov v zvezi z zgoraj navedenim primerom.
POSTOPEK
Naslov
Razrešnica za leto 2004 – Oddelek V – Računsko sodišče
Referenčni dokumenti
N6-0027/2005 - C6-0361/2005 - 2005/2094(DEC)
Letni zaključni račun, posredovan dne (datum)
15.11.2005
Letno poročilo Računskega sodišča, posredovano dne (datum)
30.11.2005
Priporočilo Sveta Datum posredovanja
C6-0092/2006 14.03.2006
Pristojni odbor Datum predložitve
CONT 15.11.2005
Odbori, zaprošeni za mnenje Datum predložitve
Vsi 15.11.2005
Poročevalec(-ka) Datum imenovanja
Nils Lundgren 20.4.2005
Prejšnji poročevalec
Alexander Stubb
Obravnava v odboru
25.01.2006
21.02.2006
Datum sprejetja
21.03.2006
Izid končnega glasovanja:
1. Predlog sklepa o razrešnici
za: 20
proti: 2
vzdržani: 0
2. Predlog resolucije s pripombami
za: 21
proti: 2
vzdržani: 0
Poslanci, navzoči pri končnem glasovanju
Herbert Bösch, Paul van Buitenen, Simon Busuttil, Paulo Casaca, Petr Duchoň, Szabolcs Fazakas, Christopher Fjellner, Ingeborg Gräßle, Dan Jørgensen, Rodi Kratsa-Tsagaropoulou, Nils Lundgren, Jan Mulder, José Javier Pomés Ruiz, Bart Staes, Alexander Stubb, Kyösti Virrankoski, Terence Wynn
Namestniki, navzoči pri končnem glasovanju
Daniel Caspary, Chris Davies, Christopher Heaton-Harris, Edit Herczog, Ashley Mote, Bill Newton Dunn, Paul Rübig
Namestniki (člen 178(2)), navzoči pri končnem glasovanju
Datum predložitve
27.3.2006
Pripombe (na voljo samo v enem jeziku)
