Udeleženci EuroMedScole dva dni v poslanskih čevljih
Mladi
2011-11-15 - 17:32
Predsednik Parlamenta Buzek z udeleženci EuroMedScole. Več kot 250 mladih med 16. in 18. letom je prejšnji teden v okviru programa EuroMedScola, ki združuje šolarje iz mediteranskih držav in držav Evropske unije, za dva dni sedlo v poslanske sedeže in razpravljalo o političnih vprašanjih. "Lahko smo ponosni na to, da občutijo odgovornost za prihodnost," je začasne poslance pohvalil predsednik Parlamenta Jerzy Buzek.
V dvorani, kjer običajno potekajo plenarna zasedanja Parlamenta, so tako mladi iz 13 mediteranskih držav (Albanije, Alžirije, Hrvaške, Egipta, Izraela, Jordanije, Libanona, Libije, Palestine, Maroka, Mavretanije, Tunizije in Turčije) skupaj s svojimi vrstniki iz EU razpravljali o izobraževalnih in zaposlitvenih vprašanjih, izognili pa se niso niti priseljevanju, širjenju demokracije in obnovljivim virom energije.
EurMedScola je program, ki je osredotočen na simulacijo dela parlamentarne skupščine za Mediteran. Udeleženci so bili izbrani na podlagi njihovih aktivnosti na področjih človekovih pravic, temeljnih svoboščin in mirnega reševanja sporov. Letošnji dogodek je bil drugi po tistem iz leta 2008.
. 20111111STO31290
SL
1
PHOTO
20111111PHT31215.jpg
SL
2
PHOTO
20111111PHT31199.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
