Evropsko mladinsko tekmovanje za nagrado Karla Velikega v Sloveniji
Mladi
Slovenija
2009-03-31 - 15:03
Letošnji nagradni natečaj Evropskega parlamenta za Nagrado Karla Velikega je med mladimi Slovenci zbudil sicer manj zanimanja kot lanski, kljub temu pa so bili prispeli prispevki dokaj kakovostni.
Komisija, ki so jo sestavljali Kamal Izidor Shaker , predsednik Mladinskega sveta Slovenije ter poslanca Evropskega parlamenta Ljudmila Novak in Alojz Peterle , je bila glede zmagovalca enotna - v Sloveniji se je najbolje odrezal projekt Id(EU)ntity Mihe Turka.
Id(EU)ntity je kibernetična kavarna z novimi telekomunikacijskimi možnostmi in razsežnostmi. Mladi različnih narodnosti iščejo v njej nov način komuniciranja, zabave in povezovanja, ki lahko steče tako s tradicionalnim pitjem kave, kakor tudi prek novejše vpetosti v spletna družabna omrežja.
Komisija je pri svoji izbiri upoštevala inovativnost in izvedljivost projekta, skupaj s merili in cilji samega natečaja: spodbujanje evropskega in mednarodnega razumevanja, krepitev občutka skupne evropske identitete ter zgled mladim v Evropi.
Podelitev evropske nagrade bo v nemškem mestu Aachen 19. maja, dobitnik pa bo izbran izmed najboljših projektov iz vseh 27 držav članic Evropske unije. Nagrajenci bodo prejeli od 2000 do 5000 evrov sredstev za projekte, ki jih izvajajo z namenom spodbujanja evropske identitete in sodelovanja
20090316IPR51943 Evropsko mladinsko tekmovanje za nagrado Karla Velikega - spletna stran
SL
1
LINK
http://cyp.adagio4.eu/view/sl/winners.html
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
