Pregled plenarnega zasedanja v Strasbourgu, 23. – 26. april 2007
Institucije
2007-04-22 - 16:12
Kaj je na programu naslednji teden?
Evropski parlament bo na aprilskem zasedanju v Strasbourgu sprejemal več zakonodajnih predlogov v postopku soodločanja: nov sveženj pomorske zakonodaje, direktivo o plačilnih storitvah in skupna pravila na področju varovanja civilnega letalstva. Na dnevnem redu bodo tudi poročilo o napredku Hrvaške pri vstopanju v EU, razrešnice proračunov institucij za leto 2005 in prvi korak k sprejemanju proračuna Unije za prihodnje leto.
V ponedeljek bodo poslanci obravnavali predlog direktive o plačilnih storitvah na notranjem trgu, predlog uredbe o zdravilih za napredno zdravljenje in predloge o kazenskih ukrepih za zagotavljanje uveljavljanja pravic intelektualne lastnine. Na dnevnem redu bo tudi poročilo o posledicah prihodnjih širitev za učinkovitost kohezijske politike in poročilo o proračunu EU za leto 2008.
Torkova dopoldanska razprava bo namenjena razrešnicam proračunov za leto 2005 za vse institucije in agencije Unije. Popoldne pa se bodo parlamentarci posvetili petim predlogom iz svežnja pomorske zakonodaje. Zvečer bodo na dnevnem redu poročila o zakonodaji s področja letalskega prometa in druga obravnava direktive o oceni poplavne ogroženosti.
V sredo bosta dopoldanski točki dnevnega reda osrednja razprava o transatlantskih odnosih ter poročilo o napredku Hrvaške pri vstopanju v EU. Opoldne bo poslance na slavnostnem delu seje nagovoril indijski predsednik Abdul Kalam. Popoldne bo parlament obravnaval letno poročilo o človekovih pravicah za leto 2006 ter se seznanil z izjavami Sveta in Komisije o moratoriju na smrtno kazen, razmerah v Ukrajini in homofobiji v Evropi. Zvečer bo na dnevnem redu med drugim predlog o mehanizmu za oblikovanje skupine za hitro ukrepanje na mejah v okviru agencije FRONTEX.
Predstavniki Komisije bodo poslance v četrtek seznanili s stanjem v odnosih med EU in Rusijo, parlament pa bo obravnaval tudi poročilo o položaju invalidnih žensk v Evropski uniji ter, po opoldanskih glasovanjih, razmere na področju človekovih pravic po svetu.
20070420STO05488 Prenos plenarnega zasedanja v živo Dnevni red plenarnega zasedanja
SL
1
PHOTO
20070420PHT05547.jpg
SL
2
LINK
/eplive/public/freetext_page_direct/20061120FTX00012-2101/default_sl.htm
SL
3
LINK
/sides/indexPartSession.do?reference=2007-04&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
