Afriški teden v Evropskem parlamentu
Zunanji odnosi
2008-09-05 - 14:23
Afriški teden: 8. do 12. september Evropski parlament med 8. in 12. septembrom v okviru evropskega leta medkulturnega dialoga v Bruslju prireja afriški teden, ki bo združil politiko s kulturo in umetnostjo. Afriškim temam bodo posvečeni številni seminarji, parlamentarne debate, delavnice in razstave. Poslanci iz Afrike in drugih delov sveta bodo z evropskimi poslanci razpravljali o vprašanjih kot so priseljevanje, beg možganov in pomanjkanje hrane.
Politika ...
Na dnevnih redih parlamentarnih odborov se bodo naslednji teden zvrstila vprašanja, povezana z Afriko in njenimi odnosi z Evropo, zasedala pa bo tudi Skupna parlamentarna skupščina afriških, karibskih in pacifiških držav ter Evropske unije.
Odbor za razvoj bo med drugim razpravljal o svetovnem pomanjkanju hrane, zlasti o predlogu Evropske komisije, da se iz skupne kmetijske politike EU nameni dodatna milijarda evrov za financiranje osnovnih kmetijskih potreb, kot so semena in gnojila. Sredine konference se bo udeležil tudi Jacques Diouf, generalni direktor Organizacije za kmetijstvo in prehrano.
Osrednji dogodek bo združeno srečanje članov Panafriškega parlamenta in Skupne parlamentarne skupščine AKP-EU, ki se ga bo udeležil tudi nigerijski dobitnik Nobelove nagrade za literaturo Wole Soyinka. Ob zaključku afriškega tedna pa bosta udeležence nagovorila predsednik EP Hans-Gert Pöttering in predsednica Panafriškega parlamenta Gertrude Mongella.
... in kultura
Sodobna afriška umetnost se bo v tednu od 8. do 12. septembra predstavila skozi različne avdio-vizualne instalacije, fotografije, skulpture, tapiserije in video predstave. Na steklene in kovinske fasade Parlamenta bodo projicirana dela malijskega fotografa Malicaka Sidibéja, vhod v Parlament pa bo krasil kip velikega slona južnoafriškega kiparja Andriesa Botha.
V sodelovanju z bruseljsko četrtjo Ixelles - tam živi največ Afričanov, v njej pa je tudi Parlament – bodo v četrtek na trgu Fernand Cocq potekali koncerti, na katerih bodo nastopili različni znani afriški glasbeniki, med njimi tudi Bonga iz Angole in Bai Kamar Jr iz Sierte Leone.
20080901STO35668 Program afriškega tedna 2008: Leto medkulturnega dialoga Kultura Parlamentarna skupščina AKP-EU
SL
1
PHOTO
20080905PHT36322.jpg
SL
2
LINK
//document/activities/cont/200809/20080904ATT36229/20080904ATT36229EN.pdf
SL
3
LINK
//news/public/focus_page/037-20989-042-02-07-906-20080211FCS20948-11-02-2008-2008/default_sl.htm
SL
4
LINK
//intcoop/acp/10_01/default_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
