Vprašanje za čas za vprašanja H-000102/2011
za Svet
Delno zasedanje: marec 2011
Člen 116 poslovnika
Zigmantas Balčytis
(S&D) Zadeva: Uvedba enotnih kontaktnih točk, predvidenih v direktivi o storitvah, v državah članicah
V direktivi o storitvah, sprejeti leta 2006, je predvidena uvedba enotnih kontaktnih točk v državah članicah. Gre za enega najpomembnejših elementov učinkovitega izvajanja direktive in pomemben vir informacij za ponudnike storitev, ki želijo zagotavljati čezmejne storitve ali ustanoviti svoj sedež v drugi državi članici. To zadeva zlasti male ponudnike storitev, ki pogosto nimajo finančnih sredstev za posvetovanje o delovni in davčni zakonodaji, ki veljata v drugi državi članici Evropske unije, o postopkih za ustanovitev sedeža itd.
Enotne kontaktne točke v nekaterih državah članicah sploh niso bile uveden ali pa ne delujejo dovolj dobro in torej ne zagotavljajo popolnih informacij, ki jih potrebujejo ponudniki storitev. Ali se Svet strinja z ugotovitvijo, da te zamude, povezane z enotnimi kontaktnimi točkami, ponudnikom storitev načeloma preprečujejo, da bi uporabili možnosti, ki jim jih zagotavlja skupni trg, malim in srednjim podjetjem pa ne omogoča, da bi zagotavljali storitve v drugih državah članicah Evropske unije?
