26.3.2009
PREDLOG RESOLUCIJE
v skladu s členom 113 poslovnika,
ki ga predlagajo Roberta Angelilli, Mario Mauro, Roberto Musacchio, Gianni Pittella, Gianluca Susta in Stefano Zappalà
o etičnem kodeksu evropskih novinarjev glede pravic mladoletnikov
Predlog resolucije Evropskega parlamenta o etičnem kodeksu evropskih novinarjev glede pravic mladoletnikov
Evropski parlament ,
–
ob upoštevanju členov 14, 24 in 35 listine Evropske unije o temeljnih pravicah,
–
ob upoštevanju konvencije Združenih narodov o otrokovih pravicah,
–
ob upoštevanju evropske strategije za pravice otrok,
–
ob upoštevanju člena 113 svojega poslovnika,
A.
ob upoštevanju listine Združenja italijanskih novinarjev in Nacionalnega novinarskega sindikata (FNSI), sprejete v Trevisu, ki je bila dopolnjena s priročnikom (Vademecum) in posodobljena leta 2006,
B.
ob upoštevanju, da morajo novinarji
1.
spoštovati kazenske, civilne in upravne predpise, ki urejajo objavo informacij in poročanje o postopkih pred sodiščem v zvezi z mladoletnimi osebami (tudi na internetu);
2.
zagotavljati anonimnost mladoletnikov, vpletenih v dogodke, o katerih poročajo mediji, ter v primere, povezane z rejništvom, posvojitvijo in ugrabitvijo mladoletnikov, ki so predmet spora ločenih ali razvezanih staršev;
3.
preprečiti objavo slik in osebnih podatkov mladoletnikov ali prositi za dovoljenje pristojne organe;
4.
ne vpletati mladoletnikov v oddaje, ki bi lahko prizadele njihovo dostojanstvo ali psihološko ravnovesje;
5.
ne spodbujati želje po posnemanju poškodbenih ali samopoškodbenih vedenj;
6.
ravnati občutljivo pri objavah slik in dogodkov in se izogibati senzacionalizmu, ki se lahko spremeni v izkoriščanje posameznika;
7.
poziva države članice, da sprejmejo načela listine iz Trevisa in na njihovi osnovi oblikujejo evropsko listino.
