14.6.2010 B7-0368/2010 PREDLOG RESOLUCIJE k vprašanjema za ustni odgovor B7‑0303/2010 in B7‑0304/2010
v skladu s členom 115(5) poslovnika
o trgovini z blagom, ki se uporablja za mučenje
Robert Sturdy
,
Charles Tannock
v imenu skupine ECR
PE441.950v01-00 B7‑0368/2010 Resolucija Evropskega parlamenta o trgovini z blagom, ki se uporablja za mučenje
Evropski parlament ,
– ob upoštevanju popolne prepovedi mučenja in drugega krutega, nečloveškega ali ponižujočega ravnanja ali kaznovanja, ki velja v vseh okoliščinah in – kot brezpogojna norma mednarodnega prava – za vse države,
– ob upoštevanju ubeseditve te prepovedi v številnih mednarodnih in regionalnih instrumentih in dokumentih v zvezi s človekovimi pravicami, vključno s Splošno deklaracijo človekovih pravic Člen 5 Splošne deklaracije človekovih pravic, ki je bila sprejeta in razglašena z resolucijo generalne skupščine št. 217 A (III) z dne 10. decembra 1948.
, Mednarodnim paktom o državljanskih in političnih pravicah Člen 7 Mednarodnega pakta o državljanskih in političnih pravicah. Sprejet in odprt za podpisovanje, ratifikacijo in pristop z resolucijo generalne skupščine 2200A (XXI), z dne 16. decembra 1966, ki je začela veljati 23. marca 1976.
, Konvencijo proti mučenju in drugim krutim, nečloveškim ali poniževalnim kaznim ali ravnanju (Konvencija proti mučenju), Evropsko konvencijo o varstvu človekovih pravic in temeljnih svoboščin Člen 3 Evropske konvencije o varstvu človekovih pravic in temeljnih svoboščin, ki jo je sprejel Svet Evrope 4. novembra 1950 in ki je začela veljati 3. septembra 1953.
ter Listino Evropske unije o temeljnih pravicah Člen 4 Listine Evropske unije o temeljnih pravicah, kot so jo podpisali in razglasili predsedniki Evropskega parlamenta, Sveta in Komisije na zasedanju Evropskega svetu v Nici, 7. decembra 2000.
,
– ob upoštevanju resolucije Evropskega parlamenta, sprejete 3. oktobra 2001, v kateri poziva Evropsko komisijo, naj hitro sprejme ukrepe za pripravo ustreznega instrumenta Skupnosti za prepoved spodbujanja, trgovine in izvoza policijske in varnostne opreme, katere uporaba je sama po sebi kruta, nečloveška ali ponižujoča UL C 87 E, 11.4.2002.
,
– ob upoštevanju Uredbe Sveta (ES) št. 1236/2005 z dne 27. junija 2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje, ki je začela veljati 30. julija 2006 Uredba Sveta (ES) št. 1236/2005 z dne 27. junija 2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje, objavljena v Uradnem listu Evropske unije, L 200/1, 30. julij 2005 (http://eur-lex.europa.eu/LexUriServ/LexUriServ.do?uri=OJ:L:2005:200:0001:0019:SL:PDF).
,
– ob upoštevanju smernic za politiko EU do tretjih držav v zvezi z mučenjem in drugim krutim, nečloveškim ali ponižujočim ravnanjem ali kaznovanjem, sprejetih leta 2001 in pregledanih leta 2008 Svet Evropske unije, Smernice za politiko Evropske unije do tretjih držav v zvezi z mučenjem in drugim krutim, nečloveškim ali ponižujočim ravnanjem ali kaznovanjem – posodobitev smernic (PESC 450, COHOM 41, 18. april 2008) (http://www.consilium.europa.eu/applications/HumanRights/docs.asp?cmsid=943&lang=EN&command=show_subdocs&id=108).
,
– ob upoštevanju poročila generalnega sekretariata Sveta iz leta 2008 o izvajanju smernic EU v zvezi z mučenjem in drugim krutim, nečloveškim ali ponižujočim ravnanjem ali kaznovanjem Kakor je navedeno v generalnem sekretariatu Sveta, Izvajanje smernic EU v zvezi z mučenjem in drugim krutim, nečloveškim ali ponižujočim ravnanjem ali kaznovanjem – ugotavljanje stanja in novi izvedbeni ukrepi, 8407/1/08 REV 1, 18. april 2008, (www.consilium.europa.eu/ueDocs/cms_Data/docs/hr/news129.pdf).
,
– ob upoštevanju dejavnosti v drugih državah po pripravi Uredbe Sveta (ES) št. 1236/2005, zlasti sprememb k zakonu ZDA o nadzoru izvoza, ki jih je avgusta 2009 predlagal Urad ZDA za industrijo in varnost ter odražajo in v nekaterih primerih presegajo nekatere od tistih iz Uredbe Sveta (ES) št. 1236/2005 Med predlaganimi spremembami ZDA je uvedba nadzora nad „opremo, namenjeno usmrtitvi ljudi“ in razvrstitev bodičastih gumijevk in rokavov za zadajanje elektrošokov (shock sleeves) med instrumente, ki so izrecno „namenjeni mučenju“ in se zato zanje predpostavlja zavrnitev izvoznega dovoljenja. Ministrstvo ZDA za trgovino (Urad za industrijo in varnost), Revisions to the Commerce Control List to Update and Clarify Crime Control License Requirement , objavljeno v zveznem registru ZDA, zv. 74.
,
– ob upoštevanju memoranduma o soglasju med Svetom Evrope in Evropsko unijo, v katerem je odbor Sveta Evrope za preprečevanje mučenja pozvan, naj okrepi svoje sodelovanje z zadevnimi institucijami Unije, in 17. splošnega poročila o dejavnostih odbora za preprečevanje mučenja, v katerem je Svet Evrope pozvan, naj preuči vlogo, ki bi jo odbor za preprečevanje mučenja lahko imel pri izvajanju Uredbe Sveta (ES) št. 1236/2005,
– ob upoštevanju poročil, ki sta jih leta 2007 in 2010 objavila Amnesty International in Omega Research Foundation ter v njih opozorila na posamezne pomanjkljivosti Uredbe Sveta (ES) št. 1236/2005 in izrazila zaskrbljenost glede neustreznega izvajanja uredbe v nekaterih državah članicah Evropske unije Amnesty International, European Union: Stopping the Trade in Tools of Torture (Index: POL 34/001/2007); Amnesty International and Omega Research Foundation, From Words to Deeds: making the EU ban on the trade in ‘tools of torture’ a reality (Index: EUR 01/004/2010).
,
– ob upoštevanju člena 115(5) in člena 110(2) svojega poslovnika,
A. ker Konvencija proti mučenju državam nalaga posebne obveznosti, in sicer da morajo preprečevati mučenje in drugo slabo ravnanje, opraviti preiskave, ko pride do teh primerov, privesti storilce pred sodišče in zagotoviti povračilo škode žrtvam Konvencija proti mučenju in drugem slabem ravnanju, nečloveškem ali ponižujočem ravnanju ali kaznovanju – resolucija 39/46, sprejeta 10. decembra 1984 na generalni skupščini, začetek veljavnosti je 26. junij 1987.
,
B. ker je le sedem držav članic pripravilo javno letno poročilo o dejavnostih, kakor je zahtevano v členu 13(3) uredbe Člen 4 Listine Evropske unije o temeljnih pravicah.
,
C. ker po svetu kljub takšnim obveznostim še vedno prihaja do mučenja in drugega slabega ravnanja in ker se za to uporablja široka paleta policijske in varnostne opreme,
D. ker posebni poročevalec ZN za mučenje trdi, da je nadzor nad trgovino s takšno opremo v skladu s Konvencijo ZN proti mučenju Poročilo posebnega poročevalca o vprašanju mučenja, Thea Van Bovna, Komisija za človekove pravice, UN Doc. E/CN.4/2005/62, 15. december 2004, odst. 14.
del obveznosti vsake države,
E. ker je v smernicah za politiko EU do tretjih držav v zvezi z mučenjem in drugim krutim, nečloveškim ali ponižujočim ravnanjem ali kaznovanjem navedeno, da bo EU tretje države pozvala k preprečevanju uporabe, proizvodnje in trgovine z opremo, ki je namenjena mučenju ali drugemu krutemu, nečloveškemu ali ponižujočemu ravnanju ali kaznovanju, in k preprečevanju zlorabe katere koli druge opreme v te namene Svet Evropske unije, Smernice za politiko Evropske unije do tretjih držav v zvezi z mučenjem in drugim krutim, nečloveškim ali ponižujočim ravnanjem ali kaznovanjem – posodobitev smernic (PESC 450, COHOM 41, 18. april 2008) (http://www.consilium.europa.eu/applications/HumanRights/docs.asp?cmsid=943&lang=EN&command=show_subdocs&id=108).
,
F. ker je v poročilu generalnega sekretariata Sveta za leto 2008 o ukrepih EU za pospeševanje zavez za boj proti mučenju in drugemu slabemu ravnanju v tretjih državah navedeno, da je bila „z uredbo o opremi za mučenje sprejeta prva uredba EU v skladu s smernicami o človekovih pravicah. Posebni poročevalec ZN je pozdravil ta ukrep in izjavil, da bi lahko po njej pripravili instrument, ki bi to vprašanje urejal na svetovni ravni. To za EU pomeni, da mora oceniti izvajanje te uredbe,“
G. ker naj bi na podlagi nemškega parlamentarnega predloga Drucksache 16/4446 nemški carinski uradniki leta 2007 potrdili, da so odkrili nedovoljene pošiljke naprav za onesposobitev z elektrošokom iz Nemčije v Gruzijo, Bangladeš, Romunijo in Iran,
H. ker naj bi na podlagi poročil Amnesty International, Omega Research Foundation in Inter-Press Service podjetja s sedežem v Evropi v Španijo in Romunijo uvažala prisilna sredstva za zadajanje elektrošokov, ki se nosijo na telesu in katerih učinek je zelo podoben pasovom za onesposobitev z elektrošokom, katerih uvoz v Evropsko unijo je prepovedan z Uredbo Sveta (ES) št. 1236/2005,
I. ker je odbor Sveta Evrope za preprečevanje mučenja leta 2005 poročal, da bodo v vseh madžarskih zaporih in policijskih ustanovah do konca leta 2005 uvedeni pasovi za onesposobitev z elektrošokom pri napetosti 50 000 V, čeprav v skladu z Uredbo Sveta (ES) št. 1236/2005 spadajo med naprave, ki so praktično uporabne zgolj za mučenje in drugo kruto, nečloveško ali poniževalno ravnanje ali kaznovanje, in ker madžarska vlada javno ni predložila nobenih nadaljnjih informacij, ki bi potrdile ali zanikale uvedbo takšnih naprav,
J. ker nekatere države članice Evropske unije od začetka veljavnosti Uredbe Sveta (ES) št. 1236/2005 dovoljujejo izvoz izdelkov, med katerimi so sredstva vklepanje nog, kemična dražila in naprave za onesposobitev z elektrošokom, ki jih ureja uredba, v države s slabo prakso na področju človekovih pravic,
K. ker je do 29. avgusta 2006 le dvanajst držav članic uvedlo zakonodajo v zvezi s kaznimi, kakor je zahtevano v členu 17 Uredbe Sveta (ES) št. 1236/2005,
L. ker je le sedem držav članic pripravilo enega ali več javnih letnih poročil o dejavnosti s podrobnostmi glede njihovih odločitev v zvezi z dovoljenji, kakor je zahtevano v členu 13 Uredbe Sveta (ES) št. 1236/2005, in ker nekatera objavljena poročila niso dovolj podrobna, da bi omogočala smiseln pregled nad temi odločitvami v zvezi z dovoljenji,
M. ker seznam predmetov in opreme, za katere velja prepoved trgovine na podlagi Uredbe Sveta (ES) št. 1236/2005, ne vključuje nekatere policijske in varnostne opreme, s katero se zdaj mednarodno trguje in ki je praktično uporabna le za mučenje ali drugo slabo ravnanje, vključno z bodičastimi gumijevkami, nekaterimi sredstvi za vklepanje ob steno ali tla, nekaterimi sredstvi za vklepanje nog, lisicami za prste, lisicami za palce, vijaki za stiskanje palcev in napravami za onesposobitev z elektrošokom, ki se nosijo na telesu, razen „pasov za onesposobitev“,
N. ker seznam predmetov in opreme – trgovina z njimi je pod nadzorom Uredbe Sveta (ES) št. 1236/2005 – ne vključuje nekatere policijske in varnostne opreme, s katero se zdaj mednarodno trguje in ki se sicer lahko zakonito uporablja za kazenski pregon ali kaznovanje, kadar je njena uporaba urejena v skladu z mednarodnimi obveznostmi glede človekovih pravic in standardi dobre prakse s področja kazenskega pregona, a se v veliki meri zlorablja za mučenje ali drugo slabo ravnanje, vključno z lisicami, gumijevkami in drugimi ročnimi napravami za zadajanje udarcev, orožjem za onesposobitev z elektrošokom z napetostjo pod 10 000 voltov ter s posebej zasnovanimi sestavnimi deli in priborom za opremo, ki je pod nadzorom, in prepovedano opremo,
O. ker se bo Odbor za skupna pravila za izvoz izdelkov ponovno sestal 29. junija 2010,
1. poziva države članice, naj Evropsko komisijo nemudoma obvestijo o ustreznih kaznih, ki so jih uvedle za kršitve Uredbe Sveta (ES) št. 1236/2005, saj so to dolžne storiti v skladu s členom 17 uredbe;
2. poziva Evropsko komisijo in Odbor za skupna pravila za izvoz izdelkov, naj državam članicam zagotovita vodenje in pomoč za okrepitev teh kazni, kjer niso zadostne ali niso uvedene;
3. opozarja na obveznost vseh držav članic, da v skladu s členom 13(3) Uredbe Sveta (ES) št. 1236/2005 pravočasno pripravijo javna letna poročila o dejavnostih, ter poziva Komisijo, naj pisno pozove države članice, ki ji teh poročil niso predložile, naj izpolnijo svoje obveznosti;
4. poziva države članice, naj zaradi zadostne količine informacij za tehten javni vpogled, ki naj bi jih nudila njihova letna poročila, vanje vključijo vsaj število prejetih vlog, zadevne izdelke in ciljne države za vsako vlogo, odločitve o vsaki vlogi in po potrebi poročila o tem, da odločitev ni bila sprejeta;
5. poziva Evropsko komisijo, naj razvije predlogo za letna poročila držav članic, da bi jim olajšala pripravo teh poročil in zagotovila njihovo doslednost;
6. poziva Evropsko komisijo, naj ob pomoči Odbora za skupna pravila za izvoz izdelkov (kot je navedeno v členih 15 in 16 uredbe) opravi uradno revizijo izvajanja in obveščanja o zavrnitvah v državah članicah v skladu s to uredbo ter preuči vsa letna poročila o dejavnostih držav članic ter jo objavi skupaj z letnimi poročili o dejavnostih, ki jih prejme od vsake države članice vsako leto po začetku veljavnosti te uredbe;
7. poziva države članice, naj zagotovijo, da se ustrezno izvajajo postopki, navedeni v členu 13 Uredbe Sveta (ES) št. 1236/2005 o posredovanju informacij med državami članicami in Komisijo o odločitvah glede dovoljenj in izvedbenih ukrepov prek mehanizma za obveščanje o zavrnitvah, ki je že uveljavljen za zavrnitve vojaškega izvoza v okviru delovne skupine Sveta za izvoz konvencionalnega orožja (COARM), ali prek drugih učinkovitih postopkov;
8. poziva Komisijo, naj Parlamentu obvesti o dejavnostih, ki so bile doslej izvedene, da bi se državam članicam olajšalo izvajanje člena 13;
9. zahteva, naj Komisija posreduje Parlamentu in objavi informacije, ki jih je prejela od vsake države članice vsako leto od začetka veljavnosti uredbe, zlasti sporočila o zavrnitvah vlog za dovoljenje iz člena 11 uredbe, podrobnosti o zadevnih kaznih, ki jih je posamezna država članica uvedla za kršenje uredbe in celotno vsebino letnih poročil o dejavnosti držav članic;
10. poziva Komisijo in države članice, naj zagotovijo, da se Odbor za skupna pravila za izvoz izdelkov redno sestaja, naj pripravijo jasen časovni razpored za formalno revizijo uredbe ter oblikujejo postopek za pravočasne preiskave morebitnih kršitev uredbe;
11. izrecno obsoja vse poskuse držav članic ali družb znotraj Evropske unije, da uvažajo pasove za onesposobitev z elektrošokom, katerih uvoz je prepovedan po Uredbi Sveta (ES) 1236/2005, ali drugih naprav za zadajanje elektrošokov, ki se nosijo na telesu in so namenjene obvladovanju oseb ter imajo v osnovi podoben učinek, in poziva Komisijo, naj nemudoma izvede preiskavo, da bi ugotovila, ali so bili pasovi za onesposobitev z elektrošokom ali njihovi deli, druge naprave za zadajanje elektrošokov, ki se nosijo na telesu in so namenjene obvladovanju oseb, tehnična podpora ali usposabljanje preneseni na Madžarsko ali v Romunijo pred začetkom ali od začetka veljavnosti uredbe, in kdaj se je to zgodilo, naj ugotovi, ali so te naprave v uporabi pri organih kazenskega pregona ali zaporniških organih v teh državah, ter naj o zaključkih poroča Parlamentu;
12. poziva države članice, naj z nadzorom tehnične pomoči tretjim državam prispevajo k preprečevanju mučenja in drugega krutega, nečloveškega ali ponižujočega ravnanja ali kaznovanja, da se ta tehnična pomoč ne bi neustrezno uporabljala za proizvodnjo blaga, ki ima za namen smrtno kazen, mučenje ali drugo kruto, nečloveško ali ponižujoče ravnanje ali kaznovanje;
13. poziva Komisijo, naj revidira in posodobi seznam predmetov iz Priloge II Uredbe Sveta (ES) št. 1236/2005 tako, da vanj vključi lisice, gumijevke in druge ročne naprave za zadajanje udarcev ter prenosne naprave za zadajanje elektrošokov pod 10 000 voltov;
14. nadalje poziva Komisijo, naj vzpostavi poseben postopek za redno pregledovanje seznamov predmetov v Prilogi II in Prilogi III, kot je predvideno v odstavku 23 Uredbe Sveta (ES) št. 1236/2005;
15. poziva Komisijo, naj pripravi predlog za klavzulo o „mučenju kot končni uporabi“, ki bi se čim prej vključila v uredbo in ki bi na osnovi predhodnih informacij državam članicam omogočila, da dodeljujejo dovoljenja in zavrnejo izvoz vseh predmetov, za katere obstaja veliko tveganje, da jih bodo končni uporabniki uporabili za smrtne kazni, mučenje ali druge oblike slabega ravnanja;
16. poziva Komisijo, naj pripravi predlog, s katerim bi se v uredbo čim prej vključila prepoved posredovanja transakcij za vse fizične ali pravne osebe Evropske unije iz vseh krajev, ki zadevajo mednarodne prenose sredstev, ki imajo za cilj financiranje trgovine z orodji za mučenje, tudi prodaje in izvoza predmetov, ki so praktično uporabni le za izvajanje smrtne kazni, mučenje ali drugo slabo ravnanje, kot je vključeno v Prilogi II uredbe, in zahteva od držav članic, naj uvedejo učinkovite mehanizme za nadzor posredništva pri transakcijah, ki zadevajo prenose vseh predmetov iz Priloge III uredbe;
17. poziva Komisijo, naj pripravi predlog, s katerim bi se v uredbo čim prej vključila zahteva, da morajo uvozniki pridobiti dovoljenje za uvoz predmetov iz Priloge III v Evropsko unijo ter da države članice zavrnejo takšna dovoljenja za uvoz, ko obstaja utemeljeni sum, da se lahko ta oprema uporabi za mučenje ali drugo slabo ravnanje znotraj Evropske unije ali po naknadni preprodaji zunaj nje;
18. poziva Odbor za skupna pravila za izvoz izdelkov, naj preuči možnost izvajanja okrepljenega nadzora izvajanja veljavne izjeme, tudi sredstev za odpravo izjeme od zahteve za dovoljenja za uvoz ali izvoz predmetov iz Priloge III, ki so v tranzitu čez Evropsko unijo;
19. opozarja na posodobitev smernic politike EU do tretjih držav iz leta 2008 v zvezi z mučenjem in drugim krutim, nečloveškim in ponižujočim ravnanjem ali kaznovanjem, ter poziva Svet in Komisijo, naj v skladu s temi smernicami na srečanjih s tretjimi državami predstavita Uredbo Sveta (ES) št. 1236/2005 kot primer najboljše prakse ter naj spodbujata tretje države, ki izvažajo opremo, katere uvoz je prepovedan po Uredbi Sveta (ES) št. 1236/2005, naj ozavestijo trgovce v teh državah o prepovedih iz te uredbe;
20. poziva Komisijo in države članice, naj spodbujajo mednarodni nadzor trgovine z opremo, ki bi se lahko uporabila za izvrševanje smrtne kazni, mučenje in drugo slabo ravnanje na mednarodni ravni, naj si zlasti prizadevajo za širitev letnega poziva generalne skupščine ZN k „preprečevanju in prepovedi proizvodnje, izvoza in uporabe opreme, ki je posebej namenjena mučenju, ter trgovine z njo,“ da bi tako pozvali tudi vse države, naj uredijo proizvodnjo, izvoz in uporabo opreme, ki ni posebej namenjena mučenju in slabemu ravnanju, a se pogosto zlorablja zanju, ter trgovino s to opremo;
21. naroči svojemu predsedniku, naj to resolucijo posreduje Svetu, Komisiji in državam članicam.
