Sreda na plenarnem zasedanju
Institucije
2007-01-18 - 15:54
Hans-Gert Pöttering in Angela Merkel v Strasbourgu
Nemška kanclerka Angela Merkel je na sredinem plenarnem zasedanju poslancem predstavila program nemškega šestmesečnega predsedovanja Uniji. Posebno pozornost je namenila evropskima vrednotama strpnosti in raznolikosti, kot osrednjo prednostno nalogo pa označila pripravo načrta za oživitev ustavne pogodbe. Poslanci so razpravljali tudi o vprašanju izvoza orožja, varnosti na cestah in o primeru bolgarskih medicinskih sester ter palestinskega zdravnika, ki so jih v Libiji obsodili na smrt.
Evropa je celina strpnosti
Na začetku govora je kanclerka Merklova predstavila svojo osebno izkušnjo, saj je, kot je znano, 35 let živela v nekdanji Nemški demokratični republiki in je Evropsko unijo poznala le kot tujec. "Od zunaj se v življenju zdi vse nekoliko drugače kot od znotraj. To velja za vsako hišo, pa tudi za Evropo. Od zunaj je Evropska unija zgodovinska zgodba o uspehu brez primere, eden najuspešnejših mirovnih projektov na svetu", je dejala.
Nato je spregovorila o skupni politiki Unije. Nemčija namerava na tem področju več pozornosti nameniti uresničevanju lizbonske strategije, torej ustvarjanju novih delovnih mest in spodbujanju rasti v Evropski uniji. Med zunanjepolitičnimi prednostnimi nalogami nemškega predsedovanja je Merklova izpostavila rešitev problema Kosova, bližnjevzhodno vprašanje in iranski jedrski program, Afganistan, politiko evropskega sosedskega partnerstva, vrh EU-ZDA ter partnerstvo z Rusijo.
Odziv poslancev
Poslanci so pozdravili proevropsko usmeritev nemške kanclerke. Evropska ljudska stranka je poudarila potrebo po učinkovitejšem delovanju Evropske unije in se odločno zavzela za reformo pogodb. Socialdemokrati so ponovili, da je resnična svoboda zmeraj povezana s svobodo pred socialno negotovostjo. Za liberalce je osrednjega pomena vprašanje odprtega trga, ki bi zagotovil ustrezno oskrbo Unije z energijo. Skupino združenja za Evropo narodov so vznemirili dvostranski energetski sporazumi med državami članicami EU in Rusijo. Zeleni pa opozarjajo, da pogajanja o ustavi ne bi smela potekati za zaprtimi vrati.
Popoldan so poslanci razpravljali o poročilu o akcijskem programu za varnost v cestnem prometu. Njegov cilj je število žrtev prometnih nesreč do leta 2010 zmanjšati za polovico, t.j. na 20.000 žrtev letno. Temi razprav sta bili tudi izvoz orožja in libijsko sodišče, ki je pet bolgarskih medicinskih sester in palestinskega zdravnika obsodilo na smrt, ker naj bi bili namerno okužili 400 libijskih otrok z virusom HIV.
O omenjenih temah bodo na današnjem zasedanju tudi glasovali. Analize razprav so na voljo na spletni strani Parlamenta v rubriki Tiskovna služba. Če želite plenarno zasedanje spremljati v živo, kliknite povezavo na koncu članka.
20070118STO02201 Predstavitev nemškega predsedovanja Evropski uniji Tiskovna služba Parlamenta: analize glasovanja EP Live
SL
1
PHOTO
20070117PHT02134.jpg
SL
3
LINK
/news/expert/default_sl.htm
SL
4
LINK
/eplive/public/freetext_page_direct/20061120FTX00012-2101/default_sl.htm
-//EP//TEXT IM-PRESS 20070117IPR02173 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
