Začetek novembrskega plenarnega zasedanja v Strasbourgu
Institucije
2006-11-13 - 18:18
Evropski parlament je v ponedeljek popoldne začel svoje štiridnevno novembrsko plenarno zasedanje. Na njem bo drugim sprejemal predlog direktive o storitvah, uredbo o novem sistemu nadzora zračnega prometa in poročilo varuha človekovih pravic za leto 2005. Komisija pa bo poslancem predstavila svoj program dela za prihodnje leto.
V ponedeljek bodo poslanci med drugim obravnavali letno poročilo o območju evra in predlog o oblikah podpore znotraj Evropskega kmetijskega sklada za razvoj podeželja . Komisija bo v svoji izjavi predstavila vzroke za nedavni izpad električne energije v več evropskih državah .
Torkova dopoldanska razprava bo namenjena predvsem novi strategiji za večjezičnost , poročilu Računskega sodišča za leto 2005 in vprašanju Komisiji o igrah na srečo in športnih stavah . Opoldne bo poslance na slavnostnem delu seje nagovoril gruzinski predsednik Mihail Sakašvili . Glavna popoldanska tema pa bo zakonodajni in delovni program Komisije za leto 2007 .
V sredo dopoldne bo na dnevnem redu osrednja tema zasedanja, direktiva o storitvah . Opoldne bo poslance nagovoril katarski emir, šejk Hamad Bin Kalifa Al Tani . Popoldne bodo predstavniki Sveta EU in Komisije govorili o razmerah v Gazi ter o konvenciji o prepovedi biološkega in nehumanega orožja . Večerna razprava bo namenjena evropski varnostni strategiji ter predlogom za uskladitev nasledstvenih pravnih predpisov v Uniji .
Četrtek dopoldne bo v znamenju letnega poročila Evropskega varuha človekovih pravic ter komunikacijske politike EU . Popoldne bodo poslanci zasedanje zaključili z razpravo o stanju na področju človekovih pravic v Etiopiji, Bangladešu in Iranu.
Spremembe dnevnega reda:
PONEDELJEK, 13. november , razprava o poročilu:
- Roselyne Bachelot-Narquin (A6-0385/2006) - Ustanovitev Evropskega sklada za prilagoditev globalizaciji
je prestavljeno na naslednje plenarno zasedanje.
20061113IPR12602
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
