Danuti Hübner Parlament predstavlja kraj, kjer lahko pove svoje mnenje
Institucije
2011-09-07 - 17:24
Danuta Hübner, poslanka in nekdanja evropska komisarka Nekdaj evropska komisarka, sedaj evropska poslanka. To je Danuta Hübner, ne tako daleč nazaj v Evropski komisiji odgovorna za regionalno politiko, sedaj pa poljska poslanka v Parlamentu. Z njo smo se pogovarjali o tem, kakšne so razlike med različnimi evropskimi institucijami in v kakšno pomoč so ji pri parlamentarnem delu izkušnje, ki si jih je tam pridobila.
Delali ste za tri različne evropske institucije. Kako vam to pomaga pri delu v Parlamentu?
Imela sem srečo, da sem delala v najpomembnejših izmed njih: v Svetu Evropske unije kot poljska ministrica, v Evropski komisiji in sedaj v Parlamentu. Vsaka izmed teh ustanov je drugačna, imajo različne kulture pa tudi vsaka svoje mesto v evropski strukturi.
To, da ustanove poznam, pomaga. Največja razlika med Parlamentom in drugimi institucijami pa je, da imam zdaj svobodo do izražanja lastnega mnenja. Ko si ministrica ali komisarka, se soočaš z omejitvami, upoštevati moraš marsikaj. Tukaj v Parlamentu je drugače. Lahko dvomiš, razpravljaš, postavljaš težka vprašanja. V Komisiji ali vladi si tega ne moreš privoščiti.
Kako pa se razlikuje delo v Parlamentu od dela drugod?
Ukvarjam se z istimi vprašanji, evropskimi zadevami in regionalno politiko. Vendar lahko v Parlamentu počnem tudi druge stvari, v Komisiji pa sem se morala držati svojega resorja. Včasih se pošalim, da imam danes še več dela kot takrat, ko sem bila v Komisiji, čeprav se mi je takrat zdelo, da imeti več dela kot v Komisiji pač ni mogoče.
Pomembna je tudi politična stran zadev. Sem izvoljena. Srečanja z volivci so zame zelo pomembna, so tudi lepa in osebna. So bistvena tako za politike kot uradnike. Vsakdo, ki lahko vpliva na življenja ljudi, bi moral njihova življenja spoznati iz prve roke.
Vam vaše izkušnje pomagajo pri pogajanjih s Komisijo in Svetom EU?
Zveze ne pomenijo vsega, zelo pomembno je tudi poznavanje dela Komisije. Kot predsednica odbora za regionalno politiko sem zelo tesno sodelovala s Komisijo. Seveda je bilo lažje, ker poznam ljudi iz tega direktorata. Ustanovila sem kontaktno skupino, s pomočjo katere nekdanji kolegi ostajamo v stiku in tako pripomoremo k bolj gladkemu poteku našega dela.
20110902STO25898 Poslanka Danuta Hübner Odbor za regionalno politiko Danuta Hübner, nekdanja komisarka za regionalno politiko
SL
1
PHOTO
20110706PHT23431.jpg
SL
2
LINK
/members/public/geoSearch/view.do;jsessionid=D3C9A3B58E582994838E46786E20B845.node1?language=SL&id=96779
SL
3
LINK
/activities/committees/homeCom.do?language=SL&body=REGI
SL
4
LINK
http://ec.europa.eu/archives/commission_2004-2009/hubner/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
