Dobitniki nagrade Karla Velikega za mlade na obisku v Evropskem parlamentu
Kultura
2010-10-28 - 17:35
Zmagovalci Nagrade Karla Velikega za mlade (od desne proti levi): Sascha Emrich (Nemčija), Marija Koteva (Bolgarija), Line Simenstad (Irska). Člani odbora Evropskega parlamenta za kulturo in izobraževanja so 26. oktobra toplo sprejeli dobitnike letošnje Nagrade Karla Velikega za mlade, ki jih Parlament vsako leto podeljuje mladim za projekte z evropsko dimenzijo. Po predstavitvi projektov so poslanci te označili za navdihujoče in zabavne, mi pa smo se pogovarjali s trojico zmagovalcev.
Prvo nagrado je dobil nemški projekt "Vlak za Evropo", v okviru katerega je 24 poklicnih šol iz 21 držav EU sodelovalo pri gradnji modela železnice. Druga nagrada je šla na Irsko, knjižnemu projektu "Tukaj si", tretja pa bolgarskemu projektu "Najboljše inženirske rešitve".
"Počastiti želimo mlade ljudi, ki razmišljajo o povezovanju, ki se veselijo naše skupne prihodnost in ki vidijo Evropo združeno v različnosti," je predsednik Parlamenta Jerzy Buzek dejal na podelitvi nagrad v Aachnu 11. maja. Žirija je v obrazložitvi nagrad zapisala, da projekti simbolizirajo pomen evropske enotnosti, saj kažejo, da je nacionalne in kulturne omejitve mogoče preseči s skupnim delom.
21 držav 1500 udeležencev, en projekt
Sascha Emrich, vodja nemškega projekta, tako razlaga, da je bilo najtežje celoten proces sestavljanja modela železnice organizirati, saj je sodelovalo mnogo šol iz 21 držav. "Sodelovalo je 1500 ljudi, morali smo organizirati sestanke, kjer smo se večinoma sporazumevali v angleščini, ampak ko je to postalo pretežko, smo začeli uporabljati roke in noge," pravi.
Po treh letih trdega dela, so lahko končno sestavili vlak. "Ko smo priklopili zadnji vagon - ti so predstavljali države in regije Evrope - in videli, da vse deluje kot načrtovano, se je zdelo, da smo vsaj na simbolični ravni povezali Evropo. Bil je dober občutek," pojasnjuje Emrich in dodaja, da želijo naslednje leto projekt ponoviti, tokrat z prav vsemi evropskimi državami.
Zmagovalci pokukali v Parlament
Vsi trije zmagovalci so bili sicer ob obisku Parlamenta presenečeni nad vrvenjem v njegovih stavbah. Line Madsen Simenstad, dobitnica druge nagrade, je najbolj navdušil celoten sistem prevajanja in način, kako je vsak jezik EU obravnavan enakopravno. "Vse poteka v takšni naglici, zanimajo se za naše projekte," pa je dejala Bolgarka Marija Koteva, dobitnica tretje nagrade.
"Svetovala bi mladim, da naj jih ne bo strah svojih projektov pokazati Evropskemu parlamentu, saj ljudje tukaj res cenijo to, kar počnemo," je mladim, ki bi se utegnili potegovati za Nagrado Karla Velikega za mlade, svetovala Koteva.
Nagrada Karla Velikega za mlade
Nagrada želi preko projektov, v katerega so vključeni mladi iz več evropskih držav, spodbujati razvoj evropske zavesti. Nagrado dobijo projekti, ki spodbujajo razumevanje in razvoj evropske identitete.
Kako po nagrado naslednje leto?
23. januar: rok za prijavo projektov
5. marec: nacionalne žirije izberejo zmagovalce v 27 državah EU
14. april: žirija izbere zmagovalnega izmed 27 projektov
31. maj: predstavniki projektov se srečajo v nemškem Aachnu na podelitvi
20101025STO89956 Prispevek s podelitve nagrad (EuroparlTV) Govor predsednika Parlamenta Jerzyja Buzeka ob podelitvi nagrad Vlak za Evropo (Youtube) Najboljše inženirske rešitve - CNC
SL
1
PHOTO
20101025PHT90162.jpg
SL
2
VIDEOLINK
http://www.europarltv.europa.eu/da/player.aspx?pid=e0c6274b-6ca6-45ae-9576-248c90587765
SL
3
LINK
/president/view/en/press/speeches/sp-2010/sp-2010-May/speeches-2010-May-7.html
SL
4
LINK
http://www.youtube.com/watch?v=Atj864W38AU
SL
5
LINK
http://www.cnc-network.eu/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
