Vprašanje za ustni odgovor O-000013/2011
za Komisijo
Člen 115 poslovnika
Vital Moreira
,
Francesca Balzani
v imenu Odbora za mednarodno trgovino Zadeva: Sklenitev Ženevskega sporazuma o trgovini z bananami
Ali bo Komisija Parlamentu pripravila posebno poročilo in po potrebi priložila ustrezne predloge v primeru, da bi se gospodarske razmere tako spremenile, da bi ogrozile preživetje pridelovalcev banan, tudi tistih v najbolj oddaljenih regijah in iz držav AKP?
Kako bo Komisija zagotovila sprejetje posebnih pobud, ki bi okrepile tržni položaj pridelovalcev banan znotraj različnih verig dobave?
Ali se Komisija strinja, da je treba vire iz spremljevalnih ukrepov za banane dodeljevati po državah glede na pričakovano izgubo izvoza banan in proizvodnjo skupaj s stopnjo razvoja posamezne države, ponderirane kazalnike in trgovino z bananami v EU?
Ali bo Komisija zagotovila, da bo čim prej pripravila oceno učinka sporazumov do leta 2020 na te države v razvoju in na najbolj oddaljene regije Evrope, ki proizvajajo banane?
Kako bo Komisija zagotovila, da bodo sredstva iz spremljevalnih ukrepov za banane in programa izbir, ki je specifičen za oddaljenost in otoško lego (POSEI), zadostovala za pomoč pridelovalcem banan v državah AKP in EU, da se prilagodijo posledicam sprememb uvoznega režima EU?
Ali bo Komisija zagotovila, da se 18 mesecev pred potekom programa opravi ocena spremljevalnih ukrepov za banane?
Kako namerava Komisija odobriti Ekvadorju iste cene kot njegovim glavnim konkurentom?
