Vprašanje za ustni odgovor O-000006/2012
za Komisijo
Člen 115 poslovnika
Erminia Mazzoni
v imenu Odbora za peticije Zadeva: Dostop slepih do knjig
Da bi se spoprijeli s problemom dostopa slepih in oseb z zmanjšano zmožnostjo branja do knjig in drugih tiskanih gradiv, sta Svetovna in Evropska zveza slepih pri Svetovni organizaciji za intelektualno lastnino predlagali zavezujočo mednarodno pogodbo, s katero bi uveljavili namensko odstopanje od avtorskih pravic. Komisija in Svet pa v EU predlagata sporazume interesnih skupin in prostovoljno priporočilo pri Svetovni organizaciji za intelektualno lastnino. Po mnenju Evropske zveze slepih to ne zadostuje.
1. EU podpira zavezujoče pogodbe Svetovne organizacije za intelektualno lastnino z vse druge namene, torej kako Komisija upravičuje predlog z nižjim standardom za svetovno pravno zaščito invalidov?
2. Ali Komisija meni, da njeno ravnanje v zvezi s pogodbo Svetovne organizacije za intelektualno lastnino docela spoštuje želje Evropskega parlamenta, izražene v njegovem poročilu Izkoriščanje potenciala kulturnih in ustvarjalnih industrij, v katerem je pozval k zavezujoči pogodbi pri tej organizaciji?
3. Ali Komisija meni, da je njeno nasprotovanje taki pogodbi skladno z njeno lastno strategijo za invalide 2010–2020, katere osrednji namen je odpraviti ovire za vključevanje in vzpostaviti kulturo enakih možnosti?
4. Ali Komisija meni, da je veljavno evropsko in mednarodno pravo skladno s cilji konvencije OZN o pravicah invalidov, zlasti njenima členoma 21 in 30, ter z obveznostmi po Evropski listini o temeljnih pravicah? Namen obeh aktov je preprečiti diskriminacijo invalidov.
