Gaza: izvajanje Goldstonovih priporočil
Zunanji odnosi
2010-03-10 - 14:33
Parlament je po razpravi, ki je bila na dnevnem redu 24. februarja, v sredo sprejel resolucijo o Goldstonovih priporočilih, s katero poziva sprte strani v Gazi, naj izvedeta neodvisni preiskavi domnevnih kršitev človekovih pravic med spopadi pred dobrim letom dni. Poslanci se zavzemajo tudi za jasno skupno stališče Unije glede teh vprašanj in učinkovit nadzor izvajanja priporočil.
Dokument, ki so ga parlamentarci sprejeli s 335 glasovi za, 287 proti in 43 vzdržanimi glasovi, poudarja, da je na Bližnjem vzhodu pomembno doseči pravičen in trajen mir, zlasti med Izraelci in Palestinci, pri tem pa je spoštovanje mednarodnega humanitarnega prava in mednarodnega prava človekovih pravic z vseh strani in v vseh okoliščinah, ter krepitev zaupanja med Izraelci in Palestinci bistveni del mirovnega procesa, ki lahko omogoči skupno življenje obeh držav v miru in varnosti.
Neodvisne preiskava še pred koncem poletja
Obe strani bi morali v petih mesecih opraviti preiskave, ki ustrezajo mednarodnim standardom neodvisnosti, nepristranskosti, preglednosti, hitrosti in učinkovitosti. Takšne preiskave bi bile v skladu z resolucijama generalne skupščine Združenih narodov, sprejetima 5. 11. 2009 in 26. 2. 2010, saj poročilo generalnega sekretarja svetovne organizacije Ban Ki Muna z dne 5. februarja ni moglo potrditi, ali sta sprti strani doslej dejansko izvedli takšne preiskave.
Izvajanje in nadzor upoštevanja priporočil
Visoko predstavnica Unije za zunanje zadeve in varnostno politiko ter države članice bi si morale prizadevati za oblikovanje odločnega skupnega stališča EU o nadaljnjih ukrepih po poročilu misije o spopadih v Gazi in južnem Izraelu, ki jo vodi južnoafriški sodnik Richard Goldstone.
V zvezi s tem poslanci pozivajo akterje, naj javno zahtevajo izvajanje priporočil in prevzem odgovornosti za vse kršitve mednarodnega prava, vključno z domnevnimi vojnimi zločini. Preiskave morajo tudi ustrezati mednarodnim standardom neodvisnosti, nepristranskosti, preglednosti, hitrosti in učinkovitosti.
Države članice ter visoka predstavnica bi morale dejavno spremljati izvajanje priporočil iz Goldstonovega poročila in se pri tem posvetovati z zunanjimi misijami EU in nevladnimi organizacijami s tega področja.
Brez omejitev za nevladne organizacije
Resolucija poudarja pomen sodelovanja med uradnimi oblastmi in nevladnimi organizacijami pri nadaljnjih preiskavah in izraža zaskrbljenost zaradi pritiska na organizacije, vključene v pripravo poročila zato poziva oblasti vseh vpletenih strani, naj se vzdržijo vseh ukrepov, ki omejujejo dejavnosti teh organizacij.
Parlament še opozarja, se je zaradi blokade humanitarna kriza v Gazi še poslabšala, kar je v nasprotju z mednarodnim humanitarnim pravom, zato k takojšnjemu, trajnemu in brezpogojnemu odprtju prehodov med območjem Gaze in Izraelom ter Egiptom.
20100309IPR70270
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
