"Evropa brez meja mora veljati tudi za Rome!"
Državljanske pravice
2008-01-31 - 19:16
Romski otroci so pogosto izključeni iz izobraževanja
Romi v Evropi so z zadnjima širitvama postali tudi evropski državljani. V EU jih je 10 milijonov. So največja manjšina na sploh. Vendar pa je njihov družbeni položaj v številnih državah članicah izrazito slab. Mnogi so brez možnosti za izobraževanje, trg dela pa jim je zaprt. Tudi izgon Romov ni redkost. Evropski parlament je danes sprejel resolucijo o evropski strategiji za Rome. Ob tej priložnosti smo se pogovarjali s poslankama, madžarskima Romkama Lívijo Járóka in Viktórijo Mohácsi.
Zakaj je vključevanje romskih skupnosti v evropsko družbo še zmeraj neuspešno?
Mohácsi : "Čeprav so države članice že spoznale, da je boljša integracija Romov nujno potrebna, pa se izmikajo odgovornosti, da bi naredili tudi konkretne korake v tej smeri.
Razlog za to je med drugim pomanjkanje evropske manjšinske politike: nekatere države članice Romov ne priznavajo kot manjšine, druge pa pravijo, da imajo v skladu z ustavo vsi ljudje enake pravice."
Járóka : "Uspešna integracija evropskih najmlajših in dinamičnih manjšin ne sme postati žrtev ozkosrčne strankarske politike; integracija Romov je v nacionalnem in evropskem interesu. Žal se mnoge stranke bojijo, da bodo izgubile svoje volivce, če bodo tematizirale položaj Romov. Tudi civilno družbene pobude so šibke in zato je tudi romska skupnost slabo zastopana."
V mnogih državah članicah Romi živijo v slumih. Nekateri so celo izgnani iz države. Kaj bi bilo treba storiti, da se bi njihove življenjske razmere izboljšale?
Járóka :"Pojav velikih skupin migrantov v Zahodni Evropi pomeni popoln neuspeh držav, ki so jih zapustili. Romi in drugi migranti so svoje države zapustili zaradi strahotnega položaja, v katerem so se nahajali, namreč v izoliranih življenjskih razmerah in izoliranem izobraževalnem sistemu, revščini in socialni izključenosti. Romi vidijo državo, v kateri živijo, kot domovino in želijo njeni družbi tudi sami kaj prispevati."
Mohácsi: "Evropski parlament je s svojo resolucijo o prostem pretoku v Evropski uniji, dal jasen odgovor na to vprašanje. Vendar pa so mnoge države članice ignorirale dejstvo, da je prosti pretok temeljno načelo, ki velja tudi za Rome. Zato v resoluciji o evropski strategiji za Rome navajamo tudi vprašanje slumov in možni rešitvi tega problema."
H konkretnim predlogom za rešitev tega problema sodijo tudi mikroposojila. Lahko razložite zakaj?
Járóka : "Verjamem, da je lahko mikroposojilna shema pomemben instrument za pomoč izključenim skupnostim. O tem priča tudi primer organizacije Grameen Bank in njenega ustanovitelja Mohameda Junusa, prejemnika Nobelove nagrade za mir leta 2006. Mikroposojila so morda edini instrument, ki lahko nadomesti oderuštvo, ki je eden največjih problemov v romskih skupnostih."
Mohácsi: "V mnogih državah članicah je zaradi izključenosti Romov iz izobraževalnega sistema stopnja brezposelnosti Romov še zmeraj skoraj 80 odstotna. Microposojila bi lahko prispevala k podjetništvu in samozaposlenosti."
Ali so za rešitev romskega vprašanja potrebna skupna evropska prizadevanja?
Mohácsi: "Samo pet držav članic imajo akcijski načrt za integracijo Romov. Vseživljenjsko učenje, protidiskriminacija, pravica do izobraževanja - to mora veljati za najbolj izključene skupine."
Járóka : "Akcijski načrt mora jasno obravnavati ovire, s katerimi se soočajo Romi, ko želijo uveljaviti svojo pravico do izobraževanja, bivanja, zdravja in dela."
20080125STO19645 Predlog resolucije EU o evropski strategiji za Rome Lívia Járóka Viktória Mohácsi
SL
1
PHOTO
20080131PHT20234.jpg
SL
3
LINK
/members/public/geoSearch/view.do?country=HU&partNumber=1&id=28141&language=SL
SL
4
LINK
/members/public/geoSearch/view.do?country=HU&partNumber=1&id=30099&language=SL
-//EP//TEXT MOTION P6-RC-2008-0050 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
